
ΝΟΜΟΣ ΥΠΆΡΙΘΜ . 4403 

Προσαρμογή της ελληνικής νομοθεσίας στις δι¬ 
ατάξεις των άρθρων 19,20,29,30,33,35,40 έως 
46 της Οδηγίας 2013/34/ΕΕ σχετικά με «τις ετή¬ 
σιες οικονομικές καταστάσεις, τις ενοποιημένες 
οικονομικές καταστάσεις και συναφείς εκθέσεις 
επιχειρήσεων ορισμένων μορφών, την τροπο¬ 
ποίηση της Οδηγίας 2006/43/ΕΚ του Ευρωπαϊ¬ 
κού Κοινοβουλίου και του Συμβουλίου και την 
κατάργηση των Οδηγιών 78/660/ΕΟΚ και 83/349/ 
ΕΟΚ του Συμβουλίου» (Ε.Ε. 1189 της 29ης Ιουνί¬ 
ου 2013) και στις διατάξεις της Οδηγίας 2014/95/ 
ΕΕ του Ευρωπαϊκού Κοινοβουλίου και του Συμ¬ 
βουλίου (Ε.Ε. ί 330/1 της 15ης Νοεμβρίου 2014) 
«για την τροποποίηση της Οδηγίας 2013/34/ΕΕ 
όσον αφορά τη δημοσιοποίηση μη χρηματοοι¬ 
κονομικών πληροφοριών και πληροφοριών για 
την πολυμορφία από ορισμένες μεγάλες επιχει¬ 
ρήσεις και ομίλους» και άλλες διατάξεις αρμοδι¬ 
ότητας Υπουργείου Οικονομίας, Ανάπτυξης και 
Τουρισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ ΠΡΩΤΟ 
Άρθρο 1 

Ετήσια έκθεση διαχείρισης του διοικητικού συμβου¬ 
λίου και μη χρηματοοικονομική κατάσταση (άρθρα 19 
και 9α Οδηγίας 2013/34/ΕΕ όπως προστέθηκε με περ. 1 
άρθρου 1 Οδηγίας 2014/95/ΕΕ) 

Ι.Το άρθρο 43α του Κ.Ν. 2190/1920 αντικαθίσταται 
ως εξής: 

«Άρθρο 43α 

1. Το διοικητικό συμβούλιο της ανώνυμης εταιρείας 
υποχρεούται κάθε χρόνο να συντάσσει και να υποβάλλει 
στη γενική συνέλευση έκθεση διαχείρισης. 

2. α) Η έκθεση διαχείρισης περιλαμβάνει πραγματική 
απεικόνιση της εξέλιξης και των επιδόσεων των δρα¬ 
στηριοτήτων της ανώνυμης εταιρείας και της θέσης της, 
καθώς και περιγραφή των κυριότερων κινδύνων και αβε¬ 
βαιοτήτων που αντιμετωπίζει. 


β) Η απεικόνιση παρουσιάζει ισορροπημένη και ολο¬ 
κληρωμένη ανάλυση της εξέλιξης και των επιδόσεων 
των δραστηριοτήτων της ανώνυμης εταιρείας και της 
θέσης της, κατάλληλη για την κλίμακα και την πολυπλο- 
κότητα της ανώνυμης εταιρείας. 

γ) Στο βαθμό που απαιτείται για την κατανόηση της 
εξέλιξης της ανώνυμης εταιρείας, των επιδόσεων ή της 
θέσης της, η ανάλυση αυτή περιλαμβάνει τόσο χρη¬ 
ματοοικονομικούς όσο και, όπου ενδείκνυται, μη χρη¬ 
ματοοικονομικούς βασικούς δείκτες επιδόσεων που 
έχουν σχέση με το συγκεκριμένο τομέα δραστηριοτή¬ 
των, συμπεριλαμβανομένων πληροφοριών σχετικά με 
περιβαλλοντικά και εργασιακά θέματα. Στο πλαίσιο της 
ανάλυσης αυτής, η έκθεση διαχείρισης περιλαμβάνει, 
όπου ενδείκνυται, αναφορές και πρόσθετες εξηγήσεις 
για τα ποσά που αναγράφονται στις ετήσιες οικονομικές 
καταστάσεις. 

3. Η έκθεση διαχείρισης αναφέρει επίσης: 

α) την προβλεπόμενη εξέλιξη της ανώνυμης εταιρείας, 

β) τις δραστηριότητες στον τομέα ερευνών και ανά¬ 
πτυξης, 

γ) τις πληροφορίες που αναφέρονται στην απόκτηση 
ιδίων μετοχών όπως προβλέπεται στην παράγραφο 9 
του άρθρου 16, 

δ) την ύπαρξη υποκαταστημάτων της ανώνυμης εται¬ 
ρείας και 

ε) σε σχέση με τη χρήση χρηματοπιστωτικών μέσων 
από την ανώνυμη εταιρεία και εφόσον είναι ουσιαστικής 
σημασίας για την εκτίμηση των στοιχείων του ενεργητι¬ 
κού και του παθητικού, της οικονομικής κατάστασης και 
του λογαριασμού αποτελεσμάτων χρήσης: 

αα) τους στόχους και τις πολιτικές της ανώνυμης εται¬ 
ρείας όσον αφορά τη διαχείριση του χρηματοοικονομι¬ 
κού κινδύνου, συμπεριλαμβανομένης της πολιτικής της 
για την αντιστάθμιση κάθε σημαντικού τύπου προβλεπό- 
μενης συναλλαγής για την οποία εφαρμόζεται λογιστική 
αντιστάθμισης και 

ββ) την έκθεση της ανώνυμης εταιρείας στον κίνδυνο 
μεταβολής των τιμών, στον πιστωτικό κίνδυνο, στον κίν¬ 
δυνο ρευστότητας και στον κίνδυνο ταμειακών ροών. 

4. Οι πολύ μικρές ανώνυμες εταιρείες, εκτός από τις 
ανώνυμες εταιρείες οι οποίες αποτελούν οντότητες 
δημόσιου ενδιαφέροντος, κατά την έννοια του Παραρ¬ 
τήματος Α'του Ν. 4308/2014 (Α' 251), εξαιρούνται από 
την υποχρέωση να καταρτίζουν έκθεση διαχείρισης με 

την προϋπόθεση ότι οι ενδείξεις που αναφέρονται στην 
περίπτωση γ'της παραγράφου 3 του παρόντος άρθρου 
περιλαμβάνονται στο προσάρτημα ή στο κάτω μέρος 
του ισολογισμού. 

5. Πολύ μικρές ανώνυμες εταιρείες, εκτός από τις 
ανώνυμες εταιρείες οι οποίες αποτελούν οντότητες 
δημόσιου ενδιαφέροντος, κατά την έννοια του Παραρ¬ 
τήματος Α'του Ν. 4308/2014, οι οποίες συντάσσουν έκ¬ 
θεση διαχείρισης εξαιρούνται από την υποχρέωση που 
προβλέπεται στην περίπτωση γ'της παραγράφου 2 του 
παρόντος άρθρου όσον αφορά τη μη χρηματοοικονο¬ 
μική πληροφόρηση. 

6. Οι μεγάλες ανώνυμες εταιρείες οι οποίες αποτελούν 
οντότητες δημόσιου ενδιαφέροντος, κατά την έννοια 
του Παραρτήματος Α'του Ν. 4308/2014, και οι οποίες, 
κατά την ημερομηνία κλεισίματος του ισολογισμού τους, 
υπερβαίνουν τον μέσο αριθμό των 500 εργαζομένων 
κατά τη διάρκεια του οικονομικού έτους, περιλαμβάνουν 
στην έκθεση διαχείρισης μία μη χρηματοοικονομική κα¬ 
τάσταση που περιέχει πληροφορίες, στον βαθμό που 
απαιτείται για την κατανόηση της εξέλιξης, των επιδόσε¬ 
ων, της θέσης και του αντίκτυπου των δραστηριοτήτων 
της, σε σχέση, τουλάχιστον, με περιβαλλοντικά, κοινωνι¬ 
κά και εργασιακά θέματα, τον σεβασμό των δικαιωμάτων 
του ανθρώπου, την καταπολέμηση της διαφθοράς και 
με θέματα σχετικά με τη δωροδοκία, όπου συμπεριλαμ- 
βάνονταιτα εξής: 

α) σύντομη περιγραφή του επιχειρηματικού μοντέλου 
της ανώνυμης εταιρείας, 

β) περιγραφή των πολιτικών που εφαρμόζει η ανώ¬ 
νυμη εταιρεία σε σχέση με τα εν λόγω θέματα, συμπε¬ 
ριλαμβανομένων των διαδικασιών δέουσας επιμέλειας 
που εφαρμόζει, 

γ) τα αποτελέσματα των εν λόγω πολιτικών, 

δ) οι κυριότεροι κίνδυνοι που αφορούν τα εν λόγω 
θέματα και που συνδέονται με τις δραστηριότητες της 
ανώνυμης εταιρείας, συμπεριλαμβανομένων, κατά περί¬ 
πτωση και αναλογικά, των επιχειρηματικών σχέσεώντης, 
των προϊόντων της ή των υπηρεσιών της τα οποία είναι 
πιθανόν να προκαλέσουν αρνητικές επιπτώσεις στους 
εν λόγω τομείς και ο τρόπος με τον οποίο η ανώνυμη 
εταιρεία διαχειρίζεται αυτούς τους κινδύνους, 

ε) μη χρηματοοικονομικοί βασικοί δείκτες επιδόσεων 
που σχετίζονται με τον συγκεκριμένο τομέα επιχειρή¬ 
σεων. Όταν η ανώνυμη εταιρεία δεν ασκεί πολιτικές σε 
σχέση με ένα ή περισσότερα από τα εν λόγω θέματα, 
παρέχεται στην μη χρηματοοικονομική κατάσταση σα¬ 
φής και αιτιολογημένη εξήγηση για την απουσία των εν 
λόγω πολιτικών. Η μη χρηματοοικονομική κατάσταση 
που αναφέρεται στο πρώτο εδάφιο περιλαμβάνει επίσης, 
όπου ενδείκνυται, αναφορές και πρόσθετες εξηγήσεις 
για τα ποσά που αναγράφονται στις ετήσιες οικονομι¬ 
κές καταστάσεις. Σε εξαιρετικές περιπτώσεις μπορούν 
να παραλειφθούν πληροφορίες σχετικά με επικείμενες 
εξελίξεις ή θέματα υπό διαπραγμάτευση όταν, κατά τη 
δεόντως αιτιολογημένη γνώμη των μελών των διοι¬ 
κητικών, διαχειριστικών και εποπτικών οργάνων, που 
ενεργούν εντός των αρμοδιοτήτων τους και που υπέ¬ 
χουν σχετικώς συλλογική ευθύνη της εν λόγω γνώμης, 
η δημοσιοποίηση αυτών των πληροφοριών θα έβλαπτε 


σοβαρά την εμπορική θέση της ανώνυμης εταιρείας, υπό 
την προϋπόθεση ότι η παράλειψη αυτή δεν εμποδίζει την 
ορθή και ισορροπημένη κατανόηση της εξέλιξης, των 
επιδόσεων, της θέσης και του αντίκτυπου των δραστη¬ 
ριοτήτων της ανώνυμης εταιρείας. Για την παροχή των 
πληροφοριών που αναφέρονται στο πρώτο εδάφιο, οι 
ανώνυμες εταιρείες μπορούν να βασίζονται σε εθνικά 
πλαίσια, πλαίσια βασισμένα στην Ένωση ή διεθνή πλαί¬ 
σια και, στην περίπτωση αυτή, οι ανώνυμες εταιρείες 
διευκρινίζουν σε ποια πλαίσια βασίστηκαν. 

7. Για τις ανώνυμες εταιρείες που εκπληρώνουν την 
υποχρέωση που προβλέπεται στην παράγραφο 6 του 
παρόντος άρθρου θεωρείται ότι έχουν εκπληρώσει την 
υποχρέωση που αφορά την ανάλυση μη χρηματοοικονο¬ 
μικών πληροφοριών που προβλέπεται στην παράγραφο 
2 του στοιχείου γ'. 

8. Ανώνυμη εταιρεία, η οποία είναι θυγατρική, απαλ¬ 
λάσσεται από τις υποχρεώσεις που ορίζονται στην παρά¬ 
γραφο 6, εάν αυτή και οι θυγατρικές της εταιρείες συμπε- 
ριλαμβάνονται στην ενοποιημένη έκθεση διαχείρισης ή 
στη χωριστή έκθεση άλλης ανώνυμης εταιρείας. 

9.0 νόμιμος ελεγκτής ή το ελεγκτικό γραφείο εξετάζει 
εάν έχει υποβληθεί η μη χρηματοοικονομική κατάστα¬ 
ση που αναφέρεται στην παράγραφο 6 του παρόντος 
άρθρου. 

10. Η έκθεση διαχείρισης δημοσιεύεται, σύμφωνα με 
το άρθρο 43β του παρόντος Νόμου. 

11. Για το σκοπό της εφαρμογής του παρόντος άρθρου 
ο καθορισμός του μεγέθους των ανωνύμων εταιρειών 
γίνεται, σύμφωνα με το άρθρο 2 του Ν. 4308/2014. 

12. Στο πεδίο εφαρμογής του παρόντος άρθρου εμπί¬ 
πτουν και προσωπικές εταιρείες, όταν όλοι οι άμεσοι ή 
έμμεσοι εταίροι έχουν περιορισμένη ευθύνη λόγω του 
ότι είναι νομικά πρόσωπα που έχουν τη μορφή της ανώ¬ 
νυμης εταιρείας, της εταιρείας περιορισμένης ευθύνης, 
της ετερόρρυθμης κατά μετοχές εταιρείας ή της ιδιωτι¬ 
κής κεφαλαιουχικής εταιρείας». 

2. Η παρ. 3 του άρθρου 22 του Ν. 3190/1955 (Α' 91) 
περί εταιρειών περιορισμένης ευθύνης αντικαθίσταται 
ως εξής: 

«3. Για την κατάρτιση της έκθεσης διαχείρισης του ή 
των διαχειριστών, που απευθύνονται στη Συνέλευση των 
εταίρων, εφαρμόζονται αναλόγως οι διατάξεις του άρ¬ 
θρου 43ατου Κ.Ν. 2190/1920, όπωςτροποποιήθηκε και 
ισχύει, και εφόσον η εταιρεία υποχρεούται στη σύνταξη 
ενοποιημένων οικονομικών καταστάσεων, σύμφωνα με 
το Ν. 4308/2014 (Α'251), εφαρμόζονται αναλόγως οι δι¬ 
ατάξεις του άρθρου 107Ατου Κ.Ν. 2190/1920». 

3. Η παρ. 2 του άρθρου 98 του Ν. 4072/2012 (Α' 86) 
αντικαθίσταται ως εξής: 

«2. Με μέριμνα του διαχειριστή γίνεται δημοσίευση 
των ετήσιων οικονομικών καταστάσεων στο Γ.Ε.ΜΗ.. Για 
τη δημοσίευση των εγκεκριμένων ετήσιων οικονομικών 
καταστάσεων, εφαρμόζονται αναλόγως οι διατάξεις του 
άρθρου 43βτου Κ.Ν. 2190/1920. Για την κατάρτιση της 
έκθεσης διαχείρισης του διαχειριστή εφαρμόζονται ανα¬ 
λόγως οι διατάξεις του άρθρου 43α του Κ.Ν. 2190/1920, 
όπωςτροποποιήθηκε και ισχύει, και εφόσον η εταιρεία 
υποχρεούται στη σύνταξη ενοποιημένων οικονομικών 
καταστάσεων, σύμφωνα με το Ν. 4308/2014 (Α' 251), 

εφαρμόζονται αναλόγως οι διατάξεις του άρθρου 107Α 
του Κ.Ν. 2190/1920». 

Άρθρο 2 

Δήλωση Εταιρικής Διακυβέρνησης 
(άρθρο 20 Οδηγίας 2013/34/ΕΕ και παρ. 2 
άρθρου 1 Οδηγίας 2014/95/ΕΕ) 

Μετά το άρθρο 43β του Κ.Ν. 2190/1920 προστίθεται 
νέο άρθρο 43ββ ως εξής: 

«Άρθρο 43ββ 

1. Οι ανώνυμες εταιρείες με κινητές αξίες δεκτές προς 
διαπραγμάτευση σε ρυθμιζόμενη αγορά περιλαμβάνουν 
στην έκθεση διαχείρισης που συντάσσουν και δήλωση 
εταιρικής διακυβέρνησης. Η δήλωση αυτή συμπεριλαμ- 
βάνεται ως ειδικό τμήμα της έκθεσης διαχείρισης και 
περιέχει τουλάχιστον τις εξής πληροφορίες: 
α) παραπομπή, κατά περίπτωση, στα ακόλουθα: 
αα) στον κώδικα εταιρικής διακυβέρνησης στον οποίο 
υπόκειται η ανώνυμη εταιρεία, 
ββ) στον κώδικα εταιρικής διακυβέρνησης τον οποίο 
η ανώνυμη εταιρεία έχει οικειοθελώς αποφασίσει να 
εφαρμόζει, 

γγ) σε κάθε σχετική πληροφορία για τις πρακτικές εται¬ 
ρικής διακυβέρνησης που εφαρμόζονται πέρα από τις 
απαιτήσεις της κείμενης νομοθεσίας. 

Εάν γίνεται αναφορά στον κώδικα εταιρικής διακυ¬ 
βέρνησης των στοιχείων αα' ή ββ', η ανώνυμη εταιρεία 
επισημαίνει τον τόπο στον οποίο διατίθενται στο κοινό 
τα σχετικά έγγραφα. Εάν γίνεται αναφορά στις πληροφο¬ 
ρίες του στοιχείου γγ', η ανώνυμη εταιρεία δημοσιοποιεί 
στοιχεία για τις πρακτικές εταιρικής διακυβέρνησης που 
εφαρμόζει, 

β) εάν η ανώνυμη εταιρεία αποκλίνει από τον κώδικα 
εταιρικής διακυβέρνησης που αναφέρεται στα στοιχεία 
αα' ή ββ'της περίπτωσης α', παραθέτει τα μέρη του κώ¬ 
δικα εταιρικής διακυβέρνησης από τα οποία αποκλίνει 
και σχετική αιτιολόγηση των λόγων απόκλισης. Εάν η 
ανώνυμη εταιρεία δεν εφαρμόζει καμία από τις διατάξεις 
εταιρικής διακυβέρνησης που αναφέρονται στα στοιχεία 
αα' ή ββ'της περίπτωσης α', παρέχει ειδική αιτιολόγηση 
για τη μη εφαρμογή, 

γ) περιγραφή των κύριων χαρακτηριστικών των συ¬ 
στημάτων εσωτερικού ελέγχου και διαχείρισης κινδύνων 
της ανώνυμης εταιρείας σε σχέση με τη διαδικασία σύ¬ 
νταξης των χρηματοοικονομικών καταστάσεων, 
δ) τα πληροφοριακά στοιχεία που απαιτούνται κατά 
το άρθρο 10 παράγραφος 1 στοιχεία γ', δ', στ', η' και θ' 
της οδηγίας 2004/25/ΕΚ του Ευρωπαϊκού Κοινοβουλίου 
και του Συμβουλίου, της 21 ης Απριλίου 2004, σχετικά με 
τις δημόσιες προσφορές εξαγοράς, εφόσον η ανώνυμη 
εταιρεία υπάγεται στην εν λόγω οδηγία, 
ε) τη σύνθεση και τον τρόπο λειτουργίας των διοικη¬ 
τικών, διαχειριστικών και εποπτικών οργάνων και των 
επιτροπών τους, 

στ) περιγραφή της πολιτικής σχετικά με την πολυμορ¬ 
φία που εφαρμόζεται για τα διοικητικά, διαχειριστικά και 
εποπτικά όργανα της ανώνυμης εταιρείας όσον αφορά 
πτυχές όπως, ενδεικτικά, η ηλικία, το φύλο ή το εκπαι¬ 
δευτικό και επαγγελματικό ιστορικό των μελών, οι στόχοι 


της εν λόγω πολιτικής για την πολυμορφία, ο τρόπος με 
τον οποίο εφαρμόστηκε και τα αποτελέσματα κατά την 
περίοδο αναφοράς. Αν δεν εφαρμόζεται τέτοια πολιτική, 
η δήλωση περιλαμβάνει ειδική αιτιολόγηση του λόγου 
μη εφαρμογής. 

2. Οι απαιτούμενες από την παράγραφο 1 του παρό¬ 
ντος άρθρου πληροφορίες μπορούν να παρέχονται ως 
εξής: 

α) σε χωριστή έκθεση που δημοσιεύεται μαζί με την 
έκθεση διαχείρισης, σύμφωνα με τα προβλεπόμενα στο 
άρθρο 43β ή 

β) σε έγγραφο που διατίθεται για το κοινό στην ιστο¬ 
σελίδα της ανώνυμης εταιρείας και στο οποίο γίνεται 
σχετική αναφορά στην έκθεση διαχείρισης. 

Στην εν λόγω χωριστή έκθεση ή στο έγγραφο που ανα- 
φέρονται αντιστοίχως στις περιπτώσεις α' και β' μπορεί 
να περιέχεται αναφορά στην έκθεση διαχείρισης στην 
οποία διατίθενται τα απαιτούμενα από την περίπτωση 
δ'της παραγράφου 1 πληροφοριακά στοιχεία. 

3.0 νόμιμος ελεγκτής ή το ελεγκτικό γραφείο διατυπώ¬ 
νουν γνώμη, σύμφωνα με το στοιχείο γ'της περίπτωσης 
5 της Υποπαραγράφου Α1 της παρ. Α'του άρθρου 2 του 
Ν. 4336/2015 (Α'94) για τα πληροφοριακά στοιχεία που 
αναφέρονται στις περιπτώσεις γ' και δ'της παραγράφου 
1 και ελέγχουν αν έχουν παρασχεθεί τα πληροφοριακά 
στοιχεία που αναφέρονται στις περιπτώσεις α', β', ε' και 
στ'της παραγράφου 1. 

4. Η περίπτωση στ'της παραγράφου 1 δεν εφαρμόζε¬ 
ται σε μικρές ή μεσαίες εταιρείες. 

5. Για το σκοπό της εφαρμογής του παρόντος άρθρου 
ο καθορισμός του μεγέθους των ανωνύμων εταιρειών γί¬ 
νεται, σύμφωνα με το άρθρο 2 του Ν. 4308/2014 (Α'251). 

6. Στο πεδίο εφαρμογής του παρόντος άρθρου εμπί¬ 
πτουν και προσωπικές εταιρείες, όταν όλοι οι άμεσοι ή 
έμμεσοι εταίροι έχουν περιορισμένη ευθύνη λόγω του 
ότι είναι νομικά πρόσωπα που έχουν τη μορφή της ανώ¬ 
νυμης εταιρείας, της εταιρείας περιορισμένης ευθύνης, 
της ετερόρρυθμης κατά μετοχές εταιρείας ή της ιδιωτι¬ 
κής κεφαλαιουχικής εταιρείας. 

7. Όπου άλλη διάταξη Νόμου παραπέμπει στο άρθρο 
43α για θέματα της δήλωσης εταιρικής διακυβέρνησης, 
η παραπομπή νοείται ότι αναφέρεται στο παρόν άρθρο». 

Άρθρο 3 

Ετήσια έκθεση διαχείρισης και 
μη χρηματοοικονομική κατάσταση επί 
ενοποιημένων οικονομικών καταστάσεων 
(άρθρα 29 Οδηγίας 2013/34/ΕΕ και 
29α Οδηγίας 2013/34/ΕΕ, όπως προστέθηκε 
με την Οδηγία 2014/95/ΕΕ). 

Στον Κ.Ν. 2190/1920 προστίθεται άρθρο 107Α ως εξής: 

«Άρθρο 107Α 

1. Στο πεδίο εφαρμογής του παρόντος άρθρου εμπί¬ 
πτουν οι όμιλοι επιχειρήσεων οι οποίοι έχουν υποχρέ¬ 
ωση σύνταξης ενοποιημένων οικονομικών καταστάσε¬ 
ων, σύμφωνα με το άρθρα 31,32, 33 του Ν. 4308/2014 
(Α'251). 

2. Στην ενοποιημένη έκθεση διαχείρισης αναφέρονται, 
τουλάχιστον, οι πληροφορίες που απαιτεί το άρθρο 43α, 

λαμβανομένων υπόψη των αναγκαίων προσαρμογών που 
υπαγορεύονται από τις ιδιομορφίες της ενοποιημένης έκ¬ 
θεσης διαχείρισης σε σχέση με την έκθεση διαχείρισης, 
κατά τρόπο που να διευκολύνει την εκτίμηση της θέσης 
του συνόλου των επιχειρήσεων που συμπεριλαμβάνονται 
στην ενοποίηση. Η διάταξη του προηγούμενου εδαφίου 
δεν θίγει την υποχρέωση αναφοράς άλλων πληροφοριών 
που προβλέπονται από την κείμενη νομοθεσία. 

3. Στις πληροφορίες που απαιτούνται βάσει του άρ¬ 
θρου 43α του παρόντος Νόμου εφαρμόζονται οι ακό¬ 
λουθες προσαρμογές: 

α) Όσον αφορά τις αποκτηθείσες μετοχές ή μερίδια, 
η ενοποιημένη έκθεση διαχείρισης περιλαμβάνει τον 
αριθμό και την ονομαστική αξία ή ελλείψει ονομαστικής 
αξίας, την εσωτερική λογιστική αξία του συνόλου των με¬ 
τοχών ή μεριδίων της μητρικής ανώνυμης εταιρείας που 
κατέχονται είτε από την ίδια μητρική εταιρεία είτε από 
θυγατρικές της εταιρείας αυτής της μητρικής εταιρείας, 
είτε από πρόσωπο που ενεργεί επ'ονόματί του αλλά για 
λογαριασμό οποιοσδήποτε από τις εταιρείες αυτές. 

β) όσον αφορά τα συστήματα εσωτερικού ελέγχου και 
διαχείρισης κινδύνων, η δήλωση εταιρικής διακυβέρ¬ 
νησης αναφέρει τα βασικά χαρακτηριστικά των συστη¬ 
μάτων εσωτερικού ελέγχου και διαχείρισης κινδύνων 
για το σύνολο των επιχειρήσεων που περιλαμβάνονται 
στην ενοποίηση. 

4. Στις περιπτώσεις που εκτός από την έκθεση διαχεί¬ 
ρισης απαιτείται και ενοποιημένη έκθεση διαχείρισης, 
οι δύο εκθέσεις μπορούν να υποβάλλονται υπό μορφή 
ενιαίας έκθεσης. 

5. α. Οι οντότητες δημόσιου ενδιαφέροντος, κατά την 
έννοια του Παραρτήματος Α'του Ν. 4308/2014, που είναι 
μητρικές ανώνυμες εταιρείες μεγάλου ομίλου ο οποίος, 
κατά την ημερομηνία κλεισίματος του ισολογισμού του 
σε ενοποιημένη βάση υπερβαίνει τον μέσο αριθμό των 
500 εργαζομένων κατά τη διάρκεια του οικονομικού 
έτους, περιλαμβάνουν στην ενοποιημένη έκθεση διαχεί¬ 
ρισης ενοποιημένη μη χρηματοοικονομική κατάσταση 
που περιέχει πληροφορίες, στον βαθμό που απαιτείται 
για την κατανόηση της εξέλιξης, των επιδόσεων, της θέ¬ 
σης και του αντίκτυπου των δραστηριοτήτων του, σε 
σχέση, τουλάχιστον, με περιβαλλοντικά, κοινωνικά και 
εργασιακά θέματα, τον σεβασμό των δικαιωμάτων του 
ανθρώπου, την καταπολέμηση της διαφθοράς και με 
θέματα σχετικά με τη δωροδοκία, όπου συμπεριλαμ- 
βάνονταιτα εξής: 

αα) σύντομη περιγραφή του επιχειρηματικού μοντέ¬ 
λου του ομίλου, 

ββ) περιγραφή των πολιτικών που εφαρμόζει ο όμιλος 
σε σχέση μετά εν λόγω θέματα, συμπεριλαμβανομένων 
των διαδικασιών δέουσας επιμέλειας που εφαρμόζει, 

γγ) το αποτέλεσμα των εν λόγω πολιτικών, 

δδ) οι κυριότεροι κίνδυνοι που αφορούν τα εν λόγω 
θέματα και που συνδέονται με τις δραστηριότητες του 
ομίλου, συμπεριλαμβανομένων, κατά περίπτωση και 
αναλογικά, των επιχειρηματικών σχέσεώντου, των προ¬ 
ϊόντων του ή των υπηρεσιών του τα οποία είναι πιθανόν 
να προκαλέσουν αρνητικές επιπτώσεις στους εν λόγω 
τομείς και ο τρόπος με τον οποίο ο όμιλος διαχειρίζεται 
αυτούς τους κινδύνους, 


εε) μη χρηματοοικονομικοί βασικοί δείκτες επιδόσεων 
που σχετίζονται με τον συγκεκριμένο τομέα επιχειρή¬ 
σεων, 

στστ) αναφορά και πρόσθετες εξηγήσεις για τα ποσά 
που αναγράφονται στις ενοποιημένες οικονομικές κα¬ 
ταστάσεις, όπου ενδείκνυται. 

β. Σε περίπτωση που ο επιχειρηματικός όμιλος δεν 
εφαρμόζει οποιαδήποτε πολιτική σε σχέση με ένα ή πε¬ 
ρισσότερα από θέματα της περίπτωσης α', παρέχεται 
σχετική ειδική αιτιολόγηση. 

γ. Σε εξαιρετικές περιπτώσεις μπορούν να παραλη- 
φθούν πληροφορίες σχετικά με επικείμενες εξελίξεις ή 
θέματα υπό διαπραγμάτευση όταν, κατά τη δεόντως αιτι¬ 
ολογημένη γνώμη των μελών των διοικητικών, διαχειρι¬ 
στικών και εποπτικών οργάνων, που ενεργούν εντός των 
αρμοδιοτήτων τους και που υπέχουν σχετικώς συλλογική 
ευθύνη της εν λόγω γνώμης, η δημοσιοποίηση των πλη¬ 
ροφοριών αυτών θα έβλαπτε σοβαρά την εμπορική θέση 
του ομίλου, υπό την προϋπόθεση ότι η παράλειψη αυτή 
δεν εμποδίζει την ορθή και ισορροπημένη κατανόηση 
της εξέλιξης, των επιδόσεων, της θέσης και του αντίκτυ¬ 
που των δραστηριοτήτων του ομίλου. 

δ. Προκειμένου να υλοποιηθεί η απαίτηση για δημοσι¬ 
οποίηση των πληροφοριών της περίπτωσης α' η μητρική 
ανώνυμη εταιρεία μπορεί να βασίζεται σε εθνικά πλαίσια, 
πλαίσια βασισμένα στην Ευρωπαϊκή Ένωση ή διεθνή 
πλαίσια αρκεί να δηλώνει σε ποια πλαίσια βασίστηκε. 

6. Μητρική ανώνυμη εταιρεία που εκπληρώνει την 
υποχρέωση που προβλέπεται στην παράγραφο 5 του 
παρόντος άρθρου θεωρείται ότι έχει εκπληρώσει την 
υποχρέωση που αφορά την ανάλυση μη χρηματοοικονο¬ 
μικών πληροφοριών που προβλέπονται στην περίπτωση 
γ'της παραγράφου 2 του άρθρου 43α. 

7. Μητρική ανώνυμη εταιρεία που είναι επίσης θυγα¬ 
τρική εταιρεία τρίτης απαλλάσσεται από τις υποχρεώσεις 
που ορίζονται στην παράγραφο 5 του παρόντος άρθρου, 
εφόσον η εν λόγω μητρική εταιρεία και οι θυγατρικές της 
συμπεριλαμβάνονται στην ενοποιημένη έκθεση διαχείρι¬ 
σης της τρίτης εταιρείας η οποία συντάσσεται, σύμφωνα 
με τις διατάξεις του παρόντος άρθρου. Το γεγονός αυτό 
θα πρέπει να αναφέρεται στην έκθεση διαχείρισης της 
απαλλασσόμενης. Ομοίως στην έκθεση διαχείρισης της 
απαλλασσόμενης θα πρέπει να δίνονται πληροφορίες για 
τη δημοσίευση της ενοποιημένης έκθεσης διαχείρισης 
της τρίτης εταιρείας. 

8.0 νόμιμος ελεγκτής ή το ελεγκτικό γραφείο εξετάζει 
εάν έχει υποβληθεί η ενοποιημένη μη χρηματοοικονομι¬ 
κή κατάσταση που αναφέρεται στη παράγραφο 5. 

9. Όπου άλλη διάταξη Νόμου παραπέμπει στην παρά¬ 
γραφο 3 του άρθρου 107, το οποίο καταργήθηκε με το 
στοιχείο α'της παρ. 3 του άρθρου 38 του Ν. 4308/2014, 
για θέματα της ενοποιημένης έκθεσης διαχείρισης, η 
παραπομπή νοείται ότι αναφέρεται στο παρόν άρθρο. 

10. Στο πεδίο εφαρμογής του παρόντος άρθρου εμπί¬ 
πτουν και προσωπικές εταιρείες, όταν όλοι οι άμεσοι ή 
έμμεσοι εταίροι έχουν περιορισμένη ευθύνη λόγω του 
ότι είναι νομικά πρόσωπα που έχουν τη μορφή της ανώ¬ 
νυμης εταιρείας, της εταιρείας περιορισμένης ευθύνης, 
της ετερόρρυθμης κατά μετοχές εταιρείας ή της ιδιωτι¬ 
κής κεφαλαιουχικής εταιρείας. 




Τεύχος ΑΊ 25/07.07.2016 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


7101 


Άρθρο 4 

Γενική απαίτηση δημοσίευσης 
(άρθρο 30, παρ. 1 άρθρου 32 
Οδηγίας 2013/34/ΕΕ) 

1 .Το πρώτο εδάφιο του άρθρου 25 του Κ.Ν. 2190/1920 
αντικαθίσταται ως εξής: 

«Η γενική συνέλευση συνέρχεται υποχρεωτικά στην 
έδρα της εταιρείας ή στην περιφέρεια άλλου δήμου 
εντός του νομού της έδρας ή άλλου δήμου όμορου της 
έδρας, τουλάχιστον μία φορά κάθε εταιρική χρήση, το 
αργότερο έως τη δεκάτη (10η) ημερολογιακή ημέρατου 
ένατου μήνα μετά τη λήξη της εταιρικής χρήσης». 

2. Το άρθρο 43β του Κ.Ν. 2190/1920 αντικαθίσταται 
ως εξής: 

«Άρθρο 43β 

1. Οι ανώνυμες εταιρείες δημοσιεύουν στο Γ.Ε.ΜΗ.: 
α. τις νόμιμα εγκεκριμένες από την τακτική γενική Συνέ¬ 
λευση ετήσιες οικονομικές καταστάσεις, β. την έκθεση 
διαχείρισης και γ. τη γνώμη του νόμιμου ελεγκτή ή του 
ελεγκτικού γραφείου όπου απαιτείται, εντός είκοσι (20) 
ημερών από την έγκρισή τους από την τακτική γενική 
συνέλευση. 

Όπου βάσει της διάταξης της περίπτωσης 1 της Υποπα- 
ραγράφου Α1 της παρ. Α'του άρθρου 2 του Ν. 4336/2015 
(Α' 94) απαιτείται γνώμη νόμιμου ελεγκτή ή ελεγκτικού 
γραφείου, οι ετήσιες οικονομικές καταστάσεις και η έκ¬ 
θεση διαχείρισης δημοσιεύονται με τη μορφή και το 
περιεχόμενο βάσει των οποίων ο νόμιμος ελεγκτής ή 
το ελεγκτικό γραφείο έχουν συντάξει το πιστοποιητικό 
ελέγχου. Συνοδεύονται επίσης από το πλήρες κείμενο 
της έκθεσης ελέγχου. 

2. Οι πολύ μικρές ανώνυμες εταιρείες, εκτός από τις 
εταιρείες οι οποίες αποτελούν οντότητες δημόσιου εν¬ 
διαφέροντος κατά την έννοια του Παραρτήματος Α'του 
Ν. 4308/2014 (Α' 251), απαλλάσσονται από την υποχρέω¬ 
ση δημοσίευσης της έκθεσης διαχείρισης. Για το σκοπό 
της εφαρμογής της παρούσας παραγράφου ο καθορι¬ 
σμός του μεγέθους των επιχειρήσεων γίνεται, σύμφωνα 
με το άρθρο 2 του Ν. 4308/2014. 

3. Στο πεδίο εφαρμογής του παρόντος άρθρου εμπί¬ 
πτουν και προσωπικές εταιρείες, όταν όλοι οι άμεσοι ή 
έμμεσοι εταίροι έχουν περιορισμένη ευθύνη λόγω του 
ότι είναι νομικά πρόσωπα που έχουν τη μορφή της ανώ¬ 
νυμης εταιρείας, της εταιρείας περιορισμένης ευθύνης, 
της ετερόρρυθμης κατά μετοχές εταιρείας ή της ιδιωτι¬ 
κής κεφαλαιουχικής εταιρείας». 

3. Το άρθρο 109 του Κ.Ν. 2190/1920 αντικαθίσταται 
ως εξής: 

«Άρθρο 109 

1. Στις ενοποιημένες οικονομικές καταστάσεις, στην 
ενοποιημένη έκθεση διαχείρισης και στη γνώμη του νό¬ 
μιμου ελεγκτή ή του ελεγκτικού γραφείου όπου απαι¬ 
τείται εφαρμόζονται αναλόγως οι διατάξεις περί δημο¬ 
σιότητας του άρθρου 7β και ισχύουν οι προθεσμίες της 
πρώτης παραγράφου του άρθρου 43β. 

2. Όπου βάσει της διάταξης της περίπτωσης 1 της 
Υποπαραγράφου Α1 της παρ. Α του άρθρου 2 του 
Ν. 4336/2015 (Α'94) απαιτείται γνώμη νόμιμου ελεγκτή 
ή ελεγκτικού γραφείου, οι ενοποιημένες οικονομικές κα¬ 


ταστάσεις υποβάλλονται στη δημοσιότητα, που προβλέ- 
πεται από την προηγούμενη παράγραφο 1, με τη μορφή 
και το περιεχόμενο, με βάση το οποίο ο ελεγκτής ή οι 
ελεγκτές έχουν συντάξει τη σχετική έκθεση ελέγχου 
τους. Αν οι ελεγκτές έχουν παρατηρήσεις ή αρνούνται 
την έκφραση γνώμης, το γεγονός αυτό πρέπει να αναφέ- 
ρεται και να αιτιολογείται στις ενοποιημένες οικονομικές 
καταστάσεις, εκτός αν αυτό προκύπτει από το δημοσι¬ 
ευμένο σχετικό πιστοποιητικό ελέγχου». 

4. Το άρθρο 131 του Κ.Ν. 2190/1920 αντικαθίσταται 
ως εξής: 

«Άρθρο 131 

1. Η δημοσιότητα των ετήσιων οικονομικών καταστά¬ 
σεων των πιστωτικών ιδρυμάτων πραγματοποιείται, 
σύμφωνα με τις διατάξεις του άρθρου 43β. 

2. Για την δημοσίευση των ενοποιημένων οικονομικών 
καταστάσεων (ενοποιημένων λογαριασμών) των πιστω¬ 
τικών ιδρυμάτων εφαρμόζονται ανάλογα οι διατάξεις 
του άρθρου 109. 

3. Οι ετήσιες και ενοποιημένες οικονομικές καταστά¬ 
σεις και εκθέσεις των πιστωτικών ιδρυμάτων, των οποίων 
υποκαταστήματα κατά την έννοια της περίπτωσης 3 του 
άρθρου 2 του Ν. 2076/1992 (Α' 130) είναι εγκατεστημένα 
στην Ελλάδα, δημοσιεύονται και στην Ελλάδα, μεταφρα¬ 
σμένες στην ελληνική γλώσσα. Η δημοσιότητα πραγμα¬ 
τοποιείται, σύμφωνα με τις διατάξεις των παραγράφων 
1 και 2». 

5. Το άρθρο 135 του Κ.Ν. 2190/1920 αντικαθίσταται 
ως εξής: 

«Άρθρο 135 

1. Οι συντεταγμένες κατά τα Δ.Π.Χ.Α. Εγκεκριμένες 
Ετήσιες Οικονομικές Καταστάσεις και οι Εγκεκριμένες 
Ετήσιες Ενοποιημένες Οικονομικές Καταστάσεις, καθώς 
και οι λοιπές προβλεπόμενες από το νόμο Εκθέσεις των 
επιχειρήσεων: 

α. Δημοσιεύονται στο Γ.Ε.ΜΗ. κατά τα οριζόμενα στα 
άρθρα 7β και 43β, 

β. αναρτώνται στην ιστοσελίδα της ανώνυμης εταιρεί¬ 
ας και παραμένουν προσπελάσιμες για χρονικό διάστη¬ 
μα δύο τουλάχιστον ετών από την πρώτη δημοσίευσή 
τους και 

γ. εφόσον πρόκειται για ανώνυμες εταιρείες με μετοχές 
ή άλλες κινητές αξίες τους εισηγμένες σε οργανωμένη 
χρηματιστηριακή αγορά, κατατίθενται στην Επιτροπή 
Κεφαλαιαγοράς. 

2. Αν οι ανώνυμες εταιρείες, που συντάσσουν οικονο¬ 
μικές καταστάσεις, σύμφωνα μετά Δ.Π.Χ.Α., δημοσιοποι¬ 
ούν με οποιονδήποτε άλλον τρόπο λογιστικά στοιχεία, 
τα δημοσιοποιούμενα στοιχεία πρέπει να είναι εκείνα 
που προκύπτουν από την εφαρμογή των Δ.Π.Χ.Α. με την 
επιφύλαξη των πρόσθετων οικονομικών ή πρόσθετων 
λογιστικών στοιχείων που τυχόν απαιτούνται από άλλες 
κανονιστικές αρχές για τις εταιρείες των οποίων οι κινη¬ 
τές αξίες είναι εισηγμένες και σε εκτός της Ευρωπαϊκής 
Ένωσης οργανωμένη χρηματιστηριακή αγορά. Η ευθύνη 
για τη συμμόρφωση με τη διάταξη αυτή βαρύνει το Δι¬ 
οικητικό Συμβούλιο ή τους Διαχειριστές της ανώνυμης 
εταιρείας». 

6. Η παρ. 3 του άρθρου 10 του Ν. 3190/1955 (Α' 91) 
αντικαθίσταται ως εξής: 

«3. Η συνέλευση συγκαλείται υποχρεωτικά τουλάχι¬ 
στον μία φορά κατ'έτος το αργότερο έως τη δεκάτη (10η) 
ημερολογιακή ημέρα του ένατου μήνα μετά τη λήξη της 
εταιρικής χρήσης. Εάν η συνέλευση δεν συγκληθεί από 
τους διαχειριστές εντός της ανωτέρω προθεσμίας, η σύ¬ 
γκληση μπορεί να γίνει από οποιονδήποτε εταίρο κατ' 
ανάλογη εφαρμογή του άρθρο 11 παράγραφος 2». 

7. Η παρ. 2 του άρθρου 69 του Ν. 4072/2012 αντικα¬ 
θίσταται ως εξής: 

«2. Η συνέλευση συγκαλείται τουλάχιστον μία φορά 
κατ' έτος το αργότερο έως τη δεκάτη (10η) ημερολογι¬ 
ακή ημέρα του ένατου μήνα μετά τη λήξη της εταιρικής 
χρήσης με αντικείμενο την έγκριση των ετήσιων οικο¬ 
νομικών καταστάσεων (τακτική συνέλευση)». 

8. Η παρ. 4του άρθρου 22 του Ν. 3190/1955 (Α'91) 
αντικαθίσταται ως εξής: 

«4. Για τη δημοσίευση των εγκεκριμένων ετήσιων οι¬ 
κονομικών καταστάσεων και των σχετικών εκθέσεων 
των διαχειριστών και των ελεγκτών της εταιρείας, εφαρ¬ 
μόζονται αναλόγως οι διατάξεις του άρθρου 43β του 
Κ.Ν. 2190/1920». 

9. Στο άρθρο 251 του Ν. 4072/2012 προστίθεται πα¬ 
ράγραφος 4 ως εξής: 

«4. Στη δημοσιότητα υπάγονται επίσης οι οικονομικές 
καταστάσεις των ομορρύθμων εταιρειών της περίπτω¬ 
σης β'τηςπαρ. 2 του άρθρου 1 του Ν. 4308/2014 (Α'251). 
Η δημοσιότητα πραγματοποιείται κατά τα οριζόμενα στο 
άρθρο 7β του Κ.Ν. 2190/1920 εντός εννέα (9) μηνών από 
τη λήξη της χρήσης». 

Άρθρο 5 

Ευθύνη για την κατάρτιση και τη δημοσίευση 
των οικονομικών καταστάσεων και της έκθεσης 
διαχείρισης (άρθρο 33 Οδηγίας 2013/34/ΕΕ) 

Η παρ. 1 α του άρθρου 22α του Κ.Ν. 2190/1920 αντι¬ 
καθίσταται ως εξής: 

«Ια.Τα μέλη του Διοικητικού Συμβουλίου και των επο¬ 
πτικών οργάνων κάθε ανώνυμης εταιρείας, που ενερ¬ 
γούν στο πλαίσιο των αρμοδιοτήτων που τους αναθέτει ο 
νόμος έχουν το συλλογικό καθήκον έναντι της εταιρείας 
για να εξασφαλίσουν ότι: 

α) οι ετήσιες οικονομικές καταστάσεις, η έκθεση δι¬ 
αχείρισης και, όταν προβλέπεται χωριστά, η δήλωση 
εταιρικής διακυβέρνησης· και 

β) οι ενοποιημένες οικονομικές καταστάσεις, οι ενοποι¬ 
ημένες εκθέσεις διαχείρισης και, όταν προβλέπεται χω¬ 
ριστά, η ενοποιημένη δήλωση εταιρικής διακυβέρνησης 
έχουν καταρτιστεί και δημοσιοποιηθεί, σύμφωνα με τις 
απαιτήσεις του Ν. 4308/2014 (Α' 251), του Ν. 4336/2015 
Α'94) και του παρόντος Νόμου και, κατά περίπτωση, μετά 
διεθνή λογιστικά πρότυπα που θεσπίσθηκαν, σύμφωνα 
με τον κανονισμό (ΕΚ) αριθμ. 1606/2002». 

Άρθρο 6 

Έκθεση ελέγχου 

(άρθρο 35 Οδηγίας 2013/34/ΕΕ) 

Το άρθρο 26 του Ν. 3693/2008 (Α' 174) αντικαθίσταται 
ως εξής: 


«Άρθρο 26 

1. Η έκθεση ελέγχου περιλαμβάνει: 

α) εισαγωγή, στην οποία προσδιορίζονται τουλάχιστον 
οι οικονομικές καταστάσεις που αποτελούν αντικείμενο 
του νόμιμου ελέγχου, καθώς και το συγκεκριμένο πλαί¬ 
σιο χρηματοοικονομικής πληροφόρησης που εφαρμό¬ 
στηκε κατά την κατάρτισή τους, 
β) περιγραφή του πεδίου του νόμιμου ελέγχου, στην 
οποία αναφέρονται τουλάχιστον τα ελεγκτικά πρότυπα 
βάσει των οποίων διενεργήθηκε ο νόμιμος έλεγχος, 
γ) ελεγκτική γνώμη, η οποία διατυπώνεται ως γνώμη 
χωρίς επιφύλαξη, γνώμη με επιφύλαξη ή αντίθετη γνώ¬ 
μη και στην οποία οι νόμιμοι ελεγκτές διατυπώνουν με 
σαφήνεια τη γνώμη τους: 

αα) για το κατά πόσον οι ετήσιες οικονομικές καταστά¬ 
σεις παρέχουν πιστή και πραγματική εικόνα, σύμφωνα 
με το αντίστοιχο πλαίσιο χρηματοοικονομικής πληρο¬ 
φόρησης και, 

ββ) κατά περίπτωση, εάν οι ετήσιες οικονομικές κατα¬ 
στάσεις συνάδουν με τις καταστατικές απαιτήσεις. 

Εάν ο νόμιμος ελεγκτής αδυνατεί να εκφέρει ελεγκτική 
γνώμη, στην έκθεση περιλαμβάνεται άρνηση γνώμης, 
δ) αναφορά σε θέματα στα οποία οι νόμιμοι ελεγκτές 
επιθυμούν να επιστήσουν την προσοχή χωρίς να διατυ¬ 
πώσουν επιφυλάξεις στην ελεγκτική γνώμη, 
ε) την ελεγκτική γνώμη και την δήλωση που αναφέρε- 
ται στο στοιχείο γ'της περίπτωσης 5 της Υποπαραγρά- 
φου Α1 της παρ. Α'του άρθρου 2 του Ν. 4336/2015 (Α'94). 

2. Η έκθεση ελέγχου φέρει ημερομηνία και την υπο¬ 
γραφή των νόμιμων ελεγκτών. Εάν ο νόμιμος έλεγχος 
διενεργείται από ελεγκτικό γραφείο, η έκθεση ελέγχου 
θα φέρει την υπογραφή τουλάχιστον του νόμιμου ελε¬ 
γκτή ή των νομίμων ελεγκτών που διενεργούν το νόμιμο 
έλεγχο για λογαριασμό του ελεγκτικού γραφείου. Με 
κοινή απόφαση των Υπουργών Οικονομικών και Οι¬ 
κονομίας, Ανάπτυξης και Τουρισμού προβλέπονται οι 
εξαιρετικές εκείνες περιπτώσεις όπου η υπογραφή ή οι 
υπογραφές αυτές δεν απαιτείται να γνωστοποιηθούν στο 
κοινό, εφόσον η γνωστοποίηση αυτή μπορεί να προκα- 
λέσει άμεση και σημαντική απειλή για την προσωπική 
ασφάλεια οποιουδήποτε προσώπου, καθώς και ο τρόπος 
γνωστοποίησης στις αρμόδιες αρχές του ονόματος του 
ή των εμπλεκομένων. 

3. Η έκθεση ελέγχου για τις ενοποιημένες οικονομι¬ 
κές καταστάσεις συμμορφώνεται με τις απαιτήσεις των 
προηγούμενων παραγράφων 1 και 2. Όταν υποβάλλουν 
την έκθεσή τους για την συνοχή της έκθεσης διαχείρισης 
και τις οικονομικές καταστάσεις, ως απαιτείται από την 
παράγραφο 1 στοιχείο ε', ο νόμιμος ελεγκτής ή το ελε¬ 
γκτικό γραφείο εξετάζουν τις ενοποιημένες οικονομικές 
καταστάσεις και την ενοποιημένη έκθεση διαχείρισης. 
Σε περίπτωση που οι ετήσιες οικονομικές καταστάσεις 
της μητρικής εταιρείας επισυνάπτονται στις ενοποιημέ¬ 
νες οικονομικές καταστάσεις, οι εκθέσεις ελέγχου που 
απαιτούνται βάσει του παρόντος άρθρου μπορούν να 
συνδυάζονται μεταξύ τους». 

Άρθρο 7 

Εκθέσεις πληρωμών σε κυβερνήσεις 
(άρθρα 41,42,43,44,45,46 
Οδηγίας 2013/34/ΕΕ) 

1. Στον Κ.Ν. 2190/1920 προστίθεται Κεφάλαιο 16 με 
τίτλο «Εκθέσεις πληρωμών σε κυβερνήσεις», που περι¬ 
λαμβάνει τα άρθρα 144 έως 146 ως εξής: 

«ΚΕΦΑΛΑΙΟ 16 
Άρθρο 144 

Έκθεση πληρωμών σε κυβερνήσεις 
(άρθρα 41,42,43 Οδηγίας 2013/34/ΕΕ) 

1. Για τους σκοπούς του παρόντος άρθρου ισχύουν οι 
ακόλουθοι ορισμοί: 

1) Ως «ανώνυμη εταιρεία που δραστηριοποιείται στην 
εξορυκτική βιομηχανία» νοείται η ανώνυμη εταιρεία που 
αναπτύσσει δραστηριότητες οι οποίες σχετίζονται καθ' 
οιονδήποτε τρόπο με την αναζήτηση, την εξερεύνηση, 
τον εντοπισμό, την ανάπτυξη και την εξόρυξη κοιτα¬ 
σμάτων μεταλλευμάτων, πετρελαίου, φυσικού αερίου 
ή άλλων υλικών, στο πλαίσιο των οικονομικών δραστη¬ 
ριοτήτων που καταγράφονται στον τομέα Β - κλάδοι 05 
έως 08 του Παραρτήματος I του κανονισμού (ΕΚ) αριθμ. 
1893/2006 του Ευρωπαϊκού Κοινοβουλίου και του Συμ¬ 
βουλίου, της 20ής Δεκεμβρίου 2006, για τη θέσπιση της 
στατιστικής ταξινόμησης των οικονομικών δραστηριο¬ 
τήτων ΝΑΈΕ-Αναθεώρηση 2. 

2) Ως «ανώνυμη εταιρεία που δραστηριοποιείται στην 
υλοτόμηση πρωτογενών δασών» νοείται η ανώνυμη 
εταιρεία που αναπτύσσει δραστηριότητες, σύμφωνα 
με τα προβλεπόμενα στον τομέα Α, Διαίρεση 02, κλά¬ 
δος 2.2 του Παραρτήματος I του κανονισμού (ΕΚ) αριθμ. 
1893/2006, σε πρωτογενή δάση. 

3) Ως «κυβέρνηση» νοείται η κεντρική, περιφερειακή 
ή τοπική κυβέρνηση κράτους - μέλους ή τρίτης χώρας. 
Η εν λόγω κεντρική, περιφερειακή ή τοπική κυβέρνηση 
έχει υπό τον έλεγχό της υπηρεσίες, οργανισμούς ή ομί¬ 
λους επιχειρήσεων, οι οποίοι υποχρεούνται σε σύνταξη 
ενοποιημένων οικονομικών καταστάσεων, σύμφωνα με 
τα άρθρα 31,32 και 33 του Ν. 4308/2014 (Α'251). 

4) Ως «έργο» νοούνται οι λειτουργικές δραστηριότη¬ 
τες που διέπονται από ενιαία σύμβαση, άδεια, μίσθω¬ 
ση, παραχώρηση ή παρεμφερείς νομικές συμφωνίες και 
αποτελούν την βάση των υποχρεώσεων πληρωμής προς 
μία κυβέρνηση. Εντούτοις, εάν πολλαπλές συμφωνίες 
αλληλοσυνδέονται ουσιωδώς, τότε θεωρούνται έργο. 

5) Ως «πληρωμή» νοείται η παροχή η οποία καταβάλ¬ 
λεται, σε χρήματα ή σε είδος, για δραστηριότητες που 
περιγράφονται στα σημεία 1 και 2 των ακόλουθων ειδών: 

α) δικαιώματα παραγωγής, 

β) φόροι που επιβάλλονται επί του εισοδήματος, της 
παραγωγής ή των κερδών των ανωνύμων εταιρειών, 
αλλά εξαιρούνται οι φόροι που επιβάλλονται στη κα¬ 
τανάλωση, όπως φόροι προστιθέμενης αξίας, φόροι 
εισοδήματος φυσικών προσώπων ή φόροι επί των πω- 
λήσεων, 

γ) δικαιώματα, 

δ) μερίσματα, 


ε) πριμ υπογραφής, εντοπισμού και παραγωγικότητας, 
στ) τέλη έκδοσης αδειών, τέλη εκμίσθωσης, τέλη ει¬ 
σόδου και λοιπά ζητήματα σχετικά με άδειες ή/και πα¬ 
ραχωρήσεις και 

ζ) πληρωμές για βελτιώσεις υποδομών. 

2. Οι μεγάλες ανώνυμες εταιρείες που δραστηριοποι¬ 
ούνται στην εξορυκτική βιομηχανία ή στην υλοτόμηση 
πρωτογενών δασών οφείλουν να καταρτίζουν και να 
δημοσιεύουν σε ετήσια βάση έκθεση για τις πληρωμές 
που καταβάλλουν προς κυβερνήσεις. 

3. Η υποχρέωση αυτή δεν ισχύει για ανώνυμες εταιρεί¬ 
ες οι οποίες είναι θυγατρικές ή μητρικές, εφόσον πληρού- 
νται αμφότερες οι ακόλουθες προϋποθέσεις: 

α) η μητρική ανώνυμη εταιρεία διέπεται από τη νο¬ 
μοθεσία κράτους - μέλους της Ευρωπαϊκής Ένωσης και 
β) οι πληρωμές προς κυβερνήσειςτης ανώνυμης εται¬ 
ρείας περιλαμβάνονται στην ενοποιημένη έκθεση για 
πληρωμές προς κυβερνήσεις που καταρτίζει η εν λόγω 
μητρική ανώνυμη εταιρεία, σύμφωνα με το άρθρο 145. 

4. Δεν λαμβάνονται υπόψη στην έκθεση οι πληρωμές 
που δεν υπερβαίνουν τις 100.000 ευρώ εντός του οικο¬ 
νομικού έτους είτε καταβάλλονται ενιαία είτε ως σειρά 
συναφών πληρωμών. 

5. Η έκθεση αναφέρει τις ακόλουθες πληροφορίες 
όσον αφορά τις δραστηριότητες που περιγράφονται στα 
σημεία 1 και 2 της παραγράφου 1 για το συγκεκριμένο 
οικονομικό έτος: 

α) το συνολικό ποσό των πληρωμών που καταβάλλο¬ 
νται σε κάθε κυβέρνηση, 

β) το συνολικό ποσό ανά είδος πληρωμής, όπως ορί¬ 
ζεται στο σημείο 5 στοιχεία α'έως ζ'της παραγράφου 1, 
που καταβάλλεται σε κάθε κυβέρνηση, 
γ) εφόσον οι πληρωμές αυτές αφορούν συγκεκριμέ¬ 
να έργα, το συνολικό ποσό ανά είδος πληρωμής, όπως 
ορίζεται στο σημείο 5 στοιχεία α'έως ζ'της παραγράφου 
1 για κάθε έργο και το συνολικό ποσό πληρωμών για 
κάθε έργο. 

Οι πληρωμές της ανώνυμης εταιρείας όσον αφορά 
υποχρεώσεις τις οποίες υπέχει ως οντότητα μπορούν 
να δημοσιοποιούνται σε επίπεδο οντότητας και όχι σε 
επίπεδο έργου. 

6. Σε περίπτωση καταβολής πληρωμών σε είδος προς 
κυβερνήσεις, τα σχετικά στοιχεία υποβάλλονται βάσει 
αξίας και, κατά περίπτωση, όγκου. Παρέχονται επεξη¬ 
γηματικές σημειώσεις προς αποσαφήνιση του τρόπου 
καθορισμού της αξίας τους. 

7. Η δημοσιοποίηση των πληρωμών, σύμφωνα με το 
παρόν άρθρο αντικατοπτρίζει την ουσία και όχι τη μορ¬ 
φή της πληρωμής ή της δραστηριότητας. Οι πληρωμές 
και οι δραστηριότητες δεν μπορούν να διαχωρίζονται 
ή να συγκεντρώνονται τεχνητά, με σκοπό την αποφυγή 
εφαρμογής της παρούσας οδηγίας. 

8. Η έκθεση του παρόντος άρθρου δημοσιεύεται, σύμ¬ 
φωνα με το άρθρο 43β του παρόντος Νόμου. 

9. Τα μέλη των αρμόδιων οργάνων μιας ανώνυμης 
εταιρείας, που ενεργούν στο πλαίσιο των αρμοδιοτήτων 
τους, έχουν καθήκον να εξασφαλίζουν, όσο γνωρίζουν 
και δύνανται καλύτερα, ότι η έκθεση για τις πληρωμές 
προς κυβερνήσεις καταρτίζεται και δημοσιεύεται, σύμ¬ 
φωνα με τις απαιτήσεις του παρόντος άρθρου. 

10. Για το σκοπό της εφαρμογής του παρόντος άρθρου 
ο καθορισμός του μεγέθους των ανωνύμων εταιρειών 
γίνεται, σύμφωνα με το άρθρο 2 του Ν. 4308/2014. 

11. Στο πεδίο εφαρμογής του παρόντος άρθρου εμπί¬ 
πτουν και οι οντότητες δημοσίου ενδιαφέροντος, κατά 
την έννοια του Παραρτήματος Α'του Ν. 4308/2014, και 
οι προσωπικές εταιρείες, όταν όλοι οι άμεσοι ή έμμεσοι 
εταίροι έχουν περιορισμένη ευθύνη λόγω του ότι είναι 
νομικά πρόσωπα που έχουν τη μορφή της ανώνυμης 
εταιρείας, της εταιρείας περιορισμένης ευθύνης, της 
ετερόρρυθμης κατά μετοχές εταιρείας ή της ιδιωτικής 
κεφαλαιουχικής εταιρείας. 

Άρθρο 145 

Ενοποιημένη έκθεση πληρωμών σε κυβερνήσεις 
(άρθρο 44 Οδηγίας 2013/34/ΕΕ) 

1. Οι όμιλοι επιχειρήσεων οι οποίοι έχουν υποχρέω¬ 
ση σύνταξης ενοποιημένων οικονομικών καταστάσεων, 
σύμφωνα με το άρθρα 31 και 32 του Ν. 4308/2014 (Α' 
251) και οι οντότητες δημοσίου ενδιαφέροντος, κατά 
την έννοια του Παραρτήματος Α'του Ν. 4308/2014, που 
δραστηριοποιούνται στην εξορυκτική βιομηχανία ή 
στην υλοτόμηση πρωτογενών δασών οφείλουν να κα¬ 
ταρτίζουν ενοποιημένη έκθεση για πληρωμές προς κυ¬ 
βερνήσεις εάν η μητρική ανώνυμη εταιρεία βαρύνεται με 
την υποχρέωση κατάρτισης ενοποιημένων οικονομικών 
καταστάσεων κατά τα προβλεπόμενα στα άρθρα 32 έως 
36 του Ν. 4308/2014. 

Μητρική ανώνυμη εταιρεία θεωρείται ότι δραστηριο¬ 
ποιείται στον εξορυκτικό κλάδο ή στην υλοτόμηση πρω¬ 
τογενών δασών, εφόσον οποιαδήποτε από τις θυγατρι¬ 
κές της επιχειρήσεις δραστηριοποιείται στον εξορυκτικό 
κλάδο ή στην υλοτομία πρωτογενών δασών. 

Η ενοποιημένη έκθεση περιλαμβάνει μόνο τις πληρω¬ 
μές που απορρέουν από δραστηριότητες εξόρυξής και/ 
υλοτόμησης πρωτογενών δασών. 

2. Η υποχρέωση κατάρτισης ενοποιημένης έκθεσης 
της παραγράφου 1 δεν ισχύει για: 

α) μητρικές ανώνυμες εταιρείες μικρών ομίλων, κατά 
τα προβλεπόμενα στην παρ. 1 του άρθρου 31 του 
Ν. 4308/2014, εκτός αν κάποια συνδεδεμένη εταιρεία 
είναι οντότητα δημοσίου ενδιαφέροντος, 

β) μητρικές ανώνυμες εταιρείες μεσαίων ομίλων, 
κατά τα προβλεπόμενα στην παρ. 2 του άρθρου 31 του 
Ν. 4308/2014, εκτός αν κάποια συνδεδεμένη εταιρεία 
είναι οντότητα δημοσίου ενδιαφέροντος και 

γ) μητρικές ανώνυμες εταιρείες που διέπονται από τη 
νομοθεσία κράτους - μέλους της Ευρωπαϊκής Ένωσης οι 
οποίες είναι ταυτόχρονα θυγατρικές επιχειρήσεις, εάν η 
δική τους μητρική εταιρεία διέπεται από τη νομοθεσία 
κράτους - μέλους της Ευρωπαϊκής Ένωσης. 

3. Δεν απαιτείται να συμπεριλαμβάνεται εταιρεία, πε- 
ριλαμβανομένης και εταιρείας δημοσίου ενδιαφέροντος, 
σε ενοποιημένη έκθεση για πληρωμές προς κυβερνήσεις 
εφόσον πληρούται μία τουλάχιστον από τις ακόλουθες 
προϋποθέσεις: 

α) αυστηροί και διαρκείς περιορισμοί θίγουν ουσια¬ 
στικά την άσκηση από τη μητρική εταιρεία των δικαιω¬ 
μάτων της στην περιουσία ή στη διαχείριση αυτής της 
εταιρείας, 


β) συντρέχουν εξαιρετικά σπάνιες περιπτώσεις όπου 
οι απαραίτητες πληροφορίες για την κατάρτιση της ενο¬ 
ποιημένης έκθεσης για πληρωμές προς κυβερνήσεις δεν 
μπορούν να ληφθούν χωρίς δυσανάλογα έξοδα ή αδι¬ 
καιολόγητες καθυστερήσεις, 

γ) οι μετοχές ή τα μερίδια αυτής της εταιρείας κατέ- 
χονται με αποκλειστικό σκοπό τη μεταγενέστερη μετα¬ 
βίβασή τους, 

Οι ανωτέρω εξαιρέσεις ισχύουν μόνον εφόσον χρη¬ 
σιμοποιούνται και για τον σκοπό των ενοποιημένων 
οικονομικών καταστάσεων». 

4. Η έκθεση του παρόντος άρθρου δημοσιεύεται, σύμ¬ 
φωνα με το άρθρο 43β. 

5. Τα μέλη των αρμόδιων οργάνων μιας ανώνυμης 
εταιρείας, που ενεργούν στο πλαίσιο των αρμοδιοτήτων 
τους, έχουν συλλογικό καθήκον να εξασφαλίσουν, όσο 
γνωρίζουν και δύνανται καλύτερα, ότι η έκθεση για τις 
πληρωμές προς κυβερνήσεις καταρτίζεται και δημοσιεύ¬ 
εται, σύμφωνα με τις απαιτήσεις του παρόντος άρθρου. 

Άρθρο 146 

Κριτήρια ισοδυναμίας 

(άρθρο 46 Οδηγίας 2013/34/ΕΕ) 

1. Οι προβλεπόμενες στα άρθρα 144 και 145 ανώνυμες 
εταιρείες οι οποίες καταρτίζουν και δημοσιοποιούν έκ¬ 
θεση συμμορφούμενη με τις απαιτήσεις τρίτων χωρών 
οι οποίες έχουν εκτιμηθεί, σύμφωνα με το άρθρο 47 της 
Οδηγίας 2013/34 ως ισοδύναμες με τις απαιτήσεις του 
παρόντος κεφαλαίου απαλλάσσονται από τις απαιτήσεις 
του παρόντος κεφαλαίου, εκτός από την υποχρέωση δη¬ 
μοσιοποίησης της εν λόγω έκθεσης όπως προβλέπει το 
άρθρο 43β». 

2. Προστίθεται παρ. 5 στο άρθρο 22 του Ν. 3190/1955 
(Α' 91) περί εταιρειών περιορισμένης ευθύνης, ως εξής: 

«5. Για τις μεγάλες εταιρείες, όπως προσδιορίζονται 
στο άρθρο 2 του Ν. 4308/2014 (Α'251), και τις οντότητες 
δημοσίου ενδιαφέροντος, κατά την έννοια του Παραρ¬ 
τήματος Α'του Ν. 4308/2014, εφαρμόζονται αναλόγως οι 
διατάξεις των άρθρων 144 έως 146 του Κ.Ν. 2190/1920». 

3. Προστίθεται παρ. 3 στο άρθρο 98 του Ν. 4072/2012 
(Α' 86) ως εξής: 

«3. Για τις μεγάλες εταιρείες, όπως προσδιορίζονται 
στο άρθρο 2του Ν.4308/2014 (Α'251), και τις οντότητες 
δημοσίου ενδιαφέροντος, κατά την έννοια του Παραρ¬ 
τήματος Α'του Ν. 4308/2014 εφαρμόζονται αναλόγως οι 
διατάξεις των άρθρων 144 έως 146 του Κ.Ν. 2190/1920». 

Άρθρο 8 

Μεταβατικές και τροποποιούμενες διατάξεις 

1. Η περίπτωση ζ' της παρ. 1 του άρθρου 7α του 
Κ.Ν. 2190/1920 αντικαθίσταται ως εξής: 

«Οι εγκεκριμένες ετήσιες οικονομικές καταστάσεις και 
οι σχετικές εκθέσεις του Διοικητικού Συμβουλίου και των 
ελεγκτών της ανώνυμης εταιρείας». 

2. Στην παρ. 2 του άρθρου 6του Ν. 3419/2005 (Α'297) 
προστίθεται στοιχείο ια'ως εξής: «ια) κατ'έτος το σύνολο 
ενεργητικού (περιουσιακών στοιχείων) της εταιρείας, το 
καθαρό ύψος του κύκλου εργασιών αυτής και ο μέσος 
όρος απασχολουμένων σε αυτή κατά τη διάρκεια του 
έτους». 

3. Οι διατάξεις του παρόντος Μέρους ισχύουν για οι¬ 
κονομικές καταστάσεις εταιρικών χρήσεων που λήγουν 

μετά τη δημοσίευση του παρόντος Νόμου στην Εφημε¬ 
ρίδα της Κυβερνήσεως. 

4.α. Ειδικά για εταιρείες των οποίων η χρήση έληξε στις 
31.12.2015, ο χρόνος που προβλέπεται στο άρθρο 25 του 
Κ.Ν. 2190/1920, στο άρθρο 10, παρ. 3 του Ν. 3190/1955 
και στο άρθρο 69 παρ. 2 του Ν. 4072/2012, μέσα στον 
οποίο συνέρχεται ή συγκαλείται άπαξ του έτους η ετή¬ 
σια Γενική Συνέλευση για τις Ανώνυμες Εταιρείες, τις 
Εταιρείες Περιορισμένης Ευθύνης και τις Ιδιωτικές Κε¬ 
φαλαιουχικές Εταιρείες αντίστοιχα, λήγει εντός διμήνου 
από την ημερομηνία λήξης υποβολής των φορολογικών 
δηλώσεων των ανωτέρω εταιρειών. 

β. Προθεσμίες που συνδέονται με την υποβολή και τη 
δημοσιότητα στο Γ.Ε.ΜΗ., στην ιστοσελίδα ή σε οικονο¬ 
μική εφημερίδα των προσκλήσεων, των ετησίων οικονο¬ 
μικών καταστάσεων και λοιπών πράξεων των ανωτέρω 
εταιρειών που υπόκεινται σε δημοσιότητα από λοιπές δι¬ 
ατάξεις των προαναφερθέντων νόμων ισχύουν ανάλογα. 

ΜΕΡΟΣ ΔΕΥΤΕΡΟ 
ΚΕΦΑΛΑΙΟ Α' 

ΡΥΘΜΙΣΕΙΣ ΑΡΜΟΔΙΟΤΗΤΑΣ ΓΕΝΙΚΗΣ 
ΓΡΑΜΜΑΤΕΙΑΣ ΥΠΟΥΡΓΕΙΟΥ ΟΙΚΟΝΟΜΙΑΣ, 
ΑΝΑΠΤΥΞΗΣ ΚΑΙ ΤΟΥΡΙΣΜΟΥ 

Άρθρο 9 

Τροποποίηση διατάξεων 
του Π.δ. 116/2014 (Α' 185) 

1. Μετά το άρθρο 66 του Π.δ. 116/2014 προστίθεται 
άρθρο 66Α ως εξής: 

«Άρθρο 66Α 

Προσωπικό της Μόνιμης Ελληνικής 
Αντιπροσωπείας (ΜΕΑ) στον Οργανισμό 
Οικονομικής Συνεργασίας 
και Ανάπτυξης (ΟΟΣΑ) 

1. Οι θέσεις της Μόνιμης Ελληνικής Αντιπροσωπείας 
(ΜΕΑ) στον Οργανισμό Οικονομικής Συνεργασίας και 
Ανάπτυξης (ΟΟΣΑ) ορίζονται ως εξής: 

α) Μία (1) θέση Μονίμου Αντιπροσώπου με βαθμό 
αντίστοιχο Πρέσβεως. Ο Μόνιμος Αντιπρόσωπος προ- 
ΐσταται της Μόνιμης Ελληνικής Αντιπροσωπείας (ΜΕΑ) 
στον Οργανισμό Οικονομικής Συνεργασίας και Ανάπτυ¬ 
ξης (ΟΟΣΑ) και είναι υπεύθυνος για τη λειτουργία της. 

β) Μία (1) θέση Αναπληρωτή Μονίμου Αντιπροσώπου 
με βαθμό αντίστοιχο Πληρεξουσίου Υπουργού Β'τάξης. 
Ο Αναπληρωτής Μόνιμος Αντιπρόσωπος αναπληρώνει 
τον Μόνιμο Αντιπρόσωπο, σε περίπτωση κωλύματος 
του τελευταίου. 

γ) Πέντε (5) θέσεις υπαλλήλων, οι οποίοι για τη συμ¬ 
μετοχή τους στις εργασίες του Οργανισμού Οικονομικής 
Συνεργασίας και Ανάπτυξης (ΟΟΣΑ) ανακοινώνονται 
προς αυτόν ως σύμβουλοι. 

δ) Μία (1) θέση διοικητικού υπαλλήλου και μία (1) θέση 
οδηγού - επιμελητή. 

2. α. Στη θέση του Μονίμου Αντιπροσώπου διορίζε¬ 
ται πρόσωπο που γνωρίζει άριστα μία από τις γλώσσες 
Αγγλική ή Γαλλική και καλά την άλλη, σύμφωνα με τα 
άρθρα 28 και 29του Π.δ. 50/2001 (Α'39), είναι πτυχιούχος 
ανώτατης σχολής ημεδαπής ή ισότιμης αλλοδαπής και 


κάτοχος διδακτορικού διπλώματος ημεδαπής ή ισότιμης 
αλλοδαπής ανώτατης σχολής και διαθέτει επιστημονική 
κατάρτιση και επαγγελματική εμπειρία σε διεθνή οικο¬ 
νομική ή αναπτυξιακή πολιτική προερχόμενη από το 
δημόσιο τομέα, όπως αυτός ορίζεται με την παρ. 6 του 
άρθρου 1 του Ν. 1256/1982 (Α'65), ή διεθνείς οργανι¬ 
σμούς ή ανώτατα εκπαιδευτικά ιδρύματα ή ερευνητικά 
κέντρα. 

β. Στη θέση του Αναπληρωτή Μονίμου Αντιπροσώπου 
διορίζεται πρόσωπο που γνωρίζει άριστα μία από τις 
γλώσσες Αγγλική ή Γαλλική και καλά την άλλη, σύμφωνα 
με τα άρθρα 28 και 29 του Π.δ. 50/2001, είναι πτυχιού¬ 
χος ανώτατης σχολής ημεδαπής ή ισότιμης αλλοδαπής 
και κάτοχος διδακτορικού ή μεταπτυχιακού διπλώματος 
ημεδαπής ή ισότιμης αλλοδαπής ανώτατης σχολής και 
έχει επιστημονική κατάρτιση και επαγγελματική εμπειρία 
σε διεθνή οικονομική ή αναπτυξιακή πολιτική προερ¬ 
χόμενη από το δημόσιο τομέα, όπως αυτός ορίζεται με 
την παρ. 6 του άρθρου 1 του Ν. 1256/1982 ή διεθνείς 
οργανισμούς ή ανώτατα εκπαιδευτικά ιδρύματα ή ερευ¬ 
νητικά κέντρα. 

γ. Στις θέσεις της περίπτωσης γ' της παραγράφου 1 
αποσπώνται υπάλληλοι μόνιμοι ή με σχέση εργασίας 
ιδιωτικού δικαίου αορίστου χρόνου από το δημόσιο το¬ 
μέα, όπως αυτός οριοθετείται με την παρ. 6 του άρθρου 
1 του Ν. 1256/1982, οι οποίοι έχουν πτυχίο Ανώτατου 
Εκπαιδευτικού Ιδρύματος ημεδαπής ή ισότιμο αλλοδα¬ 
πής, γνωρίζουν άριστα μία από τις γλώσσες Αγγλική ή 
Γαλλική και καλά την άλλη, σύμφωνα με τα άρθρα 28 
και 29 του Π.δ. 50/2001 και είναι κάτοχοι διδακτορικού 
διπλώματος ελληνικού ΑΕΙ ή αναγνωρισμένου της αλ¬ 
λοδαπής ή μεταπτυχιακού τίτλου σπουδών διάρκειας 
τουλάχιστον ενός ακαδημαϊκού έτους ελληνικού ΑΕΙ ή 
αναγνωρισμένου της αλλοδαπής ή να είναι απόφοιτοι 
της Εθνικής Σχολής Δημόσιας Διοίκησης. Οι υπάλληλοι 
που είναι κάτοχοι διδακτορικού τίτλου πρέπει να έχουν 
τουλάχιστον τριετή πραγματική δημόσια υπηρεσία σε 
διεθνή οικονομική ή αναπτυξιακή πολιτική ή σε αντικεί¬ 
μενα σχετικά με τις επιτροπές του ΟΟΣΑ, ενώ αυτοί που 
είναι κάτοχοι μεταπτυχιακού τίτλου ή είναι απόφοιτοι 
της Εθνικής Σχολής Δημόσιας Διοίκησης πρέπει να έχουν 
τουλάχιστον πενταετή πραγματική δημόσια υπηρεσία σε 
διεθνή οικονομική ή αναπτυξιακή πολιτική ή σε αντικεί¬ 
μενα σχετικά με τις επιτροπές του ΟΟΣΑ. 

δ. Για τη θέση διοικητικού υπαλλήλου της περίπτωσης 
δ'της παραγράφου 1 απαιτείται πτυχίο ανώτατης σχολής 
ημεδαπής ή ισότιμης αλλοδαπής, πολύ καλή γνώση της 
Αγγλικής και της Γαλλικής και καλή γνώση της Ελληνικής 
και γνώση χειρισμού Η/Υ στα αντικείμενα: α) επεξεργα¬ 
σία κειμένων β) υπολογιστικά φύλλα και γ) υπηρεσίες 
διαδικτύου. Για τη θέση του οδηγού-επιμελητή της πε¬ 
ρίπτωσης δ'της παραγράφου 1 απαιτείται απολυτήριος 
τίτλος δευτεροβάθμιας εκπαίδευσηςτης ημεδαπής ή της 
αλλοδαπής, καλή γνώση της Γαλλικής και της Ελληνικής 
και επαγγελματικό δίπλωμα οδήγησης. Οι ανωτέρω πρέ¬ 
πει να είναι μόνιμοι κάτοικοι της Γαλλίας. Η συνδρομή 
των ανωτέρω τυπικών προσόντων και της προϋπόθεσης 
της κατοικίας ελέγχεται από το Μόνιμο Αντιπρόσωπο. 

3.α. Ο Μόνιμος Αντιπρόσωπος διορίζεται με τριετή 
θητεία που μπορεί να ανανεωθεί για μία ακόμη φορά 

και για ίσο χρονικό διάστημα. Σε κάθε αλλαγή Μονίμου 
Αντιπροσώπου, συντάσσεται πρωτόκολλο παράδοσης 
και παραλαβής της υπηρεσίας, καθώς και καταγραφής 
και απογραφής του υλικού της. Το πρωτότυπο των 
πρωτοκόλλων κατατίθεται στο αρχείο της Μόνιμης Ελ¬ 
ληνικής Αντιπροσωπείας στον Οργανισμό Οικονομικής 
Συνεργασίας και αποστέλλονται αντίγραφα στις Γενικές 
Διευθύνσεις Διοικητικών και Οικονομικών Υπηρεσιών 
του Υπουργείου Οικονομίας, Ανάπτυξης και Τουρισμού. 
Σε περίπτωση αδυναμίας του Μονίμου Αντιπροσώπου 
να παραδώσει, συντάσσεται έκθεση απογραφής από 
τον Αναπληρωτή του. Για τον τύπο και το περιεχόμε¬ 
νο των πρωτοκόλλων και των εκθέσεων απογραφής 
εφαρμόζονται αναλόγως οι διατάξεις του άρθρου 57 
του Ν. 3566/2007 (Α' 117). Ο Μόνιμος Αντιπρόσωπος 
διορίζεται και παύεται από τα καθήκοντά του με προ¬ 
εδρικό διάταγμα ύστερα από πρόταση των Υπουργών 
Οικονομίας, Ανάπτυξης και Τουρισμού και Εξωτερικών. 

β. Ο Αναπληρωτής Μόνιμος Αντιπρόσωπος διορίζε¬ 
ται με τριετή θητεία, που μπορεί να ανανεωθεί για μία 
ακόμη φορά και για ίσο χρονικό διάστημα. Ο Αναπλη¬ 
ρωτής Μόνιμος Αντιπρόσωπος διορίζεται και παύεται 
από τα καθήκοντά του με προεδρικό διάταγμα ύστερα 
από πρόταση των Υπουργών Οικονομίας, Ανάπτυξης και 
Τουρισμού και Εξωτερικών. 

γ. Οι θέσεις της περίπτωσης γ'της παραγράφου 1 καλύ¬ 
πτονται με αποσπάσεις. Οι ως άνω αποσπάσεις γίνονται 
κατά παρέκκλιση από τις διατάξεις του άρθρου 68 του 
Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ. με κοινή απόφαση 
των Υπουργών Οικονομίας, Ανάπτυξης και Τουρισμού, 
Εσωτερικών και Διοικητικής Ανασυγκρότησης και του 
κατά περίπτωση αρμόδιου Υπουργού, έπειτα από σχε¬ 
τική πρόσκληση εκδήλωσης ενδιαφέροντος του Υπουρ¬ 
γού Οικονομίας, Ανάπτυξης καιΤουρισμού. Η απόσπαση 
πραγματοποιείται για χρονικό διάστημα έως τρία (3) έτη 
από την ανάληψη της υπηρεσίας, και μπορεί να παρα- 
ταθεί για δύο (2) επιπλέον έτη για μία μόνο φορά. Αν 
οι αποσπασθέντες υπάλληλοι κατέχουν θέση προϊστα¬ 
μένου παραιτούνται από την εν λόγω θέση ευθύνης. 
Μετά τη λήξη της απόσπασής τους, επιστρέφουν στις 
οργανικές τους θέσεις και δεν επιτρέπεται να αποσπα- 
σθούν πριν παρέλθει τριετία. Ο χρόνος υπηρεσίας στις 
ανωτέρω θέσεις λογίζεται ως χρόνος πραγματικής δη¬ 
μόσιας υπηρεσίας και σε θέση Προϊσταμένου Τμήματος 
και λαμβάνεται υπόψη για την εφαρμογή των άρθρων 
84 και 85 του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ. 

δ. Το επιτόπιο προσωπικό της περίπτωσης δ'της πα¬ 
ραγράφου 1 προσλαμβάνεται κατόπιν πρόσκλησης εκ¬ 
δήλωσης ενδιαφέροντος της Μόνιμης Ελληνικής Αντι¬ 
προσωπείας, με σύμβαση εργασίας ιδιωτικού δικαίου 
ορισμένου χρόνου, διάρκειας μέχρι τριών (3) ετών δυνά- 
μενη να ανανεωθεί. Για την πρόσληψη απαιτείται κοινή 
απόφαση των Υπουργών Οικονομίας, Ανάπτυξης και 
Τουρισμού και Οικονομικών, ύστερα από εισήγηση του 
Μονίμου Αντιπροσώπου. Με την ίδια απόφαση καθορί¬ 
ζεται το ύψος της αντιμισθίας των προσλαμβανομένων, 
ύστερα από εισήγηση του Μονίμου Αντιπροσώπου και 
αφού ληφθούν υπόψη οι τοπικές συνθήκες εργασίας. 


Η σχετική σύμβαση καταρτίζεται από το Μόνιμο Αντι¬ 
πρόσωπο. Κατά τα λοιπά, εφαρμόζονται αναλόγως οι 
διατάξεις των παράγραφων 3 και 4 του άρθρου 149 του 
Ν. 3566/2007. 

4. Στις θέσεις των περιπτώσεων α' και β'της παραγρά¬ 
φου 1 του παρόντος άρθρου μπορεί να διορίζονται δη¬ 
μόσιοι υπάλληλοι μόνιμοι ή με σχέση εργασίας ιδιωτικού 
δικαίου αορίστου χρόνου, οι οποίοι έχουν τα προβλεπό- 
μενα για τις θέσεις αυτές προσόντα. Αν οι διορισθέντες 
υπάλληλοι κατέχουν θέση προϊσταμένου, παραιτούνται 
από την εν λόγω θέση ευθύνης. Ο χρόνος υπηρεσίας των 
ανωτέρω υπαλλήλων στις θέσεις των περιπτώσεων α' και 
β'της παραγράφου 1 λογίζεται ως χρόνος πραγματικής 
δημόσιας υπηρεσίας σε θέση Προϊσταμένου Γενικής 
Διεύθυνσης και λαμβάνεται υπόψη για την εφαρμογή 
των άρθρων 84 και 85 του Κώδικα Κατάστασης Δημο¬ 
σίων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ.. Για όσο χρόνο διαρκεί η θητεία τους στις ανω¬ 
τέρω θέσεις οι οργανικές θέσεις των διορισθέντων δεν 
καταργούνται και παραμένουν κενές, μετά δε τη λήξη 
της θητείας, οι ανωτέρω επανέρχονται αυτοδικαίως στις 
οργανικές τους θέσεις». 

2. Μετά το άρθρο 67 του Π.δ. 116/2014 προστίθεται 
άρθρο 67Α ως εξής: 

«Άρθρο 67Α 

Προσωπικό του Γραφείου Οικονομικού 

Συμβούλου στη Γενεύη 

1. Οι θέσεις του Γραφείου Οικονομικού Συμβούλου στη 
Γενεύη ορίζονται ως εξής: 

α. Μία (1) θέση Προϊσταμένου, Οικονομικού Συμβού¬ 
λου, με βαθμό αντίστοιχο Συμβούλου Πρεσβείας Α'Τά¬ 
ξης- 

β. Δύο (2) θέσεις υπαλλήλων, οι οποίοι για τη συμμε¬ 
τοχή τους στις εργασίες του Παγκόσμιου Οργανισμού 
Εμπορίου ανακοινώνονται προς αυτόν ως σύμβουλοι. 

γ. Μία (1) θέση διοικητικού υπαλλήλου. 

2. α. Στη θέση του Οικονομικού Συμβούλου τοποθετεί¬ 
ται υπάλληλος μόνιμος ή με σχέση εργασίας ιδιωτικού 
δικαίου αορίστου χρόνου από το δημόσιο τομέα, όπως 
αυτός οριοθετείται από την παρ. 6 του άρθρου 1 του 
Ν. 1256/1982, ο οποίος πληροί τις προϋποθέσεις επι¬ 
λογής σε θέση προϊσταμένου διεύθυνσης, σύμφωνα με 
το άρθρο 84 του Κώδικα Κατάστασης Δημοσίων Πολι¬ 
τικών Διοικητικών Υπαλλήλων και Υπαλλήλων Ν.Π.Δ.Δ. 
και επιπλέον: α) διαθέτει επιστημονική κατάρτιση και 
επαγγελματική εμπειρία σε διεθνή οικονομική και εμπο¬ 
ρική πολιτική, β) γνωρίζει άριστα μία από τις γλώσσες 
Αγγλική ή Γαλλική και καλά την άλλη, σύμφωνα με τα 
άρθρα 28 και 29 του Π.δ. 50/2001, γ) είναι πτυχιούχος 
ανώτατης σχολής ημεδαπής ή ισότιμης αλλοδαπής και 
δ) είναι κάτοχος διδακτορικού διπλώματος ελληνικού 
ΑΕΙ ή αναγνωρισμένου της αλλοδαπής ή μεταπτυχιακού 
τίτλου σπουδών διάρκειας τουλάχιστον ενός ακαδημα¬ 
ϊκού έτους ελληνικού ΑΕΙ ή αναγνωρισμένου της αλλο¬ 
δαπής ή είναι απόφοιτος της Εθνικής Σχολής Δημόσιας 
Διοίκησης. 

β. Στις θέσεις της περίπτωσης β'της παραγράφου 1 
αποσπώνται υπάλληλοι μόνιμοι ή με σχέση εργασίας ιδι¬ 
ωτικού δικαίου αορίστου χρόνου από το δημόσιο τομέα, 

όπως αυτός οριοθετείται από την παρ. 6 του άρθρου 1 
του Ν. 1256/1982, οι οποίοι έχουν πτυχίο ανώτατου εκ¬ 
παιδευτικού ιδρύματος ημεδαπής ή ισότιμο αλλοδαπής, 
γνωρίζουν άριστα μία από τις γλώσσες Αγγλική ή Γαλλική 
και καλά την άλλη, σύμφωνα με τα άρθρα 28 και 29 του 
Π.δ. 50/2001 και είναι κάτοχοι διδακτορικού διπλώματος 
ελληνικού ΑΕΙ ή αναγνωρισμένου της αλλοδαπής ή μετα¬ 
πτυχιακού τίτλου σπουδών διάρκειας τουλάχιστον ενός 
ακαδημαϊκού έτους ελληνικού ΑΕΙ ή αναγνωρισμένου 
της αλλοδαπής ή είναι απόφοιτοι της Εθνικής Σχολής 
Δημόσιας Διοίκησης. Επιπλέον, οι υπάλληλοι που είναι 
κάτοχοι διδακτορικού τίτλου πρέπει να έχουν τουλάχι¬ 
στον τριετή πραγματική δημόσια υπηρεσία σε διεθνή 
οικονομική και εμπορική πολιτική, ενώ αυτοί που είναι 
κάτοχοι μεταπτυχιακού τίτλου ή είναι απόφοιτοι της 
Εθνικής Σχολής Δημόσιας Διοίκησης πρέπει να έχουν 
τουλάχιστον πενταετή πραγματική δημόσια υπηρεσία 
σε διεθνή οικονομική και εμπορική πολιτική. 

γ. Στη θέση της περίπτωσης γ' της παραγράφου 1 
προσλαμβάνονται μόνιμοι κάτοικοι Ελβετίας, με πτυχίο 
ανώτατης σχολής ημεδαπής ή ισότιμης αλλοδαπής, πολύ 
καλή γνώση της Αγγλικής και της Γαλλικής και καλή γνώ¬ 
ση της Ελληνικής και γνώση χειρισμού Η/Υ στα αντικεί¬ 
μενα: α) επεξεργασία κειμένων, β) υπολογιστικά φύλλα 
και γ) υπηρεσίες διαδικτύου. Η συνδρομή των ανωτέρω 
τυπικών προσόντων και της μόνιμης κατοικίας ελέγχο¬ 
νται από τον Οικονομικό Σύμβουλο. 

3.α. Ο Οικονομικός Σύμβουλος διορίζεται με τριετή 
θητεία που μπορεί να ανανεωθεί για μία ακόμη φορά 
και για ίσο χρονικό διάστημα. Αν ο διορισθείς υπάλλη¬ 
λος κατέχει θέση προϊσταμένου παραιτείται από την εν 
λόγω θέση ευθύνης. Ο χρόνος υπηρεσίας στη θέση της 
περίπτωσης α'της παραγράφου 1 λογίζεται ως χρόνος 
πραγματικής δημόσιας υπηρεσίας σε θέση προϊσταμέ¬ 
νου διεύθυνσης και λαμβάνεται υπόψη για την εφαρμογή 
των άρθρων 84 και 85 του Κώδικα Κατάστασης Δημο¬ 
σίων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ. Ο Οικονομικός Σύμβουλος τοποθετείται και 
απαλλάσσεται από τα καθήκοντά του με απόφαση των 
Υπουργών Οικονομίας, Ανάπτυξης και Τουρισμού και 
Εξωτερικών. Σε κάθε αλλαγή Οικονομικού Συμβούλου, 
συντάσσεται πρωτόκολλο παράδοσης και παραλαβής 
της υπηρεσίας, καθώς και καταγραφής και απογραφής 
του υλικού της. Το πρωτότυπο των πρωτοκόλλων κατατί¬ 
θεται στο αρχείο του Γραφείου Οικονομικού Συμβούλου 
στη Γενεύη και αντίγραφα αποστέλλονται στις Γενικές 
Διευθύνσεις Διοικητικών και Οικονομικών Υπηρεσιών 
του Υπουργείου Οικονομίας, Ανάπτυξης καιΤουρισμού. 
Σε περίπτωση αδυναμίας για οποιονδήποτε λόγο του 
Οικονομικού Συμβούλου να παραδώσει, συντάσσεται 
έκθεση απογραφής από υπάλληλο που υπηρετεί στο 
Γραφείο. Για τον τύπο και το περιεχόμενο των πρωτο¬ 
κόλλων και των εκθέσεων απογραφής εφαρμόζονται 
αναλόγως οι διατάξειςτου άρθρου 57 του Ν. 3566/2007. 

β. Οι θέσεις της περίπτωσης β'της παραγράφου 1 κα¬ 
λύπτονται με αποσπάσεις, οι οποίες γίνονται κατά παρέκ¬ 
κλιση του άρθρου 68 του Κώδικα Κατάστασης Δημοσί¬ 
ων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ., με κοινή απόφαση των Υπουργών Οικονομίας, 
Ανάπτυξης καιΤουρισμού, Εσωτερικών και Διοικητικής 


Ανασυγκρότησης και του κατά περίπτωση αρμόδιου 
Υπουργού, έπειτα από σχετική πρόσκληση εκδήλωσης 
ενδιαφέροντος του Υπουργού Οικονομίας, Ανάπτυξης 
καιΤουρισμού. Αν ο αποσπασθείς υπάλληλος κατέχει 
θέση προϊσταμένου παραιτείται από την εν λόγω θέση 
ευθύνης. Η απόσπαση πραγματοποιείται για χρονικό 
διάστημα έως τρία (3) έτη και μπορεί να παραταθεί για 
δύο (2) επιπλέον έτη μία μόνο φορά, μετά δε τη λήξη 
της θητείας τους, οι αποσπασθέντες υπάλληλοι επιστρέ¬ 
φουν στις οργανικές τους θέσεις και δεν επιτρέπεται 
να αποσπαστούν πριν παρέλθει τριετία. Ο χρόνος της 
απόσπασης λογίζεται ως χρόνος πραγματικής δημόσιας 
υπηρεσίας σε θέση προϊσταμένου τμήματος και λαμβά- 
νεται υπόψη για την εφαρμογή των άρθρων 84 και 85 του 
Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ.. 

γ. Το επιτόπιο προσωπικό της περίπτωσης γ'της πα¬ 
ραγράφου 1 προσλαμβάνεται κατόπιν πρόσκλησης 
εκδήλωσης ενδιαφέροντος του Γραφείου Οικονομικού 
Συμβούλου, με σύμβαση εργασίας ιδιωτικού δικαίου 
ορισμένου χρόνου, διάρκειας μέχρι τριών (3) ετών, που 
μπορεί να ανανεωθεί. Για την πρόσληψη απαιτείται κοι¬ 
νή απόφαση των Υπουργών Οικονομίας, Ανάπτυξης και 
Τουρισμού και Οικονομικών, ύστερα από εισήγηση του 
Οικονομικού Συμβούλου. Με την ίδια απόφαση καθορί¬ 
ζεται το ύψος της αντιμισθίας του προσλαμβανομένου, 
ύστερα από εισήγηση του Οικονομικού Συμβούλου και 
αφού ληφθούν υπόψη οι τοπικές συνθήκες εργασίας. 
Η σχετική σύμβαση καταρτίζεται από τον Οικονομικό 
Σύμβουλο. Κατά τα λοιπά, εφαρμόζονται αναλόγως οι 
διατάξεις των παραγράφων 3 και 4 του άρθρου 149 του 
Ν. 3566/2007». 

Άρθρο 10 

1. Δαπάνες για τη Μ.Ε.Α. Ο.Ο.Σ.Α. 

α.Τα έξοδα οίκησηςτου Μονίμου Αντιπροσώπου στον 
Οργανισμό Οικονομικής Συνεργασίας και Ανάπτυξης 
(ΟΟΣΑ), όπως αυτά προκύπτουν από το μισθωτήριο 
συμβόλαιο, καλύπτονται από τον προϋπολογισμό του 
Υπουργείου Οικονομίας, Ανάπτυξης καιΤουρισμού (Το¬ 
μέας Ανάπτυξης) μέχρι του ποσού που αντιστοιχεί σε 
ποσοστό 70% του επιδόματος αλλοδαπής του Μονίμου 
Αντιπροσώπου. 

β. Ο Μόνιμος Αντιπρόσωπος και ο Αναπληρωτής Μό¬ 
νιμος Αντιπρόσωπος εξομοιώνονται ως προς τις πάσης 
φύσεως αποδοχές και επιδόματα μετουςυπηρετούντες 
στην Πρεσβεία της Ελλάδας στο Παρίσι, στο βαθμό Πρέ¬ 
σβεως και Πληρεξουσίου Υπουργού Β'Τάξεως, αντιστοί- 

χως. 

Η δαπάνη για την καταβολή των ανωτέρω βαρύνει τον 
προϋπολογισμό του Υπουργείου Οικονομίας, Ανάπτυξης 
καιΤουρισμού (Τομέας Ανάπτυξης). 

γ. Οι τακτικές αποδοχές των αποσπασθέντων στις 
θέσεις της περίπτωσης γ' της παρ. 1 του άρθρου 66 Α 
του Π.δ. 116/2014, βαρύνουν τον προϋπολογισμό του 
υπουργείου, της υπηρεσίας ή του φορέα προέλευσής 
τους, ενώ η δαπάνη που προκύπτει από την απόσπαση, 
καθώς και το επίδομα υπηρεσίας αλλοδαπής βαρύνουν 
τον προϋπολογισμό του Υπουργείου Οικονομίας, Ανά¬ 
πτυξης και Τουρισμού (Τομέας Ανάπτυξης). 

Το ύψος των επιδομάτων που λαμβάνουν οι ανωτέρω 
υπάλληλοι για την απόσπασή και την άσκηση της υπηρε¬ 
σίας τους στο εξωτερικό καθορίζεται από τις διατάξεις 
που ισχύουν για τους πολιτικούς υπαλλήλους. 

δ. Η δαπάνη για τη μισθοδοσία των προσλαμβανομέ- 
νων στις θέσεις της περίπτωσης δ'της παρ. 1 του άρθρου 
66Α του Π.δ. 116/2014, βαρύνει τον προϋπολογισμό του 
Υπουργείου Οικονομίας, Ανάπτυξης και Τουρισμού (Το¬ 
μέας Ανάπτυξης). 

2. Δαπάνες για το Γραφείο Οικονομικού Συμβούλου 
στη Γενεύη. 

α. Ο Οικονομικός Σύμβουλος εξομοιώνεται ως προς τις 
πάσης φύσεως αποδοχές και επιδόματα με τους υπηρε- 
τούντες στο βαθμό Συμβούλου Πρεσβείας ΑΎάξης στην 
Πρεσβεία της Ελλάδας στη Γενεύη. 

Η δαπάνη για την καταβολή των ανωτέρω βαρύνει τον 
προϋπολογισμό του Υπουργείου Οικονομίας, Ανάπτυξης 
και Τουρισμού (Τομέας Ανάπτυξης). 

β. Οι τακτικές αποδοχές των αποσπασθέντων στις 
θέσεις της περίπτωσης β'της παρ. 1 του άρθρου 67Α 
του Π.δ. 116/2014, βαρύνουν τον προϋπολογισμό του 
Υπουργείου, της υπηρεσίας ή του φορέα προέλευσής 
τους, ενώ η δαπάνη που προκύπτει από την απόσπαση, 
καθώς και το επίδομα υπηρεσίας αλλοδαπής βαρύνουν 
τον προϋπολογισμό του Υπουργείου Οικονομίας, Ανά¬ 
πτυξης και Τουρισμού (Τομέας Ανάπτυξης). 

Το ύψος των επιδομάτων που θα λαμβάνουν οι ανω¬ 
τέρω υπάλληλοι για την απόσπασή και την άσκηση της 
υπηρεσίας τους στο εξωτερικό καθορίζεται από τις δι¬ 
ατάξεις που ισχύουν για τους πολιτικούς υπαλλήλους. 

γ. Η δαπάνη για τη μισθοδοσία του προσλαμβανομέ- 
νου στη θέση της περίπτωσης γ'της παρ. 1 του άρθρου 
67Α του Π.δ. 116/2014, βαρύνει τον προϋπολογισμό του 
Υπουργείου Οικονομίας, Ανάπτυξης και Τουρισμού (Το¬ 
μέας Ανάπτυξης). 

Άρθρο 11 

Μεταβατικές διατάξεις 

1. α. Οι διορισμένοι στις θέσεις του Μονίμου Αντιπρο¬ 
σώπου και του Αναπληρωτή Μονίμου Αντιπροσώπου 
εξακολουθούν να υπηρετούν στις θέσεις αυτές μέχρι 
τη συμπλήρωση τριετίας από την ανάληψη υπηρεσίας 
τους, με δυνατότητα η θητεία τους να ανανεωθεί για μία 
ακόμη φορά και για ίσο χρονικό διάστημα. 

β. Εντός ενός έτους απάτη δημοσίευση του παρόντος, οι 
αποσπάσεις των υπηρετούντων υπαλλήλων στη Μ.Ε.Α. - 
Ο.Ο.Σ.Α., αίρονται με κοινή απόφαση των Υπουργών 
Οικονομίας, Ανάπτυξης και Τουρισμού, Εσωτερικών και 
Διοικητικής Ανασυγκρότησης και του κατά περίπτωση 
αρμόδιου Υπουργού. Οσοι υπάλληλοι είναι αποσπασμέ- 
νοι για ορισμένο χρονικό διάστημα παραμένουν στις 
θέσεις τους έως τη λήξη της απόσπασής τους με δυνατό¬ 
τητα παράτασης αυτής σύμφωνα με την παράγραφο 3γ 
της παραγράφου 1 του άρθρου 66Α του Π.δ. 116/2014, 
όπως προστέθηκε με την παράγραφο 1 του άρθρου 9 
του παρόντος. 

γ. Τα έξοδα που προκύπτουν από την άρση των απο¬ 
σπάσεων βαρύνουν τον προϋπολογισμό του τομέα 
Ανάπτυξης του Υπουργείου Οικονομίας, Ανάπτυξης και 
Τουρισμού. 


2. Η περίπτωση κ'της παρ. 2 του άρθρου 14 του 
Ν. 2190/1994 (Α'28), όπως προστέθηκε με το άρθρο 32 
του Ν. 4210/2013 (Α'254), αντικαθίσταται ως εξής: 

«κ. Ο Μόνιμος Αντιπρόσωπος και ο Αναπληρωτής Μόνι¬ 
μος Αντιπρόσωπος στη Μόνιμη Ελληνική Αντιπροσωπεία 
(Μ.Ε.Α.) στον Οργανισμό Οικονομικής Συνεργασίας και 
Ανάπτυξης (Ο.Ο.Σ.Α.), ο Προϊστάμενος του Γραφείου Οι¬ 
κονομικού Συμβούλου στη Γενεύη, καθώς και το προσω¬ 
πικό της Μ.Ε.Α. - Ο.Ο.Σ.Α. και του Γραφείου Οικονομικού 
Συμβούλου στη Γενεύη που προσλαμβάνεται επιτοπίως». 

3. Από την έναρξη ισχύος του παρόντος Νόμου κα- 
ταργούνται οι σχετικές με τα υπό ρύθμιση ζητήματα 
διατάξεις των άρθρων 40 και 43 του Π.δ. 178/2000 (Α' 
165) και το άρθρο 245 του Ν. 4072/2012 (Α' 86), που τις 
τροποποίησε. 

Άρθρο 12 

Τροποποίηση διατάξεων του Ν. 4242/2014 

(Α'50) 

Το εδάφιο β'της παρ. 1 του άρθρου 2 του Ν. 4242/2014 
απαλείφεται. 

Άρθρο 13 

Τροποποίηση διατάξεων του Ν. 1796/1988 

(Α' 152) 

Η παρ. 2 του άρθρου 10 του Ν. 1796/1988 αντικαθί¬ 
σταται ως εξής: 

«2. Επιτρέπονται αποσπάσεις μονίμων υπαλλήλων ή 
υπαλλήλων ιδιωτικού δικαίου αορίστου χρόνου του δη¬ 
μοσίου τομέα, όπως αυτός οριοθετείται από την παρ. 6 
του άρθρου 1 του Ν. 1256/1982, κατόπιν πρόσκλησης 
εκδήλωσης ενδιαφέροντος του Ο.Α.Ε.Π., στην οποία εξει¬ 
δικεύονται τα εκάστοτε απαιτούμενα τυπικά και ουσια¬ 
στικά προσόντα. Η απόσπαση πραγματοποιείται με κοι¬ 
νή απόφαση του Υπουργού Οικονομίας, Ανάπτυξης και 
Τουρισμού και του κατά περίπτωση αρμόδιου Υπουργού 
μετά από σχετική εισήγηση του Δ.Σ. του Ο.Α.Ε.Π., κατά 
παρέκκλιση του άρθρου 68 του Κώδικα Κατάστασης Δη¬ 
μοσίων Πολιτικών Διοικητικών Υπαλλήλων και Υπαλλή¬ 
λων Ν.Π.Δ.Δ. (Ν. 3528/2007, Α' 26), με τριετή διάρκεια, 
η οποία δύναται να ανανεώνεται και με την ίδια σχέση 
εργασίας και το ίδιο μισθολογικό καθεστώς. Ο χρόνος 
υπηρεσίας των αποσπασμένων υπαλλήλων λογίζεται 
ως χρόνος υπηρεσίας στην οργανική τους θέση και οι 
αποδοχές τους βαρύνουν τον Ο.Α.Ε.Π.. 

Επιτρέπονται μετατάξεις/μεταφορές μονίμων υπαλλή¬ 
λων ή υπαλλήλων ιδιωτικού δικαίου αορίστου χρόνου 
του δημοσίου τομέα, όπως αυτός οριοθετείται από την 
παρ. 6 του άρθρου 1 του Ν. 1256/1982, σε κενές οργανι¬ 
κές θέσεις, κατόπιν πρόσκλησης εκδήλωσης ενδιαφέρο¬ 
ντος του Ο.Α.Ε.Π., στην οποία εξειδικεύονται τα εκάστοτε 
απαιτούμενα τυπικά και ουσιαστικά προσόντα. Οι μετα- 
τάξεις/μεταφορές πραγματοποιούνται με κοινή απόφα¬ 
ση του Υπουργού Οικονομίας, Ανάπτυξης καιΤουρισμού 
και του κατά περίπτωση αρμόδιου Υπουργού μετά από 
σχετική εισήγηση του δ.σ. του Ο.Α.Ε.Π., κατά παρέκκλιση 
του άρθρου 73 του Κώδικα Κατάστασης Δημοσίων Πολι¬ 
τικών Διοικητικών Υπαλλήλων και Υπαλλήλων Ν.Π.Δ.Δ., 
με σχέση εργασίας ιδιωτικού δικαίου, με τις αποδοχές 
που προβλέπονται από τις κείμενες διατάξεις. 

Ο συνολικός χρόνος υπηρεσίας του μετατασσόμενου/ 
μεταφερόμενου προσωπικού, που έχει διανυθεί στους 
φορείς προέλευσης και ο χρόνος που αναγνωρίστηκε ως 
χρόνος προϋπηρεσίας, λογίζεται ως χρόνος πραγματικής 
υπηρεσίας στον Ο.Α.Ε.Π. για τα θέματα βαθμολογικής και 
μισθολογικής εξέλιξης και για κάθε άλλη συνέπεια με 
την επιφύλαξη του άρθρου 4 του Ν. 3408/2005 (Α'272)». 

ΚΕΦΑΛΑΙΟ Β' 

ΡΥΘΜΙΣΕΙΣ ΑΡΜΟΔΙΟΤΗΤΑΣ 

ΓΕΝΙΚΗΣ ΓΡΑΜΜΑΤΕΙΑΣ ΔΗΜΟΣΙΩΝ 

ΕΠΕΝΔΥΣΕΩΝ ΚΑΙ ΕΣΠΑ 

Άρθρο 14 

Τροποποίηση διατάξεων του Ν. 4314/2014 

(Α' 265) 

Ι.Το άρθρο 13 τροποποιείται ως εξής: 

α. Η περίπτωση β'της παραγράφου 7 του άρθρου 13 
αντικαθίσταται ως εξής: 

«β) Με κοινή απόφαση των Υπουργών Οικονομίας, 
Ανάπτυξης και Τουρισμού και Αγροτικής Ανάπτυξης και 
Τροφίμων, καθορίζονται οι διαδικασίες συντονισμού και 
διαχείρισης των ΕΔΕΤ για την υλοποίηση Προγραμμάτων 
Τοπικής Ανάπτυξης μεπρωτοβουλία τωνΤοπικών Κοινο¬ 
τήτων, καθώς και η σύσταση επιτροπών για την αξιολόγη¬ 
ση των ΠρογραμμάτωνΤοπικής Ανάπτυξης, σύμφωνα με 
τα άρθρα 33 και 34 του Κανονισμού. Στην ίδια απόφαση 
ορίζεται ο τρόπος λειτουργίας και το έργο τους». 

β. Προστίθεται παράγραφος 10, ως εξής: 

«10. Με την απόφαση ορισμού Ενδιάμεσου Φορέα 
ρυθμίζεται και κάθε ζήτημα σχετικό με την άσκηση των 
αρμοδιοτήτων ή των καθηκόντων που αναλαμβάνει και 
ιδίως: 

(α) ο φορέας που αναλαμβάνει τη διαχείριση δράσεων 
του οικείου επιχειρησιακού προγράμματος ή συγκεκρι¬ 
μένα καθήκοντα της Διαχειριστικής Αρχής, 

(β) οι δράσεις που αναλαμβάνονται και ο προϋπολο¬ 
γισμός της κάθε μιας, 

(γ) οι αρμοδιότητες διαχείρισης ή τα καθήκοντα που 
ανατίθενται, 

(δ) οι υποχρεώσεις του ενδιάμεσου φορέα και της δι¬ 
αχειριστικής αρχής, 

(ε) το αρμόδιο για την ένταξη των πράξεων όργανο». 

2. Στο άρθρο 14 προστίθεται παράγραφος 4 ως εξής: 

«4. Τα καθήκοντα του Προϊσταμένου της ΕΑΣ είναι τα 
ακόλουθα: 

α) Ο προγραμματισμός και ιεράρχηση των δραστηριο¬ 
τήτων [η παροχή των αναγκαίων οδηγιών και κατευθύν¬ 
σεων] και ο συντονισμός της λειτουργίας των Ειδικών 
Υπηρεσιών της ΕΑΣ για την εκτέλεση των αρμοδιοτήτων 
τους και την επίτευξη των στόχων τους, στο πλαίσιο των 
κατευθύνσεων που ορίζονται από τον Γενικό Γραμματέα 
Δημοσίων Επενδύσεων και ΕΣΠΑ. 

β) Η παροχή εισηγήσεων στον Γενικό Γραμματέα Δημο¬ 
σίων Επενδύσεων και ΕΣΠΑ, μετά από ανάλυση δεδομέ¬ 
νων, καθώς και η διαμόρφωση εναλλακτικών επιλογών, 
βάσει της ανάλυσης του εσωτερικού και εξωτερικού 
περιβάλλοντος λειτουργίας της ΕΑΣ. 

γ) Η διασφάλιση συνθηκών οριζόντιας συνεργασίας 
μεταξύ των ΕΥ της ΕΑΣ, των ΕΥ των προγραμμάτων του 
ΕΣΠΑ, των Επιτελικών Δομών των Υπουργείων και λοι¬ 
πών φορέων. 


δ) Η διαχείριση και αξιοποίηση του προσωπικού, ώστε 
να επιτυγχάνονται οι τιθέμενοι στόχοι. 

ε) Η εισήγηση της ετήσιας στοχοθεσίας και η παρακο¬ 
λούθησή της βάσει των θεσπισμένων δεικτών απόδοσης, 
καθώς και η συνεχής βελτίωση του τρόπου λειτουργίας 
των οργανικών μονάδων με την υποβολή προτάσεων 
οργανωτικού και επιχειρησιακού ανασχεδιασμού, 
στ) Η εκπροσώπηση της ΕΑΣ. 

ζ) Η προσυπογραφή των εγγράφων που υπογράφονται 
από τα ανώτερα αυτού όργανα σε θέματα των αρμοδι¬ 
οτήτων της ΕΑΣ. 

η) Η χρέωση και ο χαρακτηρισμός της εισερχόμενης 
στην ΕΑΣ αλληλογραφίας. 

θ) Η άσκηση οποιωνδήποτε άλλων καθηκόντων, τα 
οποία του ανατίθενται από τα ανώτερα όργανα». 

3. Το άρθρο 18 τροποποιείται ως εξής: 
α. Η παράγραφος 6 αντικαθίσταται ως εξής: 

«6.α. Η Ειδική Υπηρεσία Εφαρμογής Συγχρηματο- 
δοτούμενων Ενεργειών από το Ευρωπαϊκό Κοινωνι¬ 
κό Ταμείο (ΕΥΕΕΚΤ), η οποία συστάθηκε με την κοινή 
υπουργική απόφαση 107900/16.3.2001 (Β' 599), η Ειδι¬ 
κή Υπηρεσία για την Κοινωνική Ένταξη και την Κοινω¬ 
νική Οικονομία (ΕΥΚΕΚΟ), η οποία συστάθηκε με την 
κοινή υπουργική απόφαση 1806191/7.2.2001/Γ ΚΠΣ 
(Β' 148), η οποία δυνάμειτου άρθρου 15 του Ν. 4019/2011 
(Α'216), είναι αρμόδια για το σχεδίασμά, το συντονισμό, 
την παρακολούθηση και την αξιολόγηση όλων των ανα¬ 
γκαίων πολιτικών και ενεργειών που αποσκοπούν στην 
ανάπτυξη και ενίσχυση της Κοινωνικής Οικονομίας και 
η Ειδική Υπηρεσία «Δομή Σχεδιασμού και Οργάνωσης 
της Παρακολούθησης της Εφαρμογής και αξιολόγησης 
των Συστημικών Παρεμβάσεων» του ΕΠ «Ανάπτυξη Αν¬ 
θρώπινου Δυναμικού», η οποία συστάθηκε με την κοι¬ 
νή υπουργική απόφαση 25255/2236/7.4.2008 (Β' 604), 
συγχωνεύονται και συνιστούν νέα Ειδική Υπηρεσία με 
την επωνυμία «Επιτελική Δομή ΕΣΠΑ Υπουργείου Ερ¬ 
γασίας, Κοινωνικής Ασφάλισης και Κοινωνικής Αλληλεγ¬ 
γύης,Τομέα Απασχόλησης και Κοινωνικής Οικονομίας». 
Η ανωτέρω συσταθείσα Επιτελική Δομή ΕΣΠΑ, δύναται 
με απόφαση του Υπουργού Οικονομίας, Ανάπτυξης και 
Τουρισμού, να αναλαμβάνει τη διαχείριση μέρους τομε- 
ακού Ε.Π. ή συγκεκριμένα καθήκοντα της Διαχειριστικής 
Αρχής του εν λόγω Ε.Π. στους τομείς της κοινωνικής οι¬ 
κονομίας, απασχόλησης και κατάρτισης, πλην δράσεων 
κρατικών ενισχύσεων, πέραν των αρμοδιοτήτων που 
προβλέπονται στο άρθρο 17 και, σύμφωνα με τις διατά¬ 
ξεις των παραγράφων 8 και 9 του άρθρου 13. 

β. Στο Υπουργείο Εργασίας, Κοινωνικής Ασφάλισης 
και Κοινωνικής Αλληλεγγύης συνιστάται νέα Ειδική Υπη¬ 
ρεσία με την επωνυμία «Επιτελική Δομή ΕΣΠΑ Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης». 

γ. Στο Υπουργείο Εργασίας, Κοινωνικής Ασφάλισης και 
Κοινωνικής Αλληλεγγύης συνιστάται νέα Ειδική Υπηρε¬ 
σία με την επωνυμία «Επιτελική Δομή ΕΣΠΑ Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης, Τομέα Κοινωνικής Αλληλεγγύης». 

δ. Το προσωπικό των ως άνω συγχωνευόμενων Ειδι¬ 
κών Υπηρεσιών κατανέμεται στιςτρεις Επιτελικές Δομές 

ΕΣΠΑ με απόφαση του Υπουργού Εργασίας, Κοινωνικής 
Ασφάλισης και Κοινωνικής Αλληλεγγύης λαμβανομένων 
υπόψη των αναγκών των ως άνω Επιτελικών Δομών και 
συνεκτιμώμενηςτης αίτησης του υπαλλήλου». 

β. Η παρ. 7 του άρθρου 18 του Ν. 4314/2014 αντικα¬ 
θίσταται ως εξής: 

«7.α. Στο Υπουργείο Περιβάλλοντος και Ενέργειας συνι- 
στάται νέα Ειδική Υπηρεσία με την επωνυμία «Επιτελική 
Δομή ΕΣΠΑ Υπουργείου Περιβάλλοντος και Ενέργειας, 
Τομέα Ενέργειας». Μέχρι την έκδοση της απόφασης της 
παραγράφου 3 του άρθρο 58 για θέματα διάρθρωσης, αρ¬ 
μοδιοτήτων και προσωπικού εφαρμόζεται η κοινή υπουρ¬ 
γική απόφαση Δ13/Φ 7.11/18797/29.7.2008 (Β' 1540). 

β. Στο Υπουργείο Περιβάλλοντος και Ενέργειας συνιστά- 
ται νέα Ειδική Υπηρεσία με την επωνυμία «Επιτελική Δομή 
ΕΣΠΑ Υπουργείου Περιβάλλοντος και Ενέργειας, Τομέα 
Περιβάλλοντος». Μέχρι την έκδοση της υπουργικής από¬ 
φασης της παραγράφου 3 του άρθρου 58 για θέματα δι¬ 
άρθρωσης, αρμοδιοτήτων και προσωπικού εφαρμόζεται 
η κοινή υπουργική απόφαση 19883/10.9.2008 (Β' 1957)». 

4. Η παρ. 4 του άρθρου 27 αντικαθίσταται ως εξής: 

«4. Η εγγραφή στο ΠΔΕ πράξεων για την υλοποίηση 

των οποίων απαιτούνται προπαρασκευαστικές ενέργει¬ 
ες, όπως μελέτες, έρευνες, γίνεται σε δύο στάδια. Στο 
πρώτο στάδιο εγγράφεται στο ΠΔΕ ο προϋπολογισμός 
των προπαρασκευαστικών ενεργειών.Το χρονοδιάγραμ¬ 
μα ολοκλήρωσης του πρώτου σταδίου δεν μπορεί να 
υπερβεί το οριζόμενο στην απόφαση ένταξης της πρά¬ 
ξης. Σε περίπτωση υπέρβασης το έργο απεντάσσεται αυ¬ 
τοδίκαια από το ΕΠ και οι σχετικές πραγματοποιηθείσες 
δαπάνες βαρύνουν τον προϋπολογισμό του εθνικού σκέ¬ 
λους του φορέα χρηματοδότησης. Με την εμπρόθεσμη 
ολοκλήρωση του πρώτου σταδίου, εγγράφεται στο ΠΔΕ 
και ο προϋπολογισμός του δεύτερου σταδίου, μετά από 
σχετικό αίτημα της αρμόδιας Διαχειριστικής Αρχής προς 
τη ΔΔΕ. Οι απαλλοτριώσεις μπορεί να εγγραφούν στο 
ΠΔΕ είτε στο πρώτο στάδιο, ως προπαρασκευαστικές 
ενέργειες, είτε στο δεύτερο στάδιο εκτέλεσης του κυρί¬ 
ως έργου. Αν δεν ολοκληρωθούν στο πρώτο στάδιο, ο 
σχετικός υπολειπόμενος προϋπολογισμός μεταφέρεται 
και εγγράφεται στο ΠΔΕ στο δεύτερο στάδιο». 

5. Η παράγραφος 4 του άρθρου 30 αντικαθίσταται ως 
εξής: 

«4. Στο τέλος του άρθρου 4 της Πράξης Υπουργικού 
Συμβουλίου 33/2006 (Α' 280) προστίθεται περίπτωση 
κζ'ως εξής: 

«κζ) Οι συμβάσεις μίσθωσης έργου που συγχρηματο- 
δοτούνται στο πλαίσιο προγραμμάτων του ΕΣΠΑ, του 
ΕΟΧ ή στο πλαίσιο άλλων ενωσιακών ή διεθνών προ¬ 
γραμμάτων, καθώς και οι συμβάσεις εργασίας ή απασχό¬ 
λησης του προσωπικού ιδιωτικού δικαίου που προσλαμ¬ 
βάνεται για ορισμένο χρόνο ή για ωριαία απασχόληση 
για την εκτέλεση των ως άνω συγχρηματοδοτούμενων 
πράξεων και οι ανανεώσεις και οι παρατάσεις αυτών»». 

6. Το άρθρο 36 τροποποιείται ως εξής: 

α) Η παράγραφος 2 του άρθρου 36 αντικαθίσταται 
ως εξής: 

«2. Οι αποδοχές των μέχρι την έναρξη ισχύος του πα¬ 
ρόντος Νόμου αποσπασμένων και μετακινούμενων από 


φορείς της Γενικής Κυβέρνησης, τις οποίες λαμβάνουν 
κατά την έναρξη ισχύος του παρόντος Νόμου και μέχρι 
τη λήξη της προγραμματικής περιόδου, ισούνται με το 
σύνολο των πάσης φύσεως αποδοχών, παροχών και επι¬ 
δομάτων της οργανικής τους θέσης και καταβάλλονται 
από το φορέα προέλευσής τους. Ομοίως, καταβάλλονται 
και τα επιδόματα που συνδέονται με την άσκηση των 
καθηκόντων τους στο χώρο και τη θέση που δικαιολο¬ 
γεί την καταβολή τους κατά την ψήφιση του παρόντος 
Νόμου και μέχρι τη λήξη της προγραμματικής περιόδου. 

Ειδικά, στην περίπτωση φορέων προέλευσης της 
Γενικής Κυβέρνησης, πλην της Κεντρικής Διοίκησης, η 
συνολική προκαλούμενη δαπάνη των επιδομάτων που 
συνδέονται με την άσκηση των καθηκόντων τους στο 
χώρο και τη θέση που δικαιολογεί την καταβολή τους, 
τα οποία καταβάλλονται στους υπαλλήλους από τους 
φορείς προέλευσης, καλύπτεται με επιχορήγησή αυτών 
από το Πρόγραμμα Δημοσίων Επενδύσεων του Υπουρ¬ 
γείου Οικονομίας, Ανάπτυξης και Τουρισμού. 

Ειδικότερα ζητήματα εφαρμογής του προηγούμενου 
εδαφίου δύνανται να ρυθμίζονται με απόφαση του 
Υπουργού Οικονομίας, Ανάπτυξης και Τουρισμού». 

β) Στο άρθρο 36 προστίθεται παράγραφος 3 ως εξής: 

«3. Η δαπάνη των πάσης φύσεως αποδοχών των υπαλ¬ 
λήλων που αποσπώνται ή μετακινούνται στις ειδικές 
υπηρεσίες μετά την έναρξη ισχύοςτου παρόντος Νόμου 
βαρύνει τους φορείς από τους οποίους προέρχονται. Οι 
διατάξεις των δύο τελευταίων εδαφίων της παραγράφου 
2 εφαρμόζονται και εν προκειμένω». 

7. Το άρθρο 38 τροποποιείται ως εξής: 

α) Ο τίτλος του άρθρου αντικαθίσταται ως εξής: 

«Υπηρεσιακή κατάσταση προσωπικού των Ειδικών 
Υπηρεσιών». 

β) Οι παράγραφοι 1, 2 και 3 αντικαθίστανται ως εξής: 

«1. Οι θέσεις των Ειδικών Υπηρεσιών καλύπτονται είτε 
με απόσπαση στελεχών της ΜΟΔ ΑΕ είτε με απόσπαση ή 
μετακίνηση υπαλλήλων από φορείς της Γενικής Κυβέρ¬ 
νησης, κατά παρέκκλιση των ισχυουσών διατάξεων ως 
προς τη διάρκεια απόσπασης ή μετακίνησης, για χρονικό 
διάστημα πέντε (5) ετών, η οποία μπορεί να παραταθεί 
μία ή περισσότερες φορές για ίσο χρονικό διάστημα. 

2. Προσωπικό που αποσπάται ή μετακινείται στις Ει¬ 
δικές Υπηρεσίες και προέρχεται από φορείς της Γενικής 
Κυβέρνησης διατηρεί την οργανική θέση που κατέχει 
στο φορέα από τον οποίο προέρχεται, κατά παρέκκλι¬ 
ση κάθε άλλης ειδικής ή γενικής διάταξης. Ο συνολικός 
χρόνος υπηρεσίας του αποσπασμένου ή μετακινούμε¬ 
νου προσωπικού, που διανύεται στις Ειδικές Υπηρεσίες, 
θεωρείται χρόνος πραγματικής υπηρεσίας για τα θέματα 
βαθμολογικής και μισθολογικής εξέλιξης και κάθε άλλη 
συνέπεια στη θέση τους στο φορέα προέλευσης. 

3. Το αποσπασμένο ή μετακινούμενο προσωπικό έχει 
το δικαίωμα να μετέχει στις προβλεπόμενες διαδικασίες 
επιλογής σε θέσεις προϊσταμένου Γενικής Διεύθυνσης, 
Διεύθυνσης ή Τμήματος ή άλλης οργανικής μονάδας άλ¬ 
λης υπηρεσίας ή του φορέα προέλευσης, σύμφωνα με 
τις διατάξεις του Ν. 4369/2016 (Α'33), και, σε περίπτωση 
επιλογής, εκδίδεται υποχρεωτικώς πράξη διακοπής της 
απόσπασης ή μετακίνησης». 

8. Το άρθρο 39 τροποποιείται ως εξής: 

α. Στην παρ. 1 μετά το δεύτερο εδάφιο προστίθεται 
εδάφιο ως εξής: 

«Με την απόφαση της παράγραφο 3 του άρθρου 58 
δύναται να συνιστώνται θέσεις προϊσταμένων τομέων 
επιπέδου υποδιεύθυνσης στις Ειδικές Υπηρεσίες της παρ. 
6 του άρθρου 18». 

β. Η παράγραφος 6 αντικαθίσταται ως εξής: 

«6.0 προϊστάμενος της Ειδικής Υπηρεσίας όταν απου¬ 
σιάζει ή κωλύεται αναπληρώνεται από τον Υποδιευθυντή 
και εφόσον ο τελευταίος δεν υφίσταται, από τον Προϊ¬ 
στάμενο, που έχει ασκήσει περισσότερο χρόνο καθή¬ 
κοντα προϊσταμένου μονάδος στην Ειδική Υπηρεσία. 
Η ως άνω διάταξη ισχύει και σε περίπτωση κένωσης 
θέσης προϊσταμένου Ειδικής Υπηρεσίας και μέχρι την 
τοποθέτηση νέου, σύμφωνα με τις ισχύουσες διατάξεις». 

9. Η παράγραφος 1 του άρθρου 42 αντικαθίσταται ως 
εξής: 

«1. Τις αρμοδιότητες του προγραμματισμού, της αξιο¬ 
λόγησης, καθώς και της παρακολούθησης και του συντο¬ 
νισμού της εφαρμογής του Μηχανισμού «Διευκόλυνση 
Συνδέοντας την Ευρώπη» στους τομείς των Μεταφορών, 
της Ενέργειας και των Τηλεπικοινωνιών ασκεί η Ειδική 
Υπηρεσία Συντονισμού της Εφαρμογής (ΕΥΣΕ) της ΕΑΣ. 
Με τις υπουργικές αποφάσεις της παραγράφου 1 του 
άρθρου 58 καθορίζεται η άσκηση των αρμοδιοτήτων 
προ-αξιολόγησης, παρακολούθησης και διαχείρισης των 
έργων / δράσεων στους ανωτέρω τομείς από τις κατά 
περίπτωση αρμόδιες ειδικές υπηρεσίες διαχείρισης». 

10. Μετά το άρθρο 54 προστίθεται άρθρο 54Α ως εξής: 

«Άρθρο 54Α 

1 .Το Υπουργείο Οικονομίας, Ανάπτυξης καιΤουρισμού 
υπέχει θέση «Υπεύθυνου Επεξεργασίας», σύμφωνα μετά 
οριζόμενα στις διατάξεις του άρθρου 2 στοιχείο ζ'του 
Ν. 2472/1997 για τα δεδομένα προσωπικού χαρακτήρα 
των συμμετεχόντων σε πράξεις που συγχρηματοδοτού- 
νται από το Ευρωπαϊκό Κοινωνικό Ταμείο και υλοποιού¬ 
νται στο πλαίσιο των επιχειρησιακών προγραμμάτων, 
σύμφωνα με τις οικείες διατάξεις. 

2. Οι Ειδικές Υπηρεσίες του παρόντος Νόμου, εκτός 
των Ειδικών Υπηρεσιών που υπάγονται στο Υπουργείο 
Οικονομίας, Ανάπτυξης καιΤουρισμού,το οποίο υπέχει 
θέση «Υπευθύνου επεξεργασίας» και επεξεργάζεται άμε¬ 
σα τα δεδομένα κατά την προηγούμενη παράγραφο, οι 
Ενδιάμεσοι Φορείς που διαχειρίζονται τα Επιχειρησιακά 
Προγράμματα που συγχρηματοδοτούνται από το Ευρω¬ 
παϊκό Κοινωνικό Ταμείο, καθώς και οι Δικαιούχοι που 
έχουν την ευθύνη για την υλοποίηση των πράξεων που 
συγχρηματοδοτούνται από το Ευρωπαϊκό ΚοινωνικόΤα- 
μείο υπέχουν θέση «Εκτελούντοςτην Επεξεργασία» για 
λογαριασμό του «Υπεύθυνου Επεξεργασίας», σύμφωνα 
με τα οριζόμενα στις διατάξεις του άρθρου 2 στοιχείο 
η'του Ν. 2472/1997. Οι εν λόγω Ειδικές Υπηρεσίες, Εν¬ 
διάμεσοι Φορείς και Δικαιούχοι υποχρεούνται να συμ¬ 
μορφώνονται πλήρως προς τις διατάξεις της κείμενης 
νομοθεσίας για το σκοπό της εφαρμογής και υλοποί¬ 
ησης των πράξεων που συγχρηματοδοτούνται από το 
Ευρωπαϊκό Κοινωνικό Ταμείο, συμπεριλαμβανομένων 
των διατάξεων για την προστασία των δεδομένων προ¬ 


σωπικού χαρακτήρα των προσώπων που συμμετέχουν 
στις πράξεις αυτές ως ωφελούμενοι. 

3. Η επεξεργασία απλών και ευαίσθητων δεδομένων 
προσωπικού χαρακτήρα, σύμφωνα με τα οριζόμενα 
στις διατάξεις του άρθρου 2 του Ν. 2472/1997, επιτρέ¬ 
πεται χωρίς τη συγκατάθεση των υποκειμένων τους που 
συμμετέχουν ως άμεσα ωφελούμενοι από τις πράξεις 
που συγχρηματοδοτούνται από το Ευρωπαϊκό Κοινω¬ 
νικό Ταμείο στο πλαίσιο των οικείων επιχειρησιακών 
προγραμμάτων, για τους σκοπούς της υλοποίησης των 
προγραμμάτων αυτών και της άσκησης αξιολόγησης και 
ελέγχου ως προς την εν λόγω υλοποίηση». 

11. Το άρθρο 59 τροποποιείται ως εξής: 
α) Στην παράγραφο 1 μετά τη λέξη «αποσπάται» προ¬ 
στίθενται οι λέξεις «ή μετακινείται». 

β) Το τελευταίο εδάφιο της παραγράφου 2 αντικαθί¬ 
σταται ως εξής: 

«Μέχρι τον καθορισμό του πλαισίου της εσωτερικής 
διαδικασίας που προβλέπεται στην παράγραφο 3 του 
άρθρου 37, η απόσπαση ή μετακίνηση προσωπικού στις 
Ειδικές Υπηρεσίες ενεργείται κατά τις διατάξεις του άρ¬ 
θρου 18 του Ν. 3614/2007. Η διάρκεια της απόσπασης 
και της μετακίνησης είναι πενταετής», 
γ) Η παράγραφος 6 αντικαθίσταται ως εξής: 

«6. Στις θέσεις προϊσταμένων Τμημάτων των Ειδικών 
Υπηρεσιών που θα αναδιοργανωθούν τοποθετού¬ 
νται προϊστάμενοι κατά προτεραιότητα από τους ήδη 
ασκούντες καθήκοντα προϊσταμένων Τμημάτων στις 
αντίστοιχες ειδικές υπηρεσίες, κατά το χρόνο επιλογής, 
με απόφαση του Υπουργού Οικονομίας, Ανάπτυξης και 
Τουρισμού, με κριτήριο τον περισσότερο χρόνο άσκη¬ 
σης καθηκόντων προϊσταμένου μέχρι την επιλογή νέων. 
Αν δεν επαρκούν οι υπάλληλοι που ασκούσαν καθή¬ 
κοντα προϊσταμένου τμήματος, τοποθετούνται υπάλ¬ 
ληλοι, σύμφωνα με τη διαδικασία του άρθρου 18 του 
Ν. 3614/2007, με απόφαση του Υπουργού Οικονομίας, 
Ανάπτυξης καιΤουρισμού. Οι τοποθετήσεις των ανωτέ¬ 
ρω προϊσταμένων γίνονται με την έναρξη ισχύος των 
υπουργικών αποφάσεων αναδιάρθρωσης των Ειδικών 
Υπηρεσιών που εκδίδονται κατ'εφαρμογή των διατάξε¬ 
ων του άρθρου 58 και έχουν διάρκεια μέχρι την επιλογή 
νέου προϊσταμένου με τη διαδικασία του άρθρου 39. 
Στις Ειδικές Υπηρεσίες Διαχείρισης και Εφαρμογής του 
Υπουργείου Αγροτικής Ανάπτυξης και Τροφίμων, οι οποί¬ 
ες αναδιαρθρώνονται, σύμφωνα με τα οριζόμενα στην 
παρ. 4 του άρθρου 42 του Ν. 4384/2016 (Α' 78), οι τοπο¬ 
θετήσεις των προϊσταμένων γίνονται με κοινή απόφαση 
των Υπουργών Οικονομίας, Ανάπτυξης καιΤουρισμού 
και Αγροτικής Ανάπτυξης καιΤροφίμων». 
δ) Στο άρθρο 59 προστίθεται παράγραφος 21 ως εξής: 
«21. Αν κενωθεί θέση προϊσταμένου ειδικής υπηρεσί¬ 
ας ή μονάδας λόγω λύσης υπαλληλικής σχέσης, άλλης 
υπηρεσιακής μεταβολής ή λήξης της θητείας του υπηρε- 
τούντος προϊσταμένου, και μέχρι την τοποθέτηση νέου, 
σύμφωνα με τις διατάξεις του άρθρου 39 του παρόντος, 
τοποθετείται προϊστάμενος με τη διαδικασία του άρ¬ 
θρου 18 του Ν. 3614/2007 και με απόφαση του Υπουρ¬ 
γού Οικονομίας, Ανάπτυξης καιΤουρισμού. Στις Ειδικές 
Υπηρεσίες Διαχείρισης και Εφαρμογής του Υπουργείου 
Αγροτικής Ανάπτυξης καιΤροφίμων, οι οποίες αναδι- 

αρθρώνονται, σύμφωνα με τα οριζόμενα στην παρ. 4 
του άρθρου 42 του Ν. 4384/2016 (Α' 78), και μέχρι την 
τοποθέτηση νέου, σύμφωνα με τις διατάξεις του άρθρου 
39 του παρόντος, τοποθετείται αντίστοιχα προϊστάμενος 
με τη διαδικασία του άρθρου 18 του Ν. 3614/2007 και με 
κοινή απόφαση των Υπουργών Οικονομίας, Ανάπτυξης 
καιΤουρισμού και Αγροτικής Ανάπτυξης καιΤροφίμων». 

12. Το δεύτερο εδάφιο της παραγράφου 3 του άρθρου 
61 διαγράφεται. 

13. α. Στο άρθρο 62 προστίθεται παράγραφος 3 ως 
εξής: 

«3.Τα θέματα προσωπικού των Διαχειριστικών Αρχών 
του ΠΑΑ και του ΕΠΑλΘ ρυθμίζονται από τις διατάξεις 
των άρθρων 34 έως και 40. Για το σκοπό εφαρμογής της 
παρούσας παραγράφου όπου στις διατάξεις των άρθρων 
34 έως 40 αναφέρεται απόφαση του Υπουργού Οικονο¬ 
μίας, Ανάπτυξης καιΤουρισμού, νοείται κοινή απόφαση 
του Υπουργού Οικονομίας, Ανάπτυξης καιΤουρισμού 
και Αγροτικής Ανάπτυξης καιΤροφίμων». 

β. Η παράγραφος ε'του άρθρου 63 αντικαθίσταται ως 
εξής: 

«Τα θέματα προσωπικού ρυθμίζονται από τις διατάξεις 
των άρθρων 34 έως και 40. Για το σκοπό εφαρμογής της 
παρούσας παραγράφου όπου στις διατάξεις των άρθρων 
34 έως και 40 αναφέρεται απόφαση του Υπουργού Οικο¬ 
νομίας, Ανάπτυξης καιΤουρισμού, νοείται κοινή απόφα¬ 
ση του Υπουργού Οικονομίας, Ανάπτυξης καιΤουρισμού 
και Αγροτικής Ανάπτυξης καιΤροφίμων». 

14. Το άρθρο 64 αντικαθίσταται ως εξής: 

«Άρθρο 64 

1. Στο Ολοκληρωμένο Πληροφοριακό Σύστημα του 
Υπουργείου Αγροτικής Ανάπτυξης καιΤροφίμων (εφεξής 
ΟΠΣΑΑ) καταχωρίζονται κυρίως δεδομένα που αφορούν 
στις διαδικασίες και τα στοιχεία προγραμματισμού, δι¬ 
αχείρισης, ελέγχου και υλοποίησης του Προγράμματος 
Αγροτικής Ανάπτυξης (ΠΑΑ). 

2. Το ΟΠΣΑΑ θα επιτρέπει τη διασύνδεση με άλλα πλη¬ 
ροφοριακά συστήματα για την ανταλλαγή δεδομένων 
που σχετίζονται με τον προγραμματισμό, την αξιολόγη¬ 
ση, τη διαχείριση και τον έλεγχο του ΠΑΑ. 

Το ΟΠΣΑΑ θα διασυνδεθεί με το ΟΠΣ - ΠΔΕ για την 
ανταλλαγή δεδομένων που αφορούν στη χρηματοδό¬ 
τηση του προγράμματος ΠΑΑ μέσω του Προγράμματος 
Δημοσίων Επενδύσεων. 

3. Η ανταλλαγή των δεδομένων, σύμφωνα με τις απαι¬ 
τήσεις του άρθρου 85 του Κανονισμού (ΕΕ) 1305/2013 
μπορεί να πραγματοποιείται και μέσω του ΟΠΣΑΑ, το 
οποίο εξασφαλίζει την ασφαλή ανταλλαγή των δεδο¬ 
μένων αυτών. 

4. Γ ια τις ανάγκες του ΠΑΑ, τη συγκέντρωση των απαι¬ 
τήσεων των χρηστών και την εκπαίδευσή τους, αναφορι¬ 
κά με το ΟΠΣΑΑ, καθώς και την ανάλυση και επεξεργασία 
του συνόλου του πληροφοριακού υλικού που απαιτείται 
για τη διοικητική παρακολούθηση και αξιολόγηση του 
ΠΑΑ αναλαμβάνει η Διαχειριστική Αρχή του ΠΑΑ, συ- 
νεπικουρούμενη από την Ειδική Υπηρεσία του ΠΑΑ και 
τον Ο.Π.Ε.Κ.Ε.Π.Ε. 


5. Την εποπτεία της παραγωγικής λειτουργίας και τη 
φιλοξενία των εξυπηρετητών του ΟΠΣΑΑ, καθώς και την 
παροχή υπηρεσιών για δικτυακή σύνδεση του ΟΠΣΑΑ 
με τις αρμόδιες υπηρεσίες και φορείς και την τεχνική 
υποστήριξη και επίλυση προβλημάτων του κεντρικού 
εξοπλισμού και λογισμικού υποδομής αναλαμβάνει ο 
Ο.Π.Ε.Κ.Ε.Π.Ε. 

6. Επιπλέον, ο Ο.Π.Ε.Κ.Ε.Π.Ε. αναλαμβάνει τη συντήρη¬ 
ση και ανάπτυξη του ΟΠΣΑΑ, τον έλεγχο και αξιολόγηση 
της παραγωγικής του λειτουργίας, την ανάλυση και τον 
προγραμματισμό για περαιτέρω βελτιώσεις της λειτουρ¬ 
γίας και αποτελεσματικότητάς του, την υλοποίηση των 
σχετικών αναβαθμίσεων, καθώς και τη διεπαφή του 
ΟΠΣΑΑ με το Ολοκληρωμένο Πληροφοριακό Σύστημα 
(ΟΠΣ). Για την υλοποίηση αυτών των ενεργειών, συνερ¬ 
γάζεται με τη Διαχειριστική Αρχή του ΠΑΑ. 

7. Μέσω του ΟΠΣΑΑ παρακολουθούνται οι δείκτες, 
σύμφωνα με το ενιαίο σύστημα παρακολούθησης δει¬ 
κτών ΕΣΠΑ 2014-2020 του άρθρου 54 του παρόντος 
Νόμου». 

15. Η παράγραφος 2 του άρθρου 67 καταργείται. 

16. Στο άρθρο 69 προστίθενται παράγραφος 4: 

«4. Με απόφαση του Υπουργού Αγροτικής Ανάπτυξης 
και Τροφίμων μπορεί να καθορίζεται η σύσταση, η συ¬ 
γκρότηση και η λειτουργία μητρώου αξιολογητών για 
το ΠΑΑ και το ΕΠΑλΘ». 

17. Η παράγραφος 4 του άρθρου 70 διαγράφεται. 

18. Μετά το άρθρο 72 προστίθεται άρθρο 72Α ως εξής: 

«Άρθρο 72Α 
Τελικές διατάξεις 

Οι διατάξεις των άρθρων 9, 33 και 51, καθώς και των 
παραγράφων 1, 2, 3,5 και 6 του άρθρου 27 και των πα¬ 
ραγράφων 3,5 του άρθρου 48 εφαρμόζονται και για τις 
πράξεις που συγχρηματοδοτούνται από το ΠΑΑ και το 
ΕΠΑλΘ». 

19. Μεταβατικές διατάξεις 

α) Οι διατάξεις της παραγράφου 6 ισχύουν από τις 23 
Δεκεμβρίου 2014. 

β) Η Ειδική Υπηρεσία μετην επωνυμία «Επιτελική Δομή 
ΕΣΠΑ Υπουργείου Περιβάλλοντος, Ενέργειας και Κλιμα¬ 
τικής Αλλαγής» καταργείται. 

γ) Το προσωπικό το οποίο κατά τη δημοσίευση του 
παρόντος Νόμου υπηρετεί στην Ειδική Υπηρεσία μετην 
επωνυμία «Επιτελική Δομή ΕΣΠΑ Υπουργείου Περιβάλ¬ 
λοντος, Ενέργειας και Κλιματικής Αλλαγής» κατανέμεται 
ως εξής: 

αα) το προσωπικό που κατά τη δημοσίευση του 
Ν. 4314/2014 υπηρετούσε στην Ειδική Υπηρεσία Συντο¬ 
νισμού και Εφαρμογής Δράσεων στους Τομείς Ενέργει¬ 
ας, Φυσικού Πλούτου και Κλιματικής Αλλαγής (ΕΥΣΕΔ 
ΕΝ/ΚΑ) και αποσπάστηκε αυτοδίκαια στην «Επιτελική 
Δομή ΕΣΠΑ Υπουργείου Περιβάλλοντος, Ενέργειας και 
Κλιματικής Αλλαγής» δυνάμει των διατάξεων της παρ. 
1 του άρθρου 59 του Ν. 4314/2014, καθώς και προσω¬ 
πικό που τυχόν αποσπάστηκε μετά τη δημοσίευση του 
Ν. 4314/2014 στην «Επιτελική Δομή ΕΣΠΑ Υπουργείου 
Περιβάλλοντος, Ενέργειας και Κλιματικής Αλλαγής (πρ. 
Ειδική Υπηρεσία Συντονισμού και Εφαρμογής Δράσεων 
στουςΤομείς Ενέργειας, Φυσικού Πλούτου και Κλιματικής 

Αλλαγής)» αποσπάται αυτοδίκαια στην Επιτελική Δομή 
ΕΣΠΑ Υπουργείου Περιβάλλοντος και Ενέργειας, Τομέα 
Ενέργειας και 

ββ) το προσωπικό που κατά τη δημοσίευση του 
Ν. 4314/2014 υπηρετούσε στην Ειδική Υπηρεσία Συ¬ 
ντονισμού Περιβαλλοντικών Δράσεων (ΕΥΣΠΕΔ) και 
αποσπάστηκε αυτοδίκαια στην καταργούμενη Επιτε¬ 
λική Δομή ΕΣΠΑ δυνάμει των διατάξεων της παρ. 1 του 
άρθρου 59 του Ν. 4314/2014, καθώς και το προσωπι¬ 
κό που τυχόν αποσπάστηκε μετά τη δημοσίευση του 
Ν. 4314/2014 στην «Επιτελική Δομή ΕΣΠΑ Υπουργείου 
Περιβάλλοντος, Ενέργειας και Κλιματικής Αλλαγής (πρ. 
Ειδική Υπηρεσία Συντονισμού Περιβαλλοντικών Δράσε¬ 
ων)» αποσπάται αυτοδίκαια στην Επιτελική Δομή ΕΣΠΑ 
Υπουργείου Περιβάλλοντος και Ενέργειας, Τομέα Περι¬ 
βάλλοντος. 

ΚΕΦΑΛΑΙΟ Γ' 

ΡΥΘΜΙΣΕΙΣ ΑΡΜΟΔΙΟΤΗΤΑΣ ΓΕΝΙΚΗΣ 

ΓΡΑΜΜΑΤΕΙΑΣ ΒΙΟΜΗΧΑΝΙΑΣ 

Άρθρο 15 

Τροποποίηση διατάξεων του Ν. 3982/2011 

(ΑΊ43) 

1. Η παρ. 8 του άρθρου 5 του Ν. 3982/2011 (Α' 143) 
αντικαθίσταται ως εξής: 

«8. Αν σε μία Περιφέρεια δεν έχει συγκροτηθεί εξετα¬ 
στική επιτροπή ή αν παρά τη συγκρότηση αυτής υπάρχει 
αντικειμενική αδυναμία διενέργειας εξετάσεων, ο εν¬ 
διαφερόμενος μπορεί να συμμετάσχει σε αντίστοιχες 
εξετάσεις, που διενεργεί επιτροπή, η οποία ορίζεται, 
σύμφωνα με τις προβλέψεις της υπουργικής απόφασης 
που εκδίδεται δυνάμει της παραγράφου 9 του παρόντος 
άρθρου». 

2. Η περίπτωση δ' της παρ. 5 του άρθρου 46 του 
Ν. 3982/2011 αντικαθίσταται ως εξής: 

«δ) Τεχνικές προκαταρκτικές μελέτες των έργων υπο¬ 
δομής, στις οποίες ενσωματώνονται προκαταρκτικές με¬ 
λέτες των απαιτούμενων έργων εξωτερικής υποδομής, 
και το εκτιμώμενο κόστος των αυτών». 

3. Η παρ. 3 του άρθρου 53 του Ν. 3892/2011 (Α' 143) 
αντικαθίσταται ως εξής: 

«3. Με απόφαση του Υπουργού Οικονομίας, Ανάπτυ¬ 
ξης καιΤουρισμού ύστερα από επιτόπιο έλεγχο οργάνου 
και σύνταξη της έκθεσης ελέγχου της προηγούμενης 
παραγράφου, διαπιστώνεται η ολοκλήρωση των έργων 
υποδομής. Η απόφαση αυτή αποτελεί την άδεια λειτουρ- 
γίαςτου Επιχειρηματικού Πάρκου. Επιτρέπεται η τμημα¬ 
τική Διαπίστωση ολοκλήρωσης των έργων υποδομής, 
εφόσον αυτό είναι δυνατό από τεχνική άποψη. Αν η συ¬ 
νολική έκταση του Επιχειρηματικού Πάρκου υπερβαίνει 
τα χίλια (1.000) στρέμματα, η υλοποίηση της ανάπτυξης 
και λειτουργίας αυτού μπορεί να γίνεται σε δύο φάσεις, 
σε δύο διακριτά τμήματα αυτού, σύμφωνα με το Επιχει- 
ρη ματικό Σχέδιο, η υλοποίηση όμως της πρώτης φάσης 
του Επιχειρηματικού Σχεδίου λαμβάνει χώρα στις προ¬ 
θεσμίες της παραγράφου 4». 

4. Στο άρθρο 54 του Ν. 3982/2011 προστίθεται παρά¬ 
γραφος 10 ως εξής: 


«10. Οι παράγραφοι 4 και 5 εφαρμόζονται και στους 
λοιπούς Οργανωμένους Υποδοχείς Μεταποιητικών και 
Επιχειρηματικών Δραστηριοτήτων της παραγράφου 4 
του άρθρου 41, εφόσον αυτοί διαθέτουν είτε με αρχι¬ 
κή έκδοση είτε κατόπιν ανανέωσης ή τροποποίησης, 
έγκριση περιβαλλοντικών όρων με το καθεστώς του 
Ν. 4014/2011, καθώς και Κανονισμό Λειτουργίας που 
περιέχει όρους περιβαλλοντικής προστασίας». 

5. α. Οι περιπτώσεις α' και β'της παρ. 2 του άρθρου 56 
του Ν. 3982/2011 αντικαθίστανται ως εξής: 

«α) Η εισφορά σε γη αποτελείται από ποσοστό επιφά¬ 
νειας κάθε ιδιοκτησίας πριν από την πολεοδόμησή της, 
το οποίο ανέρχεται σε είκοσι τοις εκατό (20 %) της αρχι¬ 
κής έκτασης της ιδιοκτησίας. Σε περιπτώσεις περιοχών 
της παραγράφου 1 του παρόντος άρθρου, στις οποίες η 
εισφορά σε γη δεν μπορεί για αντικειμενικούς πολεοδο- 
μικούς λόγους (πυκνοδομημένες υφιστάμενες περιοχές 
άτυπων βιομηχανικών συγκεντρώσεων) να ανέλθει σε 
ποσοστό είκοσι τοις εκατό (20%) της αρχικής έκτασης 
της ιδιοκτησίας, ύστερα από σχετική προς τούτο βεβαίω¬ 
ση του αρμόδιου Συμβουλίου Χωροταξίας, Οικισμού και 
Περιβάλλοντος της οικείας Αποκεντρωμένης Διοίκησης, 
η εισφορά σε γη περιορίζεται σε δεκαπέντε τοις εκατό 
(15%) με αντίστοιχη αύξηση της εισφοράς σε χρήμα από 
δεκαπέντε τοις εκατό (15%) σε είκοσι τοις εκατό (20%), 
όπως αυτή προσδιορίζεται και καταλογίζεται στο άρθρο 
52 παράγραφος 6 του παρόντος. 

β) Το ελάχιστο ποσοστό κοινόχρηστων και κοινωφε¬ 
λών χώρων ορίζεται σε 20% υπολογιζόμενο επί της συ¬ 
νολικής επιφάνειας του ΕΠΕ. Σε εξαιρετικές περιπτώσεις, 
το ελάχιστο ποσοστό των χώρων αυτών περιορίζεται σε 
15%, εφόσον το επιβάλλουν αντικειμενικοί πολεοδομικοί 
λόγοι ύστερα από σχετική προς τούτο βεβαίωση του 
αρμόδιου Συμβουλίου Χωροταξίας, Οικισμού και Πε¬ 
ριβάλλοντος της οικείας Αποκεντρωμένης Διοίκησης». 

β. Η παρ. 11 του άρθρου 44 του Ν. 4155/2013 καταρ- 
γείται. 

6. Η περίπτωση αβ'της υποπαραγράφου Α'της παρ. 4 
του άρθρου 56 του Ν. 3982/2011 αντικαθίσταται ως εξής: 

«αβ) Το άθροισμα των επιφανειών κάλυψης των δομη¬ 
μένων γηπέδων να κυμαίνεται μεταξύ του δέκα τοις εκατό 
(10%) έως είκοσι τοις εκατό (20%) της συνολικής οριοθε- 
τούμενης έκτασης. Σε κάθε περίπτωση που το άθροισμα 
αυτό είναι μεγαλύτερο του 20% ιδρύονται ΕΠ του άρθρου 
41 παρ.1 β'ή γ'ή Επιχειρηματικά Πάρκα Εξυγίανσης». 

7. Στην παράγραφο 3 του άρθρου 58 προστίθεται εδά¬ 
φιο ως εξής: 

«Οι διατάξεις των προηγούμενων εδαφίων εφαρμό¬ 
ζονται και στους λοιπούς Οργανωμένους Υποδοχείς 
Μεταποιητικών και Επιχειρηματικών Δραστηριοτήτων 
της παρ. 4 του άρθρου 41». 

Άρθρο 16 

Αντικατάσταση υφιστάμενων αδειών 

Το άρθρο 112 του Ν. 4314/2014 (Α'265) αντικαθίσταται 
ως εξής: 

«Άρθρο 112 

1. Η προσδιοριζόμενη προθεσμία για την αντικατά¬ 
σταση αδειών ή αναγγελιών κατά τα προβλεπόμενα 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΊ 25/07.07.2016 


στο άρθρο 9 του Π.δ. 112/2012 (Α' 197), στο άρθρο 10 
παρ. 1 εδάφιο α'του Π.δ. 113/2012 (ΑΊ98), στο άρθρο 
9 του Π.δ. 114/2012 (Α' 199), στα άρθρα 13 και 21 του 
Π.δ. 115/2012 (Α'200) και στο άρθρο 9 του Π.δ. 1/2013 
(Α'3), με την επιφύλαξη της παρ. 2 του παρόντος άρθρου, 
ορίζεται στις 31.12.2016. 

2. Ειδικά για τους χειριστές μηχανημάτων έργου, για 
κάθε, μετά την έκδοση της οικ. 1032/166/Φ.Γ.9.6.4(Η)/ 
5.3.2013 (Β' 519) υπουργικής απόφασης, νεότερη όμοια 
που θα εκδοθεί δυνάμει του άρθρου 4 παρ. 5 του 
Ν. 3982/2011 για την κατάταξη των μηχανημάτων έργου, 
ορίζεται χρονικό διάστημα δύο ετών και έξι μηνών για 
τη σχετική αντικατάσταση άδειας ή αναγγελίας, το οποίο 
αρχίζει από τη δημοσίευση της κάθε φορά εκδιδόμενης 
απόφασης. 

3. Καταργείται η ημερομηνία 31.12.2020 ως επόμενη 
ημερομηνία θεώρησης των αδειών κατά τα προβλεπό- 
μενα στο άρθρο 9 παρ. 4 του Π.δ. 112/2012 (Α' 197), στο 
άρθρο 10 παρ. 1 εδάφιο α'του Π.δ. 113/2012 (ΑΊ 98), στο 
άρθρο 13 παρ. 1 και άρθρο 21 παρ. 1 του Π.δ. 115/2012 
(Α'200) και στο άρθρο 9 παρ. 4του Π.δ. 1/2013 (Α'3), 
καθώς και η ημερομηνία 31.12.2017 ως επόμενη ημε¬ 
ρομηνία θεώρησης κατά τα προβλεπόμενα στο άρθρο 9 
παρ. 6 του Π.δ. 114/2012 (Α' 199). Οι άδειες που αντι¬ 
καθίστανται ή έχουν ήδη αντικατασταθεί, σύμφωνα με 
τα ανωτέρω προεδρικά διατάγματα θεωρούνται ανά 
οκταετία με τη διαδικασία που προβλέπεται αντίστοι¬ 
χα στο άρθρο 8 του Π.δ. 112/2012, στο άρθρο 9 του 
Π.δ. 113/2012, στο άρθρο 7 του Π.δ. 115/2012, στο άρ¬ 
θρο 8 του Π.δ. 1/2013 και στο άρθρο 8 του Π.δ. 114/2012. 
Ως ημερομηνία έναρξης της οκταετίας λαμβάνεται η 1 η 
Ιανουάριου του επόμενου έτους από την ημερομηνία 
αντικατάστασης της άδειας, συμπεριλαμβανομένων και 
των αδειών που έχουν ήδη αντικατασταθεί». 

Άρθρο 17 

Αντιστοίχιση υφιστάμενων αδειών 

ηλεκτρολόγων 

Οι παράγραφοι 4.3, 4.4 και 4.5 του άρθρου 14 του 
Π.δ. 108/2013 αντικαθίστανται ως εξής: 

«4.3 Ο εγκαταστάτης και ο συντηρητής ηλεκτρολόγος 
1 ης κατηγορίας της Α' Ειδικότητας, ο εγκαταστάτης και ο 
συντηρητής ηλεκτρολόγος 1 ης κατηγορίαςτης Γ'Ειδικό¬ 
τητας, ο εγκαταστάτης και ο συντηρητής ηλεκτρολόγος 
1 ης κατηγορίας ΣΤ' Ειδικότητας, ο εγκαταστάτης και ο 
συντηρητής ηλεκτρολόγος 2ης κατηγορίας ΣΤ' Ειδικό¬ 
τητας, ο εγκαταστάτης και ο συντηρητής ηλεκτρολόγος 
2ης κατηγορίας Α' Ειδικότητας, ο εγκαταστάτης και ο συ¬ 
ντηρητής ηλεκτρολόγος 3ης κατηγορίας Α'Ειδικότητας, 
ο εγκαταστάτης και ο συντηρητής ηλεκτρολόγος 2ης 
κατηγορίας Γ'Ειδικότητας, ο εγκαταστάτης και ο συντη¬ 
ρητής ηλεκτρολόγος 3ης κατηγορίας Γ' Ειδικότητας, και 
ο εγκαταστάτης και ο συντηρητής ηλεκτρολόγος 3ης 
κατηγορίας ΣΤ' Ειδικότητας αποκτούν την άδεια του 
εγκαταστάτη ηλεκτρολόγου 1 ης Ομάδας Α'Ειδικότητας. 

4.4 Ο εγκαταστάτης και ο συντηρητής ηλεκτρολόγος 
4ης κατηγορίας Α' Ειδικότητας αποκτά την άδεια του 
εγκαταστάτη ηλεκτρολόγου φωτοβόλων σωλήνων και 
επιγραφών της Γ' Ειδικότητας. 


4.5 Ο εγκαταστάτης και ο συντηρητής ηλεκτρολόγος 
4ης κατηγορίας ΣΤ' Ειδικότητας αποκτά την άδεια του 
εγκαταστάτη ηλεκτρολόγου 2ης Ομάδας Α'Ειδικότητας». 

Άρθρο 18 

Περί ψυκτικών εγκαταστάσεων 

Η παρ. 3 του άρθρου 9 του Π.δ. 1/2013 (Α' 3) αντικα¬ 
θίστανται ως εξής: 

«3. Με επιφύλαξη της κατωτέρω παραγράφου 5.α, οι 
υφιστάμενες άδειες που έχουν εκδοθεί, σύμφωνα με το 
Π.δ. 87/1996, για τις οποίες δεν συντρέχουν οι προϋ¬ 
ποθέσεις των ανωτέρω παραγράφων 1 ή 2, και η καθυ¬ 
στέρηση θεώρησης δεν ξεπερνά τα πέντε (5) έτη, αντι¬ 
καθίστανται με τις άδειες ή βεβαιώσεις του παρόντος, 
εφόσον ο ενδιαφερόμενος ακολουθήσει τη διαδικασία 
που προβλέπεται στο άρθρο 8 παράγραφος 6 ή υποβά¬ 
λει σχετική αίτηση, συνοδευόμενη από τα παράβολα 
που περιγράφονται στο άρθρο 8 παράγραφος 5 και: 
α) βεβαίωση υπηρεσίας ψυκτικού δύο ετών, από αντί¬ 
στοιχο εργοδότη ή β) εφόσον πρόκειται για ελεύθερο 
επαγγελματία, αντίγραφα εκκαθαριστικών φορολογικών 
δηλώσεων ή κατάσταση τιμολογίων, η οποία για κάθε 
τιμολόγιο αναφέρει την ημερομηνία έκδοσης και τον 
αριθμό του τιμολογίου, σχετικά με την παροχή υπηρεσι¬ 
ών ψυκτικού. Το παράβολο του άρθρου 8 παράγραφος 
5 που ορίζεται ως τετραπλάσιο καταβάλλεται και εάν η 
καθυστέρηση υπερβαίνει το ένα έτος, αλλά είναι μικρό¬ 
τερη των πέντε ετών. 

Εάν η καθυστέρηση θεώρησης της άδειας, έχει ξεπεράσει 
τα πέντε έτη, η άδεια ανακαλείται και, προκειμένου ο ενδι¬ 
αφερόμενος να έχει το δικαίωμα άσκησης της αντίστοιχης 
επαγγελματικής δραστηριότητας, οφείλει να εφοδιαστεί 
με νέα άδεια, η οποία εκδίδεται ύστερα από επιτυχή εξέ¬ 
ταση, καταβάλλοντας παράβολα, όπως αυτά καθορίζονται 
με την κοινή υπουργική απόφαση που εκδίδεται δυνάμει 
του άρθρου 5 παρ. 13 και 15 του Ν. 3982/2011 και εφόσον 
ο ενδιαφερόμενος υποβάλει αντίστοιχη αίτηση». 

Άρθρο 19 

Τροποποίηση του Ν. 3325/2005 (Α'68) 

1. Η περίπτωση γ' της παρ. 2 του άρθρου 16 του 
Ν. 3325/2005, όπως τροποποιήθηκε με την παρ. 1 του 
άρθρου 43 του Ν. 4155/2013 (Α' 120), αντικαθίσταται 
ως εξής: 

«γ. Στις μονάδες μέσης όχλησης επιτρέπεται κατά τον 
εκσυγχρονισμό τους μόνο η τεχνολογική αναβάθμιση 
χωρίς καμία αύξηση της εγκατεστημένης ισχύος». 

2. Η παρ. 4 του άρθρου 16 του Ν. 3325/2005 αντικα¬ 
θίσταται ως εξής: 

«4. Στην περιοχή (Α) του Π.δ. 5/13.12.1979, στις ζώνες 
χονδρεμπορίου, στις Ζ.Ο.Ε. και στις υπόλοιπες εκτός σχε¬ 
δίου περιοχές επιτρέπεται ο εκσυγχρονισμός με τις προ¬ 
ϋποθέσεις που γίνεται στην περιοχή Γενικής Κατοικίας. 

Ειδικά για τις μονάδες μέσης όχλησης επιτρέπεται ο 
εκσυγχρονισμός τους εφόσον η συνολική, για την επό¬ 
μενη πενταετία, αύξηση της εγκατεστημένης ισχύοςτου 
παραγωγικού εξοπλισμού δεν υπερβαίνει το 20% της 
υφιστάμενης και δεν επέρχεται αύξηση πάνω από τα 
εκάστοτε ισχύοντα επίπεδα της ποσότητας των ατμο¬ 
σφαιρικών εκπομπών ρύπων ή άλλων ρύπων. 




Τεύχος ΑΊ 25/07.07.2016 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Αλλαγή ή συμπλήρωση δραστηριότητας επιτρέπεται 
στις μονάδες μέσης όχλησης, εφόσον χρησιμοποιείται 
ίδιου τύπου και ίσης ή μικρότερης ισχύος μηχανολογικός 
εξοπλισμός και δεν μεταβάλλεται ο βαθμός όχλησης της 
μονάδας». 

Άρθρο 20 

Ρύθμιση θεμάτων προσωπικού 

των θυγατρικών της ΕΟΜΜΕΧ ΑΕ 

Η διάταξη του δεύτερου εδαφίου της παρ. 1 του άρθρου 
35 του Ν. 4210/2013 (Α'254) εφαρμόζεται και για την πλη¬ 
ρωμή μη παραγεγραμμένων απαιτήσεων αποζημίωσης 
του προσωπικού των θυγατρικών της ΕΟΜΜΕΧ ΑΕ εται¬ 
ρειών «ΕΛΛΗΝΙΚΟ ΚΕΝΤΡΟ ΑΡΓΥΡΟΧΡΥΣΟΧΟΪΑΣ- ΕΛΚΑ 
Α.Ε.», «ΚΕΝΤΡΟ ΕΛΛΗΝΙΚΗΣ ΓΟΥΝΑΣ - ΚΕΓ Α.Ε.», «ΕΛΚΕΔΕ 
Κέντρο Τεχνολογίας και Σχεδιασμού Α.Ε.» και των θυγα¬ 
τρικών της τελευταίας, το οποίο αποχώρησε προς συ- 
νταξιοδότηση μία τριετία πριν τη θέση των εταιρειών σε 
εκκαθάριση, σύμφωνα μετο άρθρο 16του Ν. 4038/2012. 

Η αποζημίωση καθορίζεται, σύμφωνα με τις ρυθμίσεις 
της παρ. 2 του άρθρου 2 του α.ν. 173/1967 (Α' 189). 

Για την εκκαθάριση του ύψους της απαίτησης, ο ενδι¬ 
αφερόμενος θα πρέπει να υποβάλει αίτηση στη Γενική 
Γραμματεία Βιομηχανίας του Υπουργείου Οικονομίας, 
Ανάπτυξης και Τουρισμού εντός προθεσμίας ενός (1) 
μηνός από τη δημοσίευση του παρόντος, συνυποβάλ¬ 
λοντας σχετικά δικαιολογητικά που αποδεικνύουν τη μη 
παραγραφείσα απαίτηση. Για την καταβολή της αποζη¬ 
μίωσης εκδίδεται απόφαση του Υπουργού Οικονομίας, 
Ανάπτυξης και Τουρισμού. 

Άρθρο 21 

Τροποποίηση αρτοποιητικής νομοθεσίας 

Η υποπερίπτωση 3ατηςΥποπαραγράφουΣΤ.6 (Άρση 
εμποδίων στον ανταγωνισμό στον κλάδο της επεξερ¬ 
γασίας τροφίμων - Αρτοποιητική νομοθεσία) της παρα¬ 
γράφου ΣΤ'του άρθρου πρώτου του Ν. 4254/2014 (Α'85) 
αντικαθίσταται ως εξής: 

«3.α.Τα πρατήρια άρτου, οι βιομηχανικές-βιοτεχνικές 
εγκαταστάσεις αρτοποιίας, τα επαγγελματικά εργαστή¬ 
ρια παραγωγής ζύμης, καθώς και τα αρτοποιεία που λει¬ 
τουργούν νόμιμα κατά τη δημοσίευση του παρόντος 
Νόμου, οφείλουν να συμμορφωθούν μετο Ν. 3526/2007 
έωςτις 31 Μαρτίου 2017. Μέχρι την πάροδο του διαστή¬ 
ματος αυτού εξακολουθούν να λειτουργούν νόμιμα και 
διέπονται από τους όρους της άδειας εγκατάστασης και 
λειτουργίας τους κατά περίπτωση». 

Άρθρο 22 

Τροποποίηση του άρθρου 22 

του Ν. 3982/2011 (ΑΊ43) 

1. Η παρ. 3 του άρθρου 22 του Ν. 3982/2011 αντικα¬ 
θίσταται ως εξής: 

«3. Η παραπάνω προθεσμία ορίζεται μέχρι είκοσι τέσ¬ 
σερις μήνες από την ημερομηνία που διαπιστώνεται, με 
σχετική πράξη της Αδειοδοτούσας Αρχής, η μη συμβατό¬ 
τητα του συνόλου ή μέρους των εγκαταστάσεων των πιο 
πάνω δραστηριοτήτων με τις διατάξεις των άρθρων 17 
έως 40 και των κατ'εξουσιοδότηση αυτών κανονιστικών 
πράξεων». 


2. Στο άρθρο 22 του Ν. 3982/2011 προστίθεται παρά¬ 
γραφος 4α ως εξής: 

«4.α. Η προθεσμία για την τεχνική ανασυγκρότηση 
μπορεί να παραταθεί για δεκαοχτώ (18) μήνες από τη 
λήξη της, υπό την προϋπόθεση ότι ο φορέας της επιχεί¬ 
ρησης αποδεδειγμένα έχει προβεί στις ενέργειες που 
απαιτούνται για την άρση της ασυμβατότητας των εγκα¬ 
ταστάσεων με τις διατάξεις των άρθρων 17 έως 40 και 
των κατ'εξουσιοδότηση αυτών κανονιστικών πράξεων». 

3. Οι παράγραφοι 1 και 2 εφαρμόζονται και σε περι¬ 
πτώσεις για τις οποίες είχε χορηγηθεί προθεσμία τεχνι¬ 
κής ανασυγκρότησης πριν από την έναρξη ισχύος του 
παρόντος Νόμου. 

ΚΕΦΑΛΑΙΟ Δ' 

ΡΥΘΜΙΣΕΙΣ ΑΡΜΟΔΙΟΤΗΤΑΣ ΓΕΝΙΚΗΣ 

ΓΡΑΜΜΑΤΕΙΑΣ ΕΜΠΟΡΙΟΥ ΚΑΙ ΠΡΟΣΤΑΣΙΑΣ 

ΚΑΤΑΝΑΛΩΤΗ 

Άρθρο 23 

Τροποποίηση διατάξεων του Ν. 2251/1994 

(Α' 191) 

Το άρθρο 3ιγ αντικαθίσταται ως εξής: 

«Κάθε προμηθευτής, ο οποίος υποχρεωτικά εγγράφε- 
ται στο Γενικό Εμπορικό Μητρώο (Γ.Ε.ΜΗ.), σύμφωνα με 
το άρθρο 1 του Ν. 3419/2005 (Α'297) εάν προτίθεται να 
συνάπτει με τους καταναλωτές συμβάσεις από απόσταση 
αγαθών και υπηρεσιών, οφείλει να καταχωρήσει τη σχε¬ 
τική δραστηριότητά του στο Γ.Ε.ΜΗ.. Με απόφαση του 
Υπουργού Οικονομίας, Ανάπτυξης και Τουρισμού καθο¬ 
ρίζεται το περιεχόμενο, η διαδικασία υποβολής της σχε¬ 
τικής δήλωσης στο Γ.Ε.ΜΗ., τα ειδικότερα στοιχεία που 
καταχωρίζονται στη μερίδα τους, οι δηλώσεις μεταβολής 
των σχετικών στοιχείων και κάθε άλλο σχετικό ζήτημα». 

Άρθρο 24 

Τροποποίηση του Π.δ. 131/2003 (Α' 116) 

1. Μετά το άρθρο 18 του Π.δ. 131/2003 προστίθεται 
άρθρο 18Α ως εξής: 

«Άρθρο 18Α 

Οι φορείς παροχής υπηρεσίας της κοινωνίας της 
πληροφορίας, που εγγράφονται στο Γ.Ε.ΜΗ., σύμφωνα 
με το άρθρο 1 του Ν. 3419/2005 (Α' 297) οφείλουν να 
δηλώσουν τη σχετική δραστηριότητά τους στο Γενικό 
Εμπορικό Μητρώο (Γ.Ε.ΜΗ.). Με απόφαση του Υπουρ¬ 
γού Οικονομίας, Ανάπτυξης και Τουρισμού καθορίζεται 
το περιεχόμενο, η διαδικασία υποβολής της σχετικής 
δήλωσης στο Γ.Ε.ΜΗ., τα ειδικότερα στοιχεία που κατα¬ 
χωρίζονται στη μερίδα τους, δηλώσεις μεταβολής των 
σχετικών στοιχείων, οι κυρώσεις για την παράβαση της 
σχετικής υποχρέωσης και κάθε άλλο σχετικό ζήτημα». 

2. Στην παράγραφο 1 του άρθρου 14 η φράση «άρθρα 
10,11 και 12» αντικαθίσταται από τη φράση «άρθρα 11, 
12, και 13». 

Άρθρο 25 

Τ ροποποίηση του άρθρου 39α του 

Κ.Ν. 2190/1920 

Η παρ. 3 του άρθρου 39α του Κ.Ν. 2190/1920 αντικα¬ 
θίσταται ως εξής: 

«3. Αρμόδιοι υπάλληλοι της προηγούμενης παραγρά¬ 
φου νοούνται οι υπάλληλοι της Γενικής Γραμματείας 
Εμπορίου και Προστασίας Καταναλωτή του Υπουργεί¬ 
ου Οικονομίας, Ανάπτυξης και Τουρισμού, καθώς και οι 
υπάλληλοι των Περιφερειών, που υπηρετούν στις αρ¬ 
μόδιες υπηρεσίες ανωνύμων εταιρειών και εμπορίου 
κατηγορίας ΠΕ ή ΤΕ που συμπληρώνουν τετραετή υπη¬ 
ρεσία και κατηγορίας ΔΕ που συμπληρώνουν δωδεκαετή 
υπηρεσία και είναι κάτοχοι τουλάχιστον απολυτηρίου 
λυκείου ή εξατάξιου γυμνασίου, οι οποίοι ορίζονται με 
απόφαση του Υπουργού Οικονομίας, Ανάπτυξης και 
Τουρισμού. Στους υπαλλήλους του ανωτέρω εδαφίου 
περιλαμβάνονται και οι υπάλληλοι με σύμβαση εργασίας 
ιδιωτικού δικαίου αορίστου χρόνου (Ι.Δ.Α.Χ.). Η αμοιβή 
των ελεγκτών της παραγράφου αυτής καθορίζεται με 
απόφαση του Υπουργού Οικονομίας, Ανάπτυξης καιΤου- 
ρισμού και καταβάλλεται υποχρεωτικά απάτην εταιρεία 
στην οποία διενεργείται ο έλεγχος». 

Άρθρο 26 

Τροποποίηση διατάξεων του Π.δ. 116/2014 

(Α' 185) 

1. Στην περίπτωση γ'της παρ. 3 του άρθρου 53 του 
Π.δ. 116/2014 προστίθεται εδάφιο κκ' ως εξής: 

«κκ) Η επικαιροποιημένη πληροφόρηση της Επιτρο¬ 
πής της Ευρωπαϊκής Ένωσης σχετικά με τις διατάξεις 
της εθνικής νομοθεσίας βάσει των οποίων τρίτα μέρη 
μπορούν να εμπιστεύονται, κατ'εφαρμογή των άρθρων 
5 παράγραφος 9, 15 παράγραφοι 1 και 2 και 16 παρά¬ 
γραφοι 1 και 3, στοιχεία και παντός είδους πράξεις που 
προβλέπονται στο άρθρο 6 παράγραφοι 2α και 2β του 
Ν. 3419/2005 (Α'297)». 

2. Η περίπτωση ζ' της παρ. 2 του άρθρου 3 του 
Ν. 3419/2005 καταργείται. 

Άρθρο 27 

Τροποποίηση διατάξεων του Ν. 4072/2012 

(Α' 86) 

Το άρθρο 267 του Ν. 4072/2012 αντικαθίσταται ως 
εξής: 

«Άρθρο 267 

Αν αποχωρήσουν για οποιονδήποτε λόγο ένας ή πε¬ 
ρισσότεροι εταίροι και παραμείνει μόνο ένας εταίρος, 
η εταιρεία λύνεται, εφόσον μέσα σε τέσσερις μήνες δεν 
δημοσιευτεί στο Γ.Ε.ΜΗ. η είσοδος νέου εταίρου». 

Άρθρο 28 

Τροποποίηση διατάξεων του Ν. 4321/2015 

(Α' 32) 

1. Η παρ. 2 του άρθρου 31 του Ν. 4321/2015 καταρ- 
γείται από τότε που ίσχυσε. 

ΚΕΦΑΛΑΙΟ Ε' 

ΡΥΘΜΙΣΕΙΣ ΘΕΜΑΤΩΝ ΤΟΥΡΙΣΜΟΥ 

Άρθρο 29 

Τροποποίηση του Ν. 393/1976 (ΑΊ99) 

Η περίπτωση δ'της παρ. 1 του άρθρου 4 του Ν. 393/ 
1976 (Α' 199) αντικαθίσταται ως εξής: 


«δ. Τίτλοι ιδιοκτησίας ή συμφωνητικό μίσθωσης ή 
παραχώρησης χρήσης, από το οποίο προκύπτει ότι ο 
επιχειρηματίας διαθέτει γραφειακή εγκατάσταση». 

Άρθρο 30 

Τροποποίηση διατάξεων του Ν. 4093/2012 

(Α'222) 

Το τελευταίο εδάφιο της περίπτωσης 2 της υποπα- 
ραγράφου Η.2. της παρ. Η' του άρθρου πρώτου του 
Ν. 4093/2012 (Α' 222) αντικαθίσταται ως εξής: 

«Για την απόδειξη της συνδρομής των ανωτέρω προϋ¬ 
ποθέσεων, οι επιχειρήσεις της περίπτωσης 1 υποχρεού- 
νται να τηρούν στο αρχείο τους και να επιδεικνύουν σε 
κάθε έλεγχο από τις αρμόδιες αρχές: για τη συνδρομή 
της υποπερίπτωσης α'πιστοποιητικό ποινικού μητρώου 
γενικής χρήσης του οδηγού, της υποπερίπτωσης β' επι¬ 
κυρωμένο αντίγραφο της άδειας οδήγησης, της υποπε¬ 
ρίπτωσης γ' ιατρικό πιστοποιητικό, της υποπερίπτωσης 
δ'πιστοποιητικό γλωσσομάθειας τουλάχιστον επιπέδου 
Β2 κατά το Κοινό Ευρωπαϊκό Πλαίσιο Αναφοράς, της 
υποπερίπτωσης ε' απολυτήριο Λυκείου οποιουδήποτε 
τύπου ή αντίστοιχο τίτλο σπουδών ξένου σχολείου της 
αλλοδαπής και του εδαφίου στ' αποδεικτικά στοιχεία 
για την ασφάλιση του οδηγού από ασφαλιστικό φορέα». 

Άρθρο 31 

Τροποποίηση του Ν. 4276/2014 (Α' 155) 

1. Στην παρ. 1 του άρθρου 1 του Ν. 4276/2014 (Α' 155) 
προστίθεται στοιχείο η'ως εξής: 

«η. Επιβατηγό αυτοκίνητα δημοσίας χρήσεως χωρίς 
μετρητή (λιμουζίνες) με οδηγό». 

2. Στο άρθρο 1 του Ν. 4276/2014 προστίθεται παρά¬ 
γραφος 13, ως εξής: 

«Με κοινή απόφαση του Υπουργού Οικονομίας, Ανά¬ 
πτυξης και Τουρισμού και του Υπουργού Υποδομών, 
Μεταφορών και Δικτύων καθορίζεται η διαδικασία χο¬ 
ρήγησης Ειδικού Σήματος Λειτουργίας σε επιβατηγό αυ¬ 
τοκίνητα δημοσίας χρήσεως χωρίς μετρητή (λιμουζίνες) 
με οδηγό». 

3. Στο άρθρο 50 του Ν. 4276/2014 προστίθεται παρά¬ 
γραφος 5, ως εξής: 

«5. Μέχρι τη δημοσίευση της κοινής απόφασης του 
Υπουργού Οικονομίας, Ανάπτυξης καιΤουρισμού και του 
Υπουργού Υποδομών, Μεταφορών και Δικτύων, που προ- 
βλέπεται στην παρ. 13 του άρθρου 1 του Ν. 4276/2014, 
ισχύουν οι διατάξειςτης υπ'αριθμ. 500321/13.5.1996 (Β' 
391) απόφασης του Γενικού Γραμματέα Ε.Ο.Τ.». 

4. Η παρ. 6 του άρθρου 2 του Ν. 4276/2014 και η παρ. 
21 του άρθρου 7 του Ν. 4276/2014 καταργούνται. 

5. Η παρ. 18 του άρθρου 7 του Ν. 4276/2014 αντικα¬ 
θίσταται ως εξής: 

«18. Απαγορεύεται η εγκατάσταση σκηνών, ρυμουλ- 
κούμενων, ημιρυμουλκούμενων και αυτοκινούμενων 
τροχόσπιτων σε αρχαιολογικούς χώρους, αιγιαλούς, 
παραλίες, παρυφές δημόσιων δασών και εν γένει κοι¬ 
νόχρηστους χώρους, καθώς και η φιλοξενία πέραν του 
ενός τροχόσπιτου από καταστηματάρχες ή ιδιώτες. Οι 
παραβάτες τιμωρούνται με φυλάκιση μέχρι τρεις (3) 
μήνες ή με επιβολή προστίμου του κατωτέρω εδαφίου, 

εφόσον δεν προβλέπεται βαρύτερη ποινή από άλλη 
διάταξη, διατασσόμενης συγχρόνως υπό του δικαστη¬ 
ρίου της βίαιης αποβολής τους. Διαδικασία τηρείται η 
οριζόμενη από τα άρθρα 417 επ. του Κώδικα Ποινικής 
Δικονομίας για την ανάκριση και εκδίκαση των επ'αυτο- 
φώρω πλημμελημάτων. Οι παραβάτες τιμωρούνται με 
πρόστιμο ύψους τριακοσίων (300) ευρώ ανά άτομο ή ανά 
κατασκηνωτικό ή ανά μεταφορικό μέσο, που επιβάλλεται 
από το βεβαιούν την παράβαση αστυνομικό ή λιμενικό 
όργανο και εισπράττεται, σύμφωνα με τις διατάξεις του 
άρθρου 104 του Κώδικα Οδικής Κυκλοφορίας (Κ.Ο.Κ.) 
του Ν. 2696/1999 (Α'57). Σε ελέγχους από μεικτά συνερ¬ 
γεία την ποινή του προστίμου επιβάλλει το αστυνομικό 
όργανο που παρίσταται κατά τον έλεγχο». 

Άρθρο 32 

Τροποποίηση του Π.δ. 112/2014 (Α' 179) 

Οι παράγραφοι 29 και 30 του άρθρου 30 του 
Π.δ. 112/2014 (Α' 179) αντικαθίστανται ως εξής: 

«29. Στο Τμήμα Τουριστικών Επιχειρήσεων και Επαγ¬ 
γελμάτων εκάστης Περιφερειακής ΥπηρεσίαςΤουρισμού 
(ΠΥΤ) προΐσταται υπάλληλος κλάδου ΠΕ Μηχανικών ή ΠΕ 
Διοικητικού - Οικονομικού ή υπάλληλοι κατηγορίαςΤΕ. 

30. Στο Τμήμα Τουριστικής Ανάπτυξης, Επιθεωρή¬ 
σεων και Ελέγχου εκάστης Περιφερειακής Υπηρεσίας 
Τουρισμού (ΠΥΤ) προΐσταται υπάλληλος κλάδου ΠΕ Μη¬ 
χανικών ή ΠΕ Διοικητικού - Οικονομικού ή υπάλληλοι 
κατηγορίαςΤΕ». 

Άρθρο 33 

Τ ροποποίηση του Ν. 3270/2004 (Α' 187) 

Το έβδομο εδάφιο της περίπτωσης δ'της παρ. 6 του 
άρθρου 4 του Ν. 3270/2004 αντικαθίσταται ως εξής: 

«Η άσκηση της προσφυγής δεν αναστέλλει τη σφρά¬ 
γιση του καταστήματος υγειονομικού ενδιαφέροντος ή 
της κολυμβητικής δεξαμενής». 

Άρθρο 34 

Τ ροποποίηση του Ν. 4305/2014 (Α' 237) 

Η διάταξη του άρθρου 41 του Ν. 4305/2014 (Α'237) 
αντικαθίσταται ως εξής: 

«Η υλοποίηση των χρηματοδοτούμενων από την Ευ¬ 
ρωπαϊκή Ένωση πράξεων, που κατά την ημερομηνία 
δημοσίευσης του Π.δ. 112/2014 (Α' 179) ήσαν εκκρεμή 
και των οποίων την αρμοδιότητα υλοποίησης είχε το 
Τμήμα Επιχειρησιακών Προγραμμάτων της Διεύθυνσης 
Τουριστικών Επενδύσεων του Υπουργείου Οικονομίας, 
Ανάπτυξης και Τουρισμού, συνεχίζεται μέχρι τη διαδι¬ 
καστική ολοκλήρωσή τους από το προβλεπόμενο στο 
άρθρο 15 του Π.δ. 112/2014Τμήμα Επιχειρησιακών/ 
Κρατικών Ενισχύσεων». 

Άρθρο 35 

Ύδατα εκρέοντα από εγκαταστάσεις Κέντρων ιαματι¬ 
κού τουρισμού-θερμαλισμού, Κέντρων θαλασσοθερα¬ 
πείας και Κέντρων αναζωογόνησης (5ρ3), όπως αυτές 
ορίζονται στις διατάξεις του άρθρου 1 του Ν. 3498/2006 
(Α' 230) δεν λογίζονται - στο βαθμό που προέρχονται από 
τη φυσική ανάβλυση ή άντληση φυσικού πόρου - ως 
οικιακά ή αστικά λύματα. 


Άρθρο 36 

Τ ροποποίηση του Π.δ. 112/2014 (Α' 179) 

Το άρθρο 19 του Π.δ. 112/2014 (ΑΊ 79) αντικαθίσταται 
ως εξής: 

«Άρθρο 19 

Περιφερειακές ΥπηρεσίεςΤουρισμού 

Διάρθρωση - Αρμοδιότητες 

Α. Διάρθρωση 

Στο Υπουργείο Οικονομίας, Ανάπτυξης καιΤουρισμού 
λειτουργούν Περιφερειακές ΥπηρεσίεςΤουρισμού (ΠΥΤ) 
επιπέδου Διεύθυνσης, που υπάγονται στη Γενική Διεύ¬ 
θυνση Τουριστικής Πολιτικής της Γενικής Γραμματείας 
Τουριστικής Πολιτικής και Ανάπτυξης. 

Οι Περιφερειακές ΥπηρεσίεςΤουρισμού (Π.Υ.Τ.) έχουν 
ως επιχειρησιακό στόχο τη διασφάλιση της ποιότητας 
του παρεχόμενου τουριστικού προϊόντος, μέσω της αδει- 
οδότησης, ελέγχου και επιβολής κυρώσεων στις τουρι¬ 
στικές επιχειρήσεις που δραστηριοποιούνται εντός των 
ορίων της χωρικής αρμοδιότητας κάθε Π.Υ.Τ., διαρθρώ¬ 
νονται δε ως εξής: 

1. Περιφερειακή ΥπηρεσίαΤουρισμού Αττικής, με έδρα 
την Αθήνα, που αποτελείται από: 

α)ΤοΤμήμαΤουριστικών Επιχειρήσεων και Επαγγελ¬ 
μάτων και 

β) το Τμήμα Τουριστικής Ανάπτυξης, Επιθεωρήσεων 
και Ελέγχου. 

2. Περιφερειακή ΥπηρεσίαΤουρισμού Στερεάς Ελλά¬ 
δος με έδρα τη Λαμία, που αποτελείται από: 

α)ΤοΤμήμαΤουριστικών Επιχειρήσεων και Επαγγελ¬ 
μάτων και 

β) το Τμήμα Τουριστικής Ανάπτυξης, Επιθεωρήσεων 
και Ελέγχου. 

3. Περιφερειακή Υπηρεσία Θεσσαλίας, με έδρα το 
Βόλο, που αποτελείται από: 

α)ΤοΤμήμαΤουριστικών Επιχειρήσεων και Επαγγελ¬ 
μάτων. 

β) Το Τμήμα Τουριστικής Ανάπτυξης, Επιθεωρήσεων 
και Ελέγχου και 

γ) το Γραφείο Υποστήριξης Τουρισμού Λάρισας. 

4. Περιφερειακή ΥπηρεσίαΤουρισμού Πελοποννήσου, 
με έδρα την Τρίπολη, που αποτελείται από: 

α)ΤοΤμήμαΤουριστικών Επιχειρήσεων και Επαγγελ¬ 
μάτων. 

β) Το Τμήμα Τουριστικής Ανάπτυξης, Επιθεωρήσεων 
και Ελέγχου και 

γ) το Γραφείο Υποστήριξης Τουρισμού Μεσσηνίας. 

δ) Το Γραφείο ΥποστήριξηςΤουρισμού Κορίνθου. 

5. Περιφερειακή ΥπηρεσίαΤουρισμού Δυτικής Ελλά¬ 
δας, με έδρα την Πάτρα, που αποτελείται από: 

α)ΤοΤμήμαΤουριστικών Επιχειρήσεων και Επαγγελ¬ 
μάτων. 

β) Το Τμήμα Τουριστικής Ανάπτυξης, Επιθεωρήσεων 
και Ελέγχου και 

γ) το Γραφείο ΥποστήριξηςΤουρισμού Αργοστολιού. 

6. Περιφερειακή ΥπηρεσίαΤουρισμού Ιονίων Νήσων, 
με έδρα την Κέρκυρα, που αποτελείται από: 

α)ΤοΤμήμαΤουριστικών Επιχειρήσεων και Επαγγελ¬ 
μάτων και 

β) το Τμήμα Τουριστικής Ανάπτυξης, Επιθεωρήσεων 
και Ελέγχου. 

7. Περιφερειακή Υπηρεσία Τουρισμού Ηπείρου, με 
έδρα τα Ιωάννινα, που αποτελείται από: 

α)ΤοΤμήμαΤουριστικών Επιχειρήσεων και Επαγγελ¬ 
μάτων και 

β) το Τμήμα Τουριστικής Ανάπτυξης, Επιθεωρήσεων 
και Ελέγχου. 

8. Περιφερειακή ΥπηρεσίαΤουρισμού Δυτικής Μακε¬ 
δονίας, με έδρα την Κοζάνη, που αποτελείται από: 

α)ΤοΤμήμαΤουριστικών Επιχειρήσεων και Επαγγελ¬ 
μάτων και 

β) το Τμήμα Τουριστικής Ανάπτυξης, Επιθεωρήσεων 
και Ελέγχου. 

9. Περιφερειακή ΥπηρεσίαΤουρισμού Δωδεκανήσου, 
με έδρα τη Ρόδο, που αποτελείται από: 

α)ΤοΤμήμαΤουριστικών Επιχειρήσεων και Επαγγελ¬ 
μάτων. 

β) Το Τμήμα Τουριστικής Ανάπτυξης, Επιθεωρήσεων 
και Ελέγχου και 

γ) το Γραφείο ΥποστήριξηςΤουρισμού νήσου Κώ. 

10. Περιφερειακή ΥπηρεσίαΤουρισμού Κυκλάδων, με 
έδρα τη Σύρο, που αποτελείται από: 

α)ΤοΤμήμαΤουριστικών Επιχειρήσεων και Επαγγελ¬ 
μάτων. 

β) Το Τμήμα Τουριστικής Ανάπτυξης, Επιθεωρήσεων 
και Ελέγχου και 

γ) το Γραφείο ΥποστήριξηςΤουρισμού νήσου Θήρας. 

11. Περιφερειακή ΥπηρεσίαΤουρισμού Βορείου Αιγαί¬ 
ου, με έδρα τη Μυτιλήνη, που αποτελείται από: 

α)ΤοΤμήμαΤουριστικών Επιχειρήσεων και Επαγγελ¬ 
μάτων. 

β) Το Τμήμα Τουριστικής Ανάπτυξης, Επιθεωρήσεων 
και Ελέγχου και 

γ) τα Γραφεία ΥποστήριξηςΤουρισμού Χίου και Σάμου. 

12. Περιφερειακή ΥπηρεσίαΤουρισμού Κρήτης, με 
έδρα το Ηράκλειο που αποτελείται από: 

α)ΤοΤμήμαΤουριστικών Επιχειρήσεων και Επαγγελ¬ 
μάτων. 

β) Το Τμήμα Τουριστικής Ανάπτυξης, Επιθεωρήσεων 
και Ελέγχου και 

γ) τα Γραφεία ΥποστήριξηςΤουρισμού Χανίων και Ρε- 
θύμνου. 

13. Περιφερειακή ΥπηρεσίαΤουρισμού Κεντρικής Μα¬ 
κεδονίας, με έδρα τη Θεσσαλονίκη που αποτελείται από 
τα Τμήματα: 

α) Τουριστικών Επιχειρήσεων και Επαγγελμάτων. 

β) Τουριστικής Ανάπτυξης, Επιθεωρήσεων και Ελέγχου 
και 

γ) το Γραφείο Υποστήριξης Αερολιμένα Θεσσαλονίκης 
«ΜΑΚΕΔΟΝΙΑ» 

14. Περιφερειακή Υπηρεσία Τουρισμού Ανατολικής 
Μακεδονίας - Θράκης, με έδρα την Κομοτηνή, που απο- 
τελείται από τα τμήματα: 

α) Τουριστικών Επιχειρήσεων και Επαγγελμάτων και 

β) τουριστικής Ανάπτυξης, Επιθεωρήσεων και Ελέγχου. 

Β. Αρμοδιότητες 

α) Τα Τμήματα Τουριστικών Επιχειρήσεων και Επαγ¬ 
γελμάτων των ως άνω ΠΥΤ είναι αρμόδια για την αδει- 
οδότηση και την έναρξη λειτουργίας όλων των τουρι¬ 


στικών επιχειρήσεων εντός των ορίων της τοπικής τους 
αρμοδιότητας. 

β)ΤαΤμήματαΤουριστικής Ανάπτυξης, Επιθεωρήσεων 
και Ελέγχου των ως άνω ΠΥΤ είναι αρμόδια, εντός των 
ορίων της χωρικής τους αρμοδιότητας, για: 

•Τον έλεγχο της σύννομης λειτουργίας όλων των του¬ 
ριστικών επιχειρήσεων. 

• Τον έλεγχο της ποιότητας των παρεχομένων από τις 
τουριστικές επιχειρήσεις υπηρεσιών. 

•Τον έλεγχο κατάταξης των κύριων και μη κύριων ξε¬ 
νοδοχειακών καταλυμάτων, σε κατηγορίες αστέρων και 
κλειδιών αντίστοιχα. 

•Την επιβολή διοικητικών κυρώσεων και μέτρων σε 
επιχειρήσεις, εντός των ορίων της τοπικής τους αρμο¬ 
διότητας, που παραβαίνουν την τουριστική νομοθεσία. 

•Την παροχή πληροφοριών σε τουρίστες και επισκέ¬ 
πτες της χώρας. 

γ) Τα Γραφεία Υποστήριξης Τουρισμού ασκούν τις 
αρμοδιότητες της ως άνω περίπτωσης β' στην περιοχή 
τοπικής τους αρμοδιότητας, με εξαίρεση αρμοδιότητες 
που αφορούν στον έλεγχο κατάταξης και στην επιβολή 
διοικητικών κυρώσεων». 

Άρθρο 37 

Τροποποίηση του Ν. 2206/1994 (Α' 62) 

1. Στο τέλος της περίπτωσης γ'της παρ. 8 του άρθρου 2 
του Ν. 2206/1994 (Α'62), όπως προστέθηκε με το άρθρο 
22 του Ν. 4255/2014 (Α' 89), προστίθενται τα εξής εδάφια: 

«Ειδικά τα ποσά που κατατίθενται υπέρ του Ελληνικού 
Δημοσίου από τη συμμετοχή του επί των μικτών κερδών 
για τα Καζίνα Κέρκυρας και Πάρνηθας κατατίθενται σε 
διακριτό κωδικό αριθμό εσόδου του Κρατικού Προϋπο¬ 
λογισμού. Ποσοστό ίσο με το 75% του ανωτέρω ποσού 
αποδίδεται στον Ελληνικό ΟργανισμόΤουρισμού (Ε.Ο.Τ.) 
για την κάλυψη της διαφήμισης και προβολήςτου Ελλη¬ 
νικού Τουρισμού και για λειτουργικά έξοδα και ποσοστό 
ίσο με το 17% στο Ελληνικό Φεστιβάλ για λειτουργικά 
έξοδα.Τα ποσά που αντιστοιχούν στα ανωτέρω ποσοστά 
αποδίδονται, μέσω του προϋπολογισμού των αντίστοι¬ 
χων Υπουργείων εποπτείας των εν λόγω νομικών προσώ¬ 
πων με εγγραφή αντίστοιχων πιστώσεων. Με απόφαση 
των Υπουργών Οικονομίας, Ανάπτυξης και Τουρισμού, 
Πολιτισμού και Αθλητισμού και Οικονομικών, καθορί¬ 
ζονται τυχόν λεπτομέρειες στη διαδικασία απόδοσης 
των προβλεπόμενων πιο πάνω ποσών στον ΕΟΤ και στο 
Ελληνικό Φεστιβάλ». 

2. Η περίπτωση β'της παρ. 13 του άρθρου 2 του 
Ν. 2206/1994, όπως τροποποιήθηκε με την παρ. 17α 
του άρθρου 49 του Ν. 3220/2004 (Α' 15) και την παρ. 3 
του άρθρου 24 του Ν. 2919/2001 (Α' 128), καταργείται. 

Άρθρο 38 

Χορηγείται νέα προθεσμία - σε συνέχεια της λήξα- 
σας στις 31.12.2014 - έως τις 31.12.2017, για τη σύντα¬ 
ξη της προβλεπόμενης της παρ. 7 του άρθρου 13 του 
Ν. 4109/2013 (ΑΊ 75) έκθεσης απογραφής της κινητής 
και ακίνητης περιουσίας του καταργηθέντος με την πα¬ 
ράγραφο 1 του άρθρου 4 του ίδιου Νόμου Οργανισμού 
Τουριστικής Εκπαίδευσης και Κατάρτισης (Ο.Τ.Ε.Κ.). 

Άρθρο 39 

Ρύθμιση θεμάτων εκπαιδευτικού προσωπικού 
και σχολικών συμβούλων 

Ι.Στηνπαρ. 1 του άρθρου 33του Ν.4386/2016 (Α'83) 
η φράση «έως 15.12.2015» αντικαθίσταται απάτη φράση 
«έως 31.12.2015». 

2. Το άρθρο 52του Ν.4115/2013 (Α'24) αντικαθίσταται 
ως ακολούθως: 

«Άρθρο 52 

Εξομοιώνονται με τους πολύτεκνους εκπαιδευτικούς, 
οι εκπαιδευτικοί, που τυγχάνουν γονείς ενός (1) ανάπη¬ 
ρου τέκνου, με ποσοστό αναπηρίας 67% και, κατά συνέ¬ 
πεια, θα έχουν την ίδια αντιμετώπιση που ο Ν. 3848/2010 
(Α'71) επιφυλάσσει στους πολύτεκνους». 

3. Το πρώτο εδάφιο της παρ. 3 του άρθρου 28 του 
Ν. 4327/2015 (Α'50), όπως ισχύει, αντικαθίσταται ως 
ακολούθως: 

«Η θητεία των υπηρετούντων σχολικών συμβούλων 
παρατείνεται έως την ολοκλήρωση της διαδικασίας επι¬ 
λογής νέων και την τοποθέτησή τους». 

4. α) Στο τέλος της περίπτωσης ζ'της παρ. 2 του άρ¬ 
θρου 42 του Ν. 4186/2013 (Α' 193), όπως ισχύει, προστί¬ 
θεται η φράση «και τρίτη (γ') ανάθεση». 

β) Στηνπερ. ι'τηςπαρ. 2 του άρθρου 43 του Ν. 4186/2013, 
όπως ισχύει, μετά τη φράση «κλάδων-ειδικοτήτων εκπαι¬ 
δευτικών σε α' και β'» προστίθεται η φράση «και γ',». 

5. Μόνιμοι εκπαιδευτικοί του κλάδου ΠΕ 73 δύνανται 
να μεταταγούν σε κενές οργανικές θέσεις εκπαιδευτικών 
του κλάδου Θεολόγων στα Μουσουλμανικά Ιεροσπου¬ 
δαστήρια Θράκης, όπως αυτές ορίζονται στην υπουργι¬ 
κή απόφαση 29733/Ζ2Α.Σ.163 (Β1271/08-09-2006) και 
κάθε φορά ισχύουν, εφόσον κατέχουν πτυχίο Ισλαμικών 
ή Μουσουλμανικών Σπουδών ή κατεύθυνσης Μουσουλ¬ 
μανικών Σπουδών ανώτατης Θεολογικής Σχολής της 
ημεδαπής ή πτυχίο Σχολών Θεολογίας της αλλοδαπής, 
για το οποίο έχει χορηγηθεί ισοτιμία από το ΔΟΑΤΑΠ. 
Η μετάταξη διενεργείται με απόφαση του Υπουργού 
Παιδείας, Έρευνας και Θρησκευμάτων, η οποία δημο¬ 
σιεύεται στην Εφημερίδα της Κυβερνήσεως, ύστερα 
από γνώμη του οικείου Α.Π.Υ.Σ.Π.Ε. και Α.Π.Υ.Σ.Δ.Ε., του 
Περιφερειακού Διευθυντή Εκπαίδευσης Ανατολικής Μα¬ 
κεδονίας - Θράκης, καθώς και του Ε.Σ.Μ.Ι.Θ.. 

6. Το άρθρο 71 του Ν.4386/2016 (Α'83) καταργείται. 

Άρθρο 40 

Ρύθμιση θεμάτων Επαγγελματικής Εκπαίδευ¬ 
σης 

Στην περίπτωση ε' της παρ. 2 του άρθρου 43 του 
Ν. 4186/2013 (ΑΊ 93), όπως ισχύει, μετά τη φράση «κα¬ 
θορίζονται κατηγορίες μαθητών» προστίθεται η φράση 
«της Α'τάξης,». 

Άρθρο 41 

Καθορισμός προσόντων Γενικού Διευθυντή 
της Σιβιτανιδείου Δημόσιας Σχολής Τεχνών 
και Επαγγελμάτων 

Ι.Το πρώτο εδάφιο του στοιχείου α'της παρ. 20 του 
άρθρου 2 του Ν. 2621/1998 (ΑΊ36), αντικαθίσταται ως 
εξής: 


«20. α) Γενικός Διευθυντής της Σιβιτανιδείου Δημόσιας 
Σχολής Τεχνών και Επαγγελμάτων διορίζεται επί τριετή 
θητεία εκπαιδευτικός, ο οποίος έχει δεκαετή τουλάχιστον 
προϋπηρεσία στη δημόσια δευτεροβάθμια και/ή τριτο¬ 
βάθμια εκπαίδευση, ύστερα από πρόταση του Διοικητι¬ 
κού Συμβουλίου της Σχολής με απόφαση του Υπουργού 
Παιδείας, Έρευνας και Θρησκευμάτων, η οποία δημοσι¬ 
εύεται στην Εφημερίδα της Κυβερνήσεως». 

Στην αρχή της υποπερίπτωσης ν'του στοιχείου α'της 
παρ. 20 του άρθρου 2 του Ν. 2621/1998, προστίθεται η 
φράση «προαιρετική». 

2. Στο τέλος του στοιχείου α'της παρ. 20 του άρθρου 
2 του Ν. 2621/1998, όπως αντικαταστάθηκε και ισχύει, 
προστίθενται εδάφια ως εξής: 

«Ως πρόσθετα προσόντα για τον διορισμό του Γενικού 
Διευθυντή της Σιβιτανιδείου Δημόσιας Σχολής Τεχνών 
και Επαγγελμάτων συνυπολογίζονται: 

I) Διδακτορικό δίπλωμα ή μεταπτυχιακός τίτλος σπου¬ 
δών ετήσιας τουλάχιστον διάρκειας της ημεδαπής ή ανα¬ 
γνωρισμένο^) της αλλοδαπής σε αντικείμενα συναφή 
στις αναφερόμενες περιπτώσεις ί), Μ), ϋί), ίν) της παρού¬ 
σας υποπαραγράφου. 

II) Γνώσεις για την εφαρμογή των νέων Τεχνολογιών 
στην Εκπαίδευση». 

Άρθρο 42 

Ρύθμιση θεμάτων Γενικής Γραμματείας 
Διά Βίου Μάθησης και Νέας Γενιάς 
(Γ.Γ.Δ.Β.Μ.Ν.Γ.) 

1 Η περίπτωση στ' της παρ. 1 του άρθρου 239 του 
Ν. 4281/2014 (ΑΊ60), όπως έχει αντικατασταθεί με την 
περ. α'της παρ. 9 του άρθρου 42 του Ν. 4386/2016 (Α'83), 
αντικαθίσταται ως εξής: 

«στ) Δίπλωμα επαγγελματικής ειδικότητας εκπαίδευ¬ 
σης και κατάρτισης, επιπέδου 5, που χορηγείται στους 
αποφοίτους Ι.Ε.Κ. και τους απόφοιτους του «μεταλυκεια- 
κού έτους-τάξης μαθητείας» των ΕΠΑΛ μετά από πιστο¬ 
ποίηση της ειδικότητας «Τεχνικός Κομμωτικής Τέχνης» 
ή ισότιμος τίτλος σπουδών της αλλοδαπής». 

2. Το δεύτερο εδάφιο της παρ. 1 του άρθρου 27 του 
Ν. 4186/2013 (ΑΊ93), όπως ισχύει, αντικαθίσταται ως 
εξής: 

«Ο διευθυντής και ο υποδιευθυντής είναι αποσπα- 
σμένοι μόνιμοι εκπαιδευτικοί της πρωτοβάθμιας ή της 
δευτεροβάθμιας εκπαίδευσης ή μόνιμοι εκπαιδευτικοί 
που ανήκουν στη Γενική Γραμματεία Διά Βίου Μάθησης 
και έχουν θητεία δύο (2) ετών». 

3. Το άρθρο 20 του Ν. 2074/1992 (ΑΊ 28), αντικαθί¬ 
σταται ως εξής: 

«Άρθρο 20 

Απλοποίηση διαδικασίας διαθέσεως 
σε φορείς των οικονομικών ενισχύσεων 
από πιστώσεις της Γενικής Γραμματείας 
Διά Βίου Μάθησης και Νέας Γενιάς του 
Υπουργείου Παιδείας, Έρευνας 
και Θρησκευμάτων 

1. α) Οι εγγεγραμμένες στον ετήσιο προϋπολογισμό 
της Γενικής Γραμματείας Διά Βίου Μάθησης και Νέας 
Γενιάς πιστώσεις διατίθενται για τους σκοπούς και για 

τα προγράμματά της, μεταξύ των οποίων περιλαμβά¬ 
νονται χρηματοδοτήσεις σε κάθε είδους και μορφής μη 
κερδοσκοπικού χαρακτήρα νομικά πρόσωπα δημοσίου 
δικαίου ή ιδιωτικού δικαίου, σε οργανισμούς τοπικής αυ¬ 
τοδιοίκησης, σε αστικές εταιρείες του άρθρου 784 Α.Κ., 
σε κοινωνικές οργανώσεις, σε επαγγελματικά επιμελη¬ 
τήρια, σε συλλόγους, σωματεία και ιδρύματα, που εκτε- 
λούν ή συμμετέχουν στην εκτέλεση προγραμμάτων της 
Γενικής Γραμματείας Διά Βίου Μάθησης και Νέας Γενιάς 
ή υλοποιούν προγράμματα που συγχρηματοδοτούνται 
από την Ε.Ε. και άλλους διεθνείς Οργανισμούς ή υλοποι¬ 
ούν προγράμματα και δράσεις με σκοπό την αξιοποίηση 
του ελεύθερου χρόνου της νεολαίας σε τοπικό ή περι¬ 
φερειακό επίπεδο και τη συμβολή στην κοινωνική και 
πολιτιστική ανάπτυξη της χώρας. 

β) Το ύψος των οικονομικών αυτών ενισχύσεων στους 
ανωτέρω φορείς καθορίζεται με τις αποφάσεις χρηματο¬ 
δότησης είτε από τον Τακτικό Προϋπολογισμό είτε από 
το Πρόγραμμα Δημοσίων Επενδύσεων του Υπουργείου 
Παιδείας Έρευνας και Θρησκευμάτων που εκδίδονται για 
τον σκοπό αυτό από τον Υπουργό Παιδείας, Έρευνας και 
Θρησκευμάτων ή από τα υπό τούτου εξουσιοδοτημένα 
όργανα. 

γ) Μετά την ολοκλήρωση του σκοπού για τον οποίο 
δόθηκε η χρηματοδότηση και μέσα σε έξι (6) μήνες από 
την ολοκλήρωση του σκοπού της, οι δικαιούχοι χρημα¬ 
τοδοτούμενοι φορείς, με εξαίρεση τα Ν.Π.Δ.Δ. και τους 
Ο.Τ.Α., υποβάλλουν υποχρεωτικώς στη Γενική Διεύθυν¬ 
ση Οικονομικών Υπηρεσιών του Υπουργείου Παιδείας, 
Έρευνας και Θρησκευμάτων οικονομικό απολογισμό με 
νομότυπα και πρωτότυπα παραστατικά στοιχεία, όπως 
αυτά προσδιορίζονται από τις κείμενες διατάξεις και τα 
Ελληνικά Λογιστικά Πρότυπα για έλεγχο και έγκριση του 
απολογισμού, προκειμένου να γίνει η οικονομική τακτο¬ 
ποίηση και απαλλαγή των φορέων, αφού προηγουμένως 
η καθ' ύλην αρμόδια Διεύθυνση της Γενικής Γραμματείας 
Διά Βίου Μάθησης και Νέας Γενιάς αποφανθεί επί της 
υλοποίησης ή μη του φυσικού αντικειμένου της δράσης, 
για την οποία δόθηκε η χρηματοδότηση. 

2. Αποφάσεις χρηματοδοτήσεων που εκδόθηκαν πριν 
από τη ρύθμιση της παραγράφου 1 για όμοιες περιπτώ¬ 
σεις θεωρούνται έγκυρες και νόμιμες». 

4. α) Με κοινή απόφαση των Υπουργών Οικονομι¬ 
κών, Εργασίας, Κοινωνικής Ασφάλισης και Κοινωνικής 
Αλληλεγγύης, Παιδείας, Έρευνας και Θρησκευμάτων και 
Οικονομίας, Ανάπτυξης και Τουρισμού, ρυθμίζονται τα 
θέματα Μαθητείας που αφορούν στην επαγγελματική 
εκπαίδευση και κατάρτιση, βάσει του πλαισίου που κα¬ 
θορίζεται με το άρθρο 3 της παρ. Γ, περίπτωση 4, υπο¬ 
περίπτωση 4.1 του Ν. 4336/2015 (Α'94). 

β) Με την ίδια απόφαση ρυθμίζονται τα θέματα της 
χρηματοδότησης της Μαθητείας και της επιδότησης της 
Πρακτικής Άσκησης των Ι.Ε.Κ.. 

5. Στην παρ. 2 του άρθρου 51 του Π.δ. 114/2014 (ΑΊ 81) 
προστίθεται περίπτωση στ'ως εξής: 

«στ) Τμήμα Εκπαίδευσης και Κατάρτισης σε Καταστή¬ 
ματα Κράτησης». 

6. Στο τέλος του άρθρου 51 του Π.δ. 114/2014 (Α 181) 
προστίθεται παρ. 8 ως εξής: 


«8. Το Τμήμα Εκπαίδευσης και Κατάρτισης σε Κατα¬ 
στήματα Κράτησης είναι αρμόδιο για: 

α) Την εφαρμογή της εκπαιδευτικής πολιτικής στα 
Καταστήματα Κράτησης, όπως αυτή εξειδικεύεται από 
Διυπουργική Συντονιστική Επιτροπή, σε συνεργασία με 
την αρμόδια υπηρεσία του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων και τον Σύμ¬ 
βουλο - Συντονιστή Εκπαίδευσης που υπάρχει σε κάθε 
Κατάστημα Κράτησης όπου λειτουργούν δομές εκπαί¬ 
δευσης. Με κοινή απόφαση των Υπουργών Παιδείας, 
Έρευνας και Θρησκευμάτων και Δικαιοσύνης, Διαφά¬ 
νειας και Ανθρωπίνων Δικαιωμάτων ορίζονται οι αρμο¬ 
διότητες της Διυπουργικής Συντονιστικής Επιτροπής, τα 
καθήκοντα του Συμβούλου - Συντονιστή Εκπαίδευσης, 
καθώς και κάθε άλλη σχετική λεπτομέρεια. 

β) Τα θέματα Σπουδών και Οργάνωσης της Εκπαίδευ¬ 
σης των κρατουμένων για απόκτηση γνώσεων και δεξι¬ 
οτήτων και αντίστοιχου τίτλου ή πιστοποιητικού παρα¬ 
κολούθησης (Α/θμιας και Β/θμιας τυπικής εκπαίδευσης, 
Κατάρτισης και Γενικής Εκπαίδευσης Ενηλίκων - τυπικής 
και μη τυπικής). 

γ) Την οργάνωση, λειτουργία και εποπτεία προπαρα¬ 
σκευαστικών τάξεων ενηλίκων με στόχο την απόκτηση 
του απολυτηρίου του δημοτικού στα Καταστήματα Κρά¬ 
τησης όπου κρατούνται ενήλικες. 

δ) Την οργάνωση, λειτουργία και εποπτεία των Σχο¬ 
λείων Πρωτοβάθμιας και Δευτεροβάθμιας εκπαίδευσης 
που λειτουργούν Καταστήματα Κράτησης. 

ε) Την οργάνωση, λειτουργία και εποπτεία προγραμ¬ 
μάτων σπουδών των ΣΔΕ σε Καταστήματα Κράτησης. 

στ) Την οργάνωση, λειτουργία και εποπτεία προγραμ¬ 
μάτων σπουδών των ΕΠΑΛ, ΙΕΚ, και μεταγυμνασιακών 
ΙΕΚ σε Καταστήματα Κράτησης. 

ζ) Την οργάνωση, λειτουργία και εποπτεία εκπαιδευ¬ 
τικών προγραμμάτων Γενικής Εκπαίδευσης Ενηλίκων, 
δημιουργικών, πολιτισμικών, περιβαλλοντικών και αθλη¬ 
τικών δραστηριοτήτων για τους συμμετέχοντες κρατου¬ 
μένους στις δομές εκπαίδευσης. 

η) Τ ην οργάνωση, λειτουργία και εποπτεία μαθημάτων 
ελληνομάθειας για αλλοδαπούς, καθώς και τη μέριμνα 
για τη διαδικασία εξετάσεων (πιστοποίηση) Ελληνομά- 
θειας. 

θ) Τ ην κάλυψη των εκπαιδευτικών αναγκών σε όλα τα 
επίπεδα εκπαίδευσης και όπου δεν λειτουργούν δομές, 
με τη συνδρομή άλλων υπηρεσιών του Υπουργείου Παι¬ 
δείας, ή με τη δημιουργία Τμημάτων Αντισταθμιστικής 
Εκπαίδευσης (ΤΑΕ). 

ι)Την οργάνωση και λειτουργία δανειστικών βιβλιοθη¬ 
κών των δομών εκπαίδευσης και τη σύνδεσή τους με τις 
δανειστικές βιβλιοθήκες των Καταστημάτων Κράτησης 
όπου λειτουργούν. 

ια) Το συντονισμό και τη ρύθμιση θεμάτων που ανα¬ 
κύπτουν κατά τη συμμετοχή κρατουμένων στη τριτο¬ 
βάθμια εκπαίδευση. 

ιβ) Τη διαμόρφωση θεμάτων που αφορούν στο περι¬ 
εχόμενο και τις μεθόδους εκπαίδευσης και κατάρτισης. 

ιγ) Την επιμόρφωση των εκπαιδευτών και των εκπαι¬ 
δευτικών στα ζητήματα που απορρέουν από τις ιδιαιτε¬ 
ρότητες λειτουργίας δομών εκπαίδευσης μέσα σε Κατα- 

σχήματα Κράτησης καθώς και στις ιδιαίτερες ανάγκες 
των κρατουμένων και στην υιοθέτηση κατάλληλων και 
εξατομικευμένων εκπαιδευτικών μεθόδων. Ιδιαίτερα 
μεριμνά για την επιμόρφωση σε θέματα που αφορούν 
άτομα με μαθησιακά και άλλου είδους προβλήματα. 

ιδ) Τη συνεργασία με το Υπουργείο Δικαιοσύνης, Δια¬ 
φάνειας και Ανθρωπίνων Δικαιωμάτων για το σχεδίασμά 
και την υλοποίηση προγραμμάτων επιμόρφωσης των 
Υπαλλήλων των Καταστημάτων Κράτησης στα θέματα 
της εκπαίδευσης και κατάρτισης των κρατουμένων. 

ιε) Τη διασφάλιση ποιότητας και αξιολόγηση των πα¬ 
ρεχόμενων υπηρεσιών σε προγράμματα εκπαίδευσης 
και κατάρτισης σε Καταστήματα Κράτησης. 

ιστ) Τ η συνεργασία με το Υπουργείο Δικαιοσύνης και 
τους αρμόδιους φορείς σε εθνικό επίπεδο αλλά και τους 
αντίστοιχους οργανισμούς σε ευρωπαϊκό και διεθνές 
επίπεδο. 

ιζ) Την εκπόνηση μελετών για τη διερεύνηση των 
αναγκών εκπαίδευσης και κατάρτισης σε Καταστήματα 
Κράτησης, σε συνεργασία με το Υπουργείο Δικαιοσύνης, 
Διαφάνειας και Ανθρωπίνων Δικαιωμάτων, τη σύνδεση 
της εκπαίδευσης και κατάρτισης με τις συνθήκες της αγο¬ 
ράς εργασίας, τη μεθοδολογία και τις καλές πρακτικές 
από τη διεθνή εμπειρία. 

ιη) Τη μέριμνα για την αξιοποίηση των νέων τεχνολο¬ 
γιών στην εκπαίδευση και κατάρτιση των κρατουμένων. 

ιθ) Τη σύνδεση της παρεχόμενης εκπαίδευσης και 
κατάρτισης με τις υπάρχουσες δομές εκπαίδευσης και 
κατάρτισης εκτός καταστημάτων κράτησης και τη δια¬ 
σφάλιση της συνέχισης των σπουδών μετά την αποφυ- 
λάκιση, σε συνεργασία με το Υπουργείο Δικαιοσύνης, 
Διαφάνειας και Ανθρωπίνων Δικαιωμάτων και το Ν.Π.ΕΔ. 
ΕΠΑΝΟΔΟΣ. 

κ) Το χειρισμό κάθε άλλου συναφούς θέματος». 

7.α) Οι αμοιβές των εκπαιδευτών ενηλίκων της περί¬ 
πτωσης γ'τηςπαρ. 14 του άρθρου 27 του Ν. 4186/2013 
(ΑΊ 93), οι οποίοι απασχολούνται με σύμβαση έργου και 
διδάσκουν στα προγράμματα των φορέων της μη τυ¬ 
πικής εκπαίδευσης και κατάρτισης του άρθρου 17 του 
Ν. 4186/2013 (Α' 193)„ καθώς και των Σχολείων Δεύτερης 
Ευκαιρίας (ΣΔΕ) του άρθρου 5 του Ν. 2525/1997 (ΑΊ 88), 
όπως ισχύει, που υπάγονται στην αρμοδιότητα της Γε¬ 
νικής Γραμματείας Διά Βίου Μάθησης και Νέας Γενιάς / 
Διεύθυνση Διά Βίου Μάθησης, καθορίζονται με την κοι¬ 
νή υπουργική απόφαση της παρ. 1 του άρθρου 10 του 
Ν. 3687/2008 (ΑΊ 59). Οι εκπαιδευτές ενηλίκων της περί¬ 
πτωσης γ'της παρ. 14 του άρθρου 27 του Ν. 4186/2013, 
οι οποίοι απασχολούνται με σύμβαση εξαρτημένης ερ¬ 
γασίας ιδιωτικού δικαίου ορισμένου χρόνου αμείβονται 
σύμφωνα με τις διατάξεις του Ν. 4354/2015 (ΑΊ 76). Τα 
κριτήρια και η διαδικασία επιλογήςτων ανωτέρω εκπαι¬ 
δευτών ενηλίκων καθορίζονται με την παράγραφο 15 
του άρθρου 27 του ανωτέρω Νόμου. 

β) Οι αμοιβές του εκπαιδευτικού προσωπικού των 
περιπτώσεων α', β', δ'της παρ. 14 του άρθρου 27 του 
Ν. 4186/2013 (ΑΊ93) που διδάσκει στα προγράμματα 
των φορέων της μη τυπικής εκπαίδευσης και κατάρτισης 
του άρθρου 17 του Ν. 4186/2013 και στα Σχολεία Δεύ¬ 
τερης Ευκαιρίας (ΣΔΕ) του άρθρου 5 του Ν. 2525/1997 


(Α' 188), όπως ισχύει, καθορίζεται με το Ν. 4354/2015 
(Α' 176). 

8. Στην παρ. 3 του άρθρου 17 του Ν. 4186/2013 (ΑΊ 93), 
όπως ισχύει, προστίθεται εδάφιο Γως εξής: 

«0 Τα θέματα οργάνωσης και λειτουργίας ξενόγλωσ¬ 
σων τμημάτων». 

9. Το πρώτο εδάφιο του άρθρου 31 του Ν. 4186/2013 
(ΑΊ 93), όπως ισχύει, αντικαθίσταται ως εξής: 

«Οι παρέχοντες εκπαιδευτικό ή συμβουλευτικό έργο 
κατά κύριο επάγγελμα σε αναγνωρισμένα Ινστιτούτα 
Επαγγελματικής Κατάρτισης (Ι.Ε.Κ.), Σχολεία Δεύτερης 
Ευκαιρίας, Κέντρα Δία Βίου Μάθησης του Ν. 3879/2010 
των Δήμων, Κέντρα Δια Βίου Μάθησης Επιπέδου 1 και 2 
και Κολλέγια εφοδιασμένα με άδεια λειτουργίας εκδο- 
θείσα από τον αρμόδιο φορέα του Υπουργείου Παιδείας, 
Έρευνας και Θρησκευμάτων, οι εκπαιδευτές ενηλίκων 
του αρ. 27, παρ. 15 του Ν. 4186/2013 που διδάσκουν 
στους ανωτέρω φορείς, οι εργαζόμενοι στο Διδασκαλείο 
Νέας Ελληνικής ως Ξένης Γλώσσας (ΔΝΕΓ) του Εθνικού 
και Καποδιστριακού Πανεπιστημίου Αθηνών, οι εργαζό¬ 
μενοι στο Διδασκαλείο Ξένων Γλωσσών του Εθνικού και 
Καποδιστριακού Πανεπιστημίου Αθηνών, καθώς και οι 
εργαζόμενοι στο Σχολείο Ελληνικής Γλώσσας του Αρι- 
στοτελείου Πανεπιστημίου Θεσσαλονίκης υπάγονται 
στην ασφάλιση του Ι.Κ.Α.-Ε.Τ.Α.Μ., σύμφωνα με τις δια¬ 
τάξεις του άρθρου 2 του α.ν. 1846/1951». 

Άρθρο 43 

Ρυθμίσεις για την έρευνα 

1. Η παρ. 5 του άρθρου 23 του Ν. 4310/2014 (Α'258) 
αντικαθίσταται ως εξής: 

«5. Δημόσια χρηματοδότηση δύναται, επίσης, να πα¬ 
ρέχεται και με προκηρύξεις του Περιφερειάρχη εκάστης 
Περιφέρειας δράσεων ή προγραμμάτων ΕΤΑΚ και δημό¬ 
σια πρόσκληση προς τους ανωτέρω φορείς για υποβολή 
σχετικών προτάσεων. Η προκήρυξη συνοδεύεται από 
οδηγούς εφαρμογής και ορίζονται κάθε φορά οι δικαιού¬ 
χοι της δράσεως ή του προγράμματος. Στις προκηρύξεις 
αυτές δύναται να συμμετέχουν ως δικαιούχοι και φορείς 
άλλων περιφερειών της χώρας, εφόσον η συμβολή τους 
είναι απαραίτητη για την επιτυχή ολοκλήρωσή του έρ¬ 
γου προς όφελοςτης περιφέρειας, που προκηρύσσει το 
πρόγραμμα. Η συμμετοχή αυτή δεν μπορεί να ξεπερνά 
το δεκαπέντε τοις εκατό (15%) της δημόσιας χρηματο¬ 
δότησης του αντίστοιχου έργου. Επιπρόσθετα η δημόσια 
χρηματοδότηση δύναται να καλύπτει συμμετοχή της 
περιφέρειας ή φορέων της σε έργα ή δράσεις, που χρη¬ 
ματοδοτούνται από ανταγωνιστικά προγράμματα της 
Ε.Ε., όπως το εκάστοτε πρόγραμμα πλαίσιο της Ε.Ε. για 
έρευνα και καινοτομία». 

2. Η παρ. 2 του άρθρου 25 του Ν. 4386/2016 (Α'83) 
αντικαθίσταται ως εξής: 

«2. Η προθεσμία των έξι (6) μηνών της παρ. 1 του 
άρθρου 47 του Ν. 4310/2014 παρατείνεται έως τις 
31.12.2016». 

3. Η παρ. 5 του άρθρου 29 του Ν. 4310/2014 καταρ- 
γείται. 

4. Η περίπτωση γ' της παρ. 4 του άρθρου 25 του 
Ν. 4386/2016 εφαρμόζεται στους φορείς αρμοδιότη¬ 
τας της Γενικής Γραμματείας Έρευνας και Τεχνολογίας. 

5. Το Ερευνητικό Πανεπιστημιακό Ινστιτούτο (Ε.Π.Ι.) 
του Πανεπιστημίου Κρήτης με την επωνυμία «Ινστιτούτο 
Φυσικής Πλάσματος» το οποίο ιδρύθηκε μετην με αριθμ. 
Β1/740/21.12.1992 (Β'771) μετονομάζεται σε «Ερευνητι¬ 
κό Πανεπιστημιακό Ινστιτούτο Θεωρητικής και Υπολο¬ 
γιστικής Φυσικής». 

6. Η περίπτωση 15 του άρθρου 8 του Ν. 4310/2014, 
όπως ισχύει, αντικαθίσταται ως εξής: 

«15. Η υποβολή προτάσεων προς τον Υπουργό Παι¬ 
δείας, Έρευνας και Θρησκευμάτων για την σύσταση, 
τροποποίηση, συγχώνευση, κατάργηση ερευνητικών 
οργανισμών, σύμφωνα με τις διατάξεις της παραγράφου 
5 του άρθρου 13, ο ορισμός των μελών, ο καθορισμός ή 
η τροποποίηση της λειτουργίας του Εθνικού Συμβουλί¬ 
ου Έρευνας και Καινοτομίας (ΕΣΕΚ) και η διοικητική και 
γραμματειακή του υποστήριξη του ΕΣΕΚ και τωνΤομε- 
ακών Επιστημονικών Συμβουλίων (ΤΕΣ)». 

7. Το στοιχείο β' της παρ. 2 του άρθρου 23 του 
Ν. 4310/2014 αντικαθίσταται ως εξής: 

«β) Χρηματοδότησης από τον τακτικό προϋπολογισμό 
μέρους των λειτουργικών εξόδων των ερευνητικών κέ¬ 
ντρων και των τεχνολογικών φορέων που υπάγονται στη 
Γενική Γραμματεία Έρευνας και Τεχνολογίας». 

Άρθρο 44 

1. Οι κεντρικές, οι αποκεντρωμένες και όλες εν γένει οι 
υπηρεσίεςτου Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης, καθώς και τα νομι¬ 
κά πρόσωπα δημοσίου δικαίου (Ν.Π.Δ.Δ.) και τα νομικά 
πρόσωπα ιδιωτικού δικαίου (Ν.Π.Ι.Δ.), που εποπτεύονται 
από το Υπουργείο Εργασίας, Κοινωνικής Ασφάλισης και 
Κοινωνικής Αλληλεγγύης δύνανται, κατά παρέκκλιση 
κάθε άλλης γενικής ή ειδικής διάταξης Νόμου, με απόφα¬ 
ση του Υπουργού Εργασίας Κοινωνικής Ασφάλισης και 
Κοινωνικής Αλληλεγγύης ή του Διοικητικού τους Συμ¬ 
βουλίου (Δ.Σ.) ή της Διοίκησης ή του κατά περίπτωση 
αρμόδιου οργάνου τους, για τις ανάγκες καθαριότητας, 
καθώς και για τις ανάγκες φύλαξης των κτιρίων της ευθύ¬ 
νης τους, να συνάπτουν ατομικές συμβάσεις μίσθωσης 
έργου ή παροχής υπηρεσιών, μέχρι τις 31.12.2017, με 
φυσικά πρόσωπα που εργάζονταν ή εργάζονται στον 
καθαρισμό ή τη φύλαξη των παραπάνω φορέων βάσει 
οποιοσδήποτε έννομης σχέσης ή σύμβασης, συναφθεί- 
σας είτε απευθείας με τους φορείς αυτούς είτε με τρίτα 
φυσικά ή νομικά πρόσωπα, στα οποία είχε ανατεθεί η 
παροχή υπηρεσιών καθαριότητας ή φύλαξης στους ως 
άνω φορείς. 

2. Τα φυσικά πρόσωπα που συνάπτουν συμβάσεις σύμ¬ 
φωνα με το παρόν άρθρο υπάγονται στην ασφάλιση του 
Ι.Κ.Α.-Ε.Τ.Α.Μ. ως μισθωτοί. 

3. Η συμφωνούμενη χρηματική αντιπαροχή κάθε 
ατομικής σύμβασης της παραγράφου 1 δεν μπορεί να 
υπερβαίνει τη συνολική ανά φυσικό πρόσωπο ετήσια 
αμοιβή που θα λάμβανε ένας νεοπροσλαμβανόμενος 
μόνιμος υπάλληλος του αντίστοιχου κλάδου στον ίδιο 
φορέα, συμπεριλαμβανομένων και των εργοδοτικών ει¬ 
σφορών. Στη διαμόρφωση της παραπάνω χρηματικής 
αντιπαροχής συμπεριλαμβάνονται και όλα τα αντίστοιχα 
προβλεπόμενα επιδόματα, προσαυξήσεις και αποζημιώ¬ 
σεις, σύμφωνα με τις διατάξεις του ενιαίου μισθολογίου. 


Η χρηματική αντιπαροχή καταβάλλεται σε μηνιαία βάση. 

Για τη χρηματική αντιπαροχή της κάθε ατομικής σύμ¬ 
βασης έργου με τα φυσικά πρόσωπα εκδίδεται σχετική 
απόφαση του οικείου οργάνου, η οποία καθορίζει το 
ύφος της αμοιβής των δικαιούχων και αναρτάται στη 
ΔΙΑΥΓΕΙΑ. 

4. Το κόστος σύναψης των συμβάσεων αυτών βα¬ 
ρύνει και εκκαθαρίζεται σε βάρος των πιστώσεων των 
προϋπολογισμών των φορέων της παραγράφου 1 του 
παρόντος και πρέπει να βρίσκεται εντός των ορίων των 
εγγεγραμμένων διαθέσιμων πιστώσεων του προϋπολο¬ 
γισμού τους, όπως αυτές έχουν εκτιμηθεί για την κάλυψη 
των αναγκών καθαριότητας και φύλαξης. 

Για την πληρωμή των φυσικών προσώπων εκδίδεται 
ένταλμα πληρωμής σε βάρος του προϋπολογισμού του 
οικείου φορέα και εις βάρος του Κ.Α.Ε. που βάρυνε τις 
πιστώσεις της προϋφισταμένης σύμβασης με αναδό- 
χους- εταιρίες ή με το Υπουργείο, με βάση μισθοδοτική 
κατάσταση που θα επισυνάπτεται, χωρίς την προσκόμι¬ 
ση τιμολογίου ή άλλου σχετικού παραστατικού. 

5. Με απόφαση του Υπουργού Εργασίας, Κοινωνικής 
Ασφάλισης και Κοινωνικής Αλληλεγγύης δύνανται να 
ρυθμίζονται τα ειδικότερα θέματα που αφορούν στη 
διαδικασία, στους όρους και σε κάθε άλλη λεπτομέρεια 
σχετικά με τις συμβάσεις του παρόντος άρθρου. 

6. Συμβάσεις που έχουν συναφθεί έως τη δημοσί¬ 
ευση του παρόντος Νόμου, σύμφωνα με τις διατάξεις 
του άρθρου 49 του Ν. 4325/2015 (Α'47), υπάγονται στις 
ρυθμίσεις του παρόντος άρθρου από την ημερομηνία 
της σύναψής τους, με εξαίρεση την καθορισθείσα σε 
αυτές αμοιβή, η οποία εξακολουθεί να ισχύει ως αυτή 
καθορίστηκε προ των τροποποιήσεων των διατάξεων 
του άρθρου 49 του Ν. 4325/2015, οι δε σχετικές με αυτές 
δαπάνες θεωρούνται σύννομες και εκκαθαρίζονται σε 
βάρος των πιστώσεων των προϋπολογισμών των πα¬ 
ραπάνω φορέων. 

Άρθρο 45 

1. Οι «Κοινωνικές Δομές Άμεσης Αντιμετώπισης της 
Φτώχειας», μετά τη λήξη της παράτασης (30.6.2016), που 
χορηγήθηκε με τις διατάξεις της παρ. 3 του άρθρου 49 
του Ν. 4351/2015 (ΑΊ64), παρατείνονται για τέσσερις 
(4) ακόμη μήνες, ήτοι από 1.7.2016 έως 31.10.2016. Το 
ως άνω έργο θα χρηματοδοτηθεί από το εθνικό σκέλος 
του Προγράμματος Δημοσίων Επενδύσεων του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης και έως την ένταξή του στο πλαίσιο της 
Προγραμματικής Περιόδου 2014-2020 του ΕΣΠΑ. 

2. Η χρηματοδότηση αφορά σε υπηρεσίες, που παρέ¬ 
χονται από 1.7.2016 έως 31.10.2016 και υλοποιούνται 
μέσω προγραμματικών συμβάσεων χωρίς υποχρέωση 
υποβολής εγγυητικής επιστολής καλής εκτέλεσης. Για τις 
δαπάνες θα γίνει αναλογική εφαρμογή των όρων, που 
προέβλεπαν οι σχετικές προσκλήσεις και αποφάσεις 
ένταξης στο πλαίσιο του ΕΠΑΝΑΔ 2007-2013. Οι προ¬ 
γραμματικές συμβάσεις, που θα υπογραφούν, ισχύουν 
από 1.7.2016 ανεξαρτήτως της ημερομηνίας υπογραφής 
τους και η ανάληψη υποχρέωσης δαπάνης καταλαμβάνει 
τις δαπάνες, που θα πραγματοποιηθούν από 1.7.2016. 

3. Φορέας υλοποίησης και παρακολούθησης των ως 
άνω συμβάσεων ορίζεται η Γενική Γραμματεία Πρόνοιας - 
Διεύθυνση Κοινωνικής Αντίληψης και Αλληλεγγύης. Με 
απόφαση του Υπουργού Εργασίας, Κοινωνικής Ασφάλι¬ 
σης και Κοινωνικής Αλληλεγγύης δύναται να καθορίζε¬ 
ται κάθε αναγκαία λεπτομέρεια για την υλοποίηση της 
παρούσας διάταξης. 

4. Η παρούσα διάταξη ισχύει από 1 η Ιουλίου 2016. 

Άρθρο 46 

1 .Το πρόγραμμα λήψης άμεσων μέτρων για την αντι¬ 
μετώπιση της ανθρωπιστικής κρίσης των άρθρων 1 έως 
5 του Ν. 4320/2015 (Α' 29), όπως τροποποιήθηκαν και 
ισχύουν, παρατείνεται για έξι (6) ακόμη μήνες, ήτοι από 
1.7.2016 έως 31.12.2016. Η χορήγηση δωρεάν ποσότη¬ 
τας ηλεκτρικού ρεύματος επεκτείνεται στην κάλυψη μίας 
(1) επιπλέον τετραμηνίας. 

2. Οι ωφελούμενοι των παροχών του προγράμματος 
αντιμετώπισης της ανθρωπιστικής κρίσης (Ν. 4320/ 
2015), οι οποίοι έχουν μόνιμη κατοικία στους τριάντα 
(30) Δήμους, στους οποίους θα εφαρμοστεί η πρώτη 
φάση του προγράμματος του Κοινωνικού Εισοδήματος 
Αλληλεγγύης (εφεξής ΚΕΑ), όπως ορίζεται στις διατάξεις 
του άρθρου 235 του Ν. 4389/2016 (Α'94), θα λαμβάνουν 
τις εγκεκριμένες παροχές του προγράμματος αντιμετώ¬ 
πισης της ανθρωπιστικής κρίσης έως 31 Ιουλίου 2016. 

Άρθρο 47 

Δαπάνες για την καταβολή αποζημιώσεων για πρό¬ 
σθετες αμοιβές, εργασία εξαιρέσιμων ημερών και νυ¬ 
κτερινών ωρών, εργασία προς συμπλήρωση του υπο¬ 
χρεωτικού ωραρίου, κάλυψη εκτάκτων ή εποχιακών 
υπηρεσιακών αναγκών του πάσης φύσεως προσωπι¬ 
κού των Μονάδων Κοινωνικής Φροντίδας (Ν. 4025/2011, 
Α'228), όπως εντάχθηκαν ως αποκεντρωμένες υπηρε- 
σίες-παραρτήματα σε δώδεκα (12) Κέντρα Κοινωνικής 
Πρόνοιας (άρθρο 9του Ν. 4109/2013, Α' 16),του Κέντρου 
Παιδικής Μέριμνας Αρρένων Παπάφειο Θεσσαλονίκης 
(άρθρο 127 παρ. 1.1.του Ν. 4199/2013, Α'216), του Θε¬ 
ραπευτηρίου Χρονιών Παθήσεων Ευρυτανίας (άρθρο 
18 παρ. 5 του Ν. 4302/2014, Α'225), του Κέντρου Εκπαί¬ 
δευσης και ΑποκατάστασηςΤυφλών (ΚΕΑΤ), του Εθνικού 
Ιδρύματος Κωφών (ΕΙΚ), του Εθνικού Κέντρου Κοινωνι¬ 
κής Αλληλεγγύης (ΕΚΚΑ), καθώς και των παραρτημάτων 
τους, που διενεργήθηκαν από το οικονομικό έτος 2012 
έως την έναρξη ισχύος του παρόντος χωρίς την τήρηση 
των κειμένων περί αναλήψεως υποχρεώσεων διατάξεων, 
θεωρούνται νόμιμες και δύνανται να εκκαθαριστούν σε 
βάρος του προϋπολογισμού του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης 
του τρέχοντος οικονομικού έτους, εφόσον καλύπτονται 
από τις εγγεγραμμένες πιστώσεις του, κατά παρέκκλιση 
των διατάξεων των άρθρων 66 και 68 του Ν. 4270/2014 
(ΑΊ 43) και του Π.δ. 113/2010 (ΑΊ 94). 

Άρθρο 48 

1. Στο τέλος της παρ. 5 του άρθρου 49 του Ν. 4351 /2015 
(ΑΊ64) η φράση «επιτροπικών ενταλμάτων» αντικαθί¬ 
σταται με τη φράση «χρηματικών ενταλμάτων επιχορή¬ 
γησης», από τότε που ίσχυσε. 


2. Στο τέλος του δευτέρου εδαφίου του άρθρου 57 του 
Ν. 4369/2016 (Α'33) η φράση «επιτροπικών ενταλμάτων» 
αντικαθίσταται με τη φράση «χρηματικών ενταλμάτων 
επιχορήγησης», από τότε που ίσχυσε. 

Άρθρο 49 

1. Η διάταξη της περίπτωσης α'της παραγράφου 1 του 
άρθρου 3 του Καταστατικού της ΗΔΙΚΑ ΑΕ (άρθρο ΠΕ¬ 
ΜΠΤΟ του Ν. 3607/2007 (Α'245) τροποποιείται, ως εξής: 

«α) η μελέτη, ανάπτυξη, λειτουργία, εκμετάλλευση, 
διοίκηση, διαχείριση και συντήρηση Συστημάτων Πλη¬ 
ροφορικής και Επικοινωνιών, εξοπλισμού, λογισμικού 
και υπηρεσιών για την εξυπηρέτηση όλων των Φορέων 
Κοινωνικής Ασφάλισης και των λοιπών φορέων υγείας, 
πρόνοιας και κοινωνικής πολιτικής». 

2. Στις διατάξεις της παραγράφου 1 του άρθρου 3 
του Καταστατικού της ΗΔΙΚΑ ΑΕ (άρθρο ΠΕΜΠΤΟ του 
Ν. 3607/2007 (Α'245) προστίθεται περίπτωση κ', ως ακο¬ 
λούθως: 

«κ. Η συλλογή, επεξεργασία, διασταύρωση και διαβί¬ 
βαση στοιχείων της Φορολογικής Διοίκησης αποκλειστι- 
κώςγιατην υποστήριξη και λειτουργία των εφαρμογών, 
που έχουν αναπτυχθεί και αναπτύσσονται στο πλαίσιο 
της κοινωνικής ασφάλισης, της υγείας, της πρόνοιας και 
της κοινωνικής πολιτικής, μέσω της διενέργειας σχετικών 
ελέγχων και διασταυρώσεων». 

3. Η διάταξη της περίπτωσης στ'της παραγράφου 2 
του άρθρου 3 του Καταστατικού της ΗΔΙΚΑ ΑΕ (άρθρο 
ΠΕΜΠΤΟ του Ν. 3607/2007 (Α' 245) τροποποιείται, ως 

εξής: 

«στ) Συνδέεται μέσω δικτύου σε πραγματικό χρόνο με 
τα Πληροφοριακά Συστήματα των Φορέων Κοινωνικής 
Ασφάλισης, της Γενικής Γραμματείας Κοινωνικών Ασφα¬ 
λίσεων, της Γενικής Γραμματείας Πρόνοιας, των υπηρε¬ 
σιών των Υπουργείων Εργασίας, Κοινωνικής Ασφάλισης 
και Κοινωνικής Αλληλεγγύης, Υγείας και Εσωτερικών και 
Διοικητικής Ανασυγκρότησης, καθώς και των φορέων, 
που υπάγονται στα ως άνω Υπουργεία. Συνδέεται μέσω 
δικτύου σε πραγματικό χρόνο με τα Πληροφοριακά Συ¬ 
στήματα της Γενικής Γραμματείας Δημοσίων Εσόδων 
για την υποστήριξη των αναπτυσσόμενων εφαρμογών, 
σύμφωνα με την περίπτωση κ'της παραγράφου 1 του 
παρόντος άρθρου. 

Τα χορηγούμενα απόρρητα στοιχεία χρησιμοποιού¬ 
νται αποκλειστικώς για την εξυπηρέτηση των εφαρμο¬ 
γών και σε αυτά φέρει αποκλειστικό δικαίωμα πρόσβα¬ 
σης το προσωπικό, που απασχολείται στη λειτουργία 
και υποστήριξη των παραπάνω εφαρμογών και έχει 
οριστεί με πράξη του Προέδρου του ΔΣ της ΗΔΙΚΑ ΑΕ. 
Το ως άνω προσωπικό οφείλει να τηρεί το φορολογι¬ 
κό απόρρητο, σύμφωνα με τις διατάξεις της παρ. 3 του 
άρθρου 17 του Ν. 4174/2013 (ΑΊ70). Απαγορεύεται 
οποιαδήποτε δημοσιοποίηση αυτών των στοιχείων. Σε 
κάθε περίπτωση επεξεργασίας, όπως ορίζεται στην πε¬ 
ρίπτωση δ'του άρθρου 2 του Ν. 2472/1997 (Α'50), όλοι 
οι εμπλεκόμενοι φορείς οφείλουν να λαμβάνουν τα κα¬ 
τάλληλα προληπτικά μέτρα, ώστε να μην είναι δυνατή η 
παραβίαση του απορρήτου των στοιχείων. Σε περίπτωση 
παραβίασης του απορρήτου των στοιχείων, εφαρμόζο¬ 
νται οι διατάξεις του άρθρου 21 του Ν. 2472/1997 (Α'50) 

περί διοικητικών κυρώσεων, των άρθρων 370Β και 370Γ 
του Ποινικού Κώδικα και της παρ. 6 του άρθρου 17 του 
Ν. 4174/2014 (ΑΊ 70).Το προσωπικό, που υπηρετεί στην 
ΗΔΙΚΑ ΑΕ με οποιαδήποτε σχέση εργασίας, καθώς και 
τα φυσικά πρόσωπα, που αποκτούν με οποιονδήποτε 
τρόπο πρόσβαση στα απόρρητα στοιχεία, υποχρεούνται 
να τα χρησιμοποιούν αποκλειστικώς για το σκοπό, που 
προορίζονται. 

Η ΗΔΙΚΑ ΑΕ γνωστοποιεί εγγράφως στην Αρχή Προ¬ 
στασίας Δεδομένων Προσωπικού Χαρακτήρα τη σύ¬ 
σταση και λειτουργία αρχείου ή την έναρξη της επε¬ 
ξεργασίας, σύμφωνα με τις διατάξεις του άρθρου 6 του 
Ν. 2472/1997 (Α' 50). Ο Πρόεδρος του ΔΣ της ΗΔΙΚΑ ΑΕ 
ορίζεται ως «Υπεύθυνος Επεξεργασίας», κατά τη διάτα¬ 
ξη της περίπτωσης ζ'του άρθρου 2 του Ν. 2472/1997 
(Α'50), για την τήρηση και επεξεργασία των ως άνω δε¬ 
δομένων». 

Άρθρο 50 

Ι.Το άρθρο 2 του Ν. 710/1977 (Α'283), όπως ισχύει, 
τροποποιείται ως εξής: 

«Άρθρο 2 

Με την επιφύλαξη των εξαιρέσεων του άρθρου 11 του 
παρόντος Νόμου, δικαίωμα άσκησης του επαγγέλματος 
του ξεναγού έχουν: 

α) Κάτοχοι διπλώματος Σχολής Ξεναγών του Υπουρ¬ 
γείου Οικονομίας, Ανάπτυξης και Τουρισμού. 

β) Έλληνες και υπήκοοι κρατών - μελών της Ε.Ε. οι οποί¬ 
οι έχουν αποκτήσει επαγγελματικά δικαιώματα ξεναγού 
σε άλλο κράτος- μέλος της Ε.Ε. και οι οποίοι έχουν προβεί 
σε αναγνώριση των επαγγελματικών τους προσόντων 
από το Συμβούλιο Αναγνώρισης Επαγγελματικών Προ¬ 
σόντων, σύμφωνα με τις διαδικασίες του Τίτλου III του 
Π.δ. 38/2010 (Α'78). 

γ) Απόφοιτοι των ταχύρρυθμων προγραμμάτων κα¬ 
τάρτισης ξεναγών του άρθρου 14». 

2. Η παρ. 2 του άρθρου 36 του Ν. 3105/2003 (Α' 29) 
καταργείται. 

3. Η παρ. 19 του άρθρου 7 του Ν. 4276/2014 (Α' 155) 
αντικαθίσταται ως εξής: 

«19. Στις επιχειρήσεις τουριστικών καταλυμάτων που 
διαπιστώνεται ότι λειτουργούν χωρίς να πλη ρούν τις τε¬ 
χνικές και λειτουργικές προδιαγραφές της κατηγορίας, 
στην οποία έχουν δηλώσει ότι κατατάσσονται, επιβάλλε¬ 
ται πρόστιμο πέντε χιλιάδων (5.000) ευρώ για καταλύμα¬ 
τα δυναμικότητας μέχρι και εκατό κλινών, πρόστιμο δέκα 
χιλιάδων (10.000) ευρώ για καταλύματα δυναμικότητας 
από εκατό μέχρι και τετρακοσίων κλινών και δεκαπέντε 
χιλιάδων (15.000) ευρώ για καταλύματα δυναμικότητας 
άνω των τετρακοσίων κλινών. Στα τουριστικά καταλύ¬ 
ματα του προηγούμενου εδαφίου ανακαλείται το Ειδικό 
Σήμα Λειτουργίας που εκδόθηκε με βάση την εσφαλμένα 
δηλούμενη κατηγορία και εκδίδεται, χωρίς υπαίτια κα¬ 
θυστέρηση της αρμόδιας υπηρεσίας, νέο Ειδικό Σήμα 
Λειτουργίας σύμφωνα με τις τεχνικές και λειτουργικές 
προδιαγραφέςτης κατηγορίας που πληροί το κατάλυμα, 
όπως αυτές πιστοποιούνται κατά τη διαδικασία που πε- 
ριγράφεται στην παράγραφο 2 του άρθρου 6 του Νόμου 
αυτού». 


4. Οι επιχειρήσεις τουριστικών καταλυμάτων έχουν την 
υποχρέωση ανάρτησης, σε εμφανές σημείο της επιχείρη¬ 
σης «Καρτέλας Ενημέρωσης Πελάτη», την οποία παρα- 
λαμβάνουν από τον Πανελλήνιο Συλλογικό Επαγγελματι¬ 
κό Φορέα του κλάδου που ανήκουν, με τις προϋποθέσεις 
που αυτός θέτει. Για τη διασφάλιση της διαδικασίας, οι 
Πανελλήνιοι Συλλογικοί Επαγγελματικοί Φορείς τηρούν 
αρχείο και το υποβάλλουν περιοδικά στις αρμόδιες Πε¬ 
ριφερειακές ΥπηρεσίεςΤουρισμού του Υπουργείου Οι¬ 
κονομίας, Ανάπτυξης και Τουρισμού. 

Άρθρο 51 

Προσαρμογή της περί υπαίθριων σταθμών 
αυτοκινήτων νομοθεσίας στις χωροταξικές 
απαιτήσεις στο Ιστορικό Κέντρο 
της πόλεως των Πατρών 

Στο τέλος της παρ. 1 του άρθρου 19 του Ν. 4313/2014 
(Α'261), προστίθενται εδάφια ως εξής: 

«Οι υπαίθριοι σταθμοί αυτοκινήτων της παρ. 1 του άρ¬ 
θρου 27 του Π.δ. 455/1976 (ΑΊ69), που αποδεδειγμένα 
λειτουργούσαν μέχρι τις 31.12.2015 και συνεχίζουν να 
βρίσκονται σε λειτουργία εντός των διοικητικών ορίων 
του παραδοσιακού τμήματος της πόλεως των Πατρών 
(Ιστορικό Κέντρο), όπως αυτό χαρακτηρίστηκε με το 
από 25.4.1996 Πολεοδομικό διάταγμα (Δ'499), μπορεί 
να λαμβάνουν άδεια λειτουργίας, κατά παρέκκλιση 
των υφιστάμενων χρήσεων γης της περιοχής, εφόσον 
πληρούν τους όρους και προϋποθέσεις του άρθρου 28 
του Π.δ. 455/1976 και οι εκμεταλλευτές τους υποβά¬ 
λουν στην οικεία περιφερειακή υπηρεσία μεταφορών 
και επικοινωνιών τα δικαιολογητικά των παραγράφων 
1 και 2 του άρθρου 29 του Π.δ. 455/1976 (ΑΊ69), πλην 
της περίπτωσης 1γ. Η άδεια λειτουργίας έχει χρονική 
ισχύ τριών (3) ετών από την ημερομηνία έναρξης ισχύ¬ 
ος της παρούσας διάταξης, με δυνατότητα παράτασης 
ενός έτους, ώστε να ολοκληρωθούν οι διαδικασίες που 
αφορούν στις ειδικές μελέτες (κυκλοφοριακή και μελέτη 
ανάπλασης του Ιστορικού Κέντρου) για τα κτίρια και τα 
γήπεδα στάθμευσης που προβλέπονται στο άρθρο 10 
παράγραφος Β6 (Πολεοδομικό Συγκρότημα Πατρών) 
της υπ'αριθμ. 5509/103135/23.11.2011 απόφασης του 
Γενικού Γραμματέα της Αποκεντρωμένης Διοίκησης Πε- 
λοποννήσου, Δυτικής Ελλάδας και Ιονίου (Α.Α.Π 358)». 

Άρθρο 52 

Πολιτιστική Πρωτεύουσα της Ευρώπης 

Στο τέλος της παρ. 2 του άρθρου 107 του Ν. 3852/2010 
(Α'87) προστίθεται εδάφιο γ' ως εξής: 

«Κάθε δήμος που θέτει υποψηφιότητα για τη φιλοξενία 
του θεσμού «Πολιτιστική Πρωτεύουσα της Ευρώπης» 
δύναται να συστήσει ανώνυμη εταιρεία του άρθρου 265 
του Κώδικα Δήμων και Κοινοτήτων (ν. 3463/2006), με 
αποκλειστικό σκοπό τη διαχείριση και υλοποίηση της εν 
λόγω δράσης. Επιτρέπεται η επιχορήγηση της εν λόγω 
εταιρείας από προγράμματα του Υπουργείου Πολιτισμού 
και Αθλητισμού, Παιδείας, Έρευνας και Θρησκευμάτων, 
την κατά τόπον αρμόδια Περιφέρεια, επιμελητήρια και 
λοιπά Ν.Π.Δ.Δ. και Ν.Π.Ι.Δ., καθώς επίσης η σύναψη προ¬ 
γραμματικών συμβάσεων με τους ως άνω φορείς για 
την υλοποίηση του σκοπού της. Η ανώνυμη εταιρεία του 

δήμου που θα επιλεγεί να φιλοξενήσει το θεσμό λύεται 
υποχρεωτικά και τίθεται σε εκκαθάριση, με την ολοκλή¬ 
ρωση του σκοπού για τον οποίο συνεστήθη. Οι ανώνυμες 
εταιρείες των δήμων που δεν θα επιλεγούν να φιλοξε¬ 
νήσουν το θεσμό λύονται και τίθενται σε εκκαθάριση, 
αμέσως μετά την ανακήρυξη της πόλης που θα φέρει 
τον τίτλο της «Πολιτιστικής Πρωτεύουσας της Ευρώπης». 

Άρθρο 53 

Τροποποίηση διατάξεων του Ν. 4264/2014 

(Α' 118) 

1. Στο άρθρο 22 του Ν. 4264/2014 προστίθεται παρ. 7 
ως εξής: 

«7. Οι διατάξεις του παρόντος Νόμου δεν εφαρμό¬ 
ζονται για τις καντίνες που δραστηριοποιούνται σε 
κοινόχρηστους χώρους αιγιαλού, παραλίας, όχθης και 
παρόχθιας ζώνης μεγάλων λιμνών και πλεύσιμων πο¬ 
ταμών, για την οποία εφαρμογή έχουν οι διατάξεις του 
Ν. 2971/2001 «Αιγιαλός, παραλία και άλλες διατάξεις» 
(Α' 285)». 

2. Η παρ. 3 του άρθρου 25 του Ν. 4264/2014 αντικα¬ 
θίσταται ως εξής: 

«3. Όποιος ασκεί υπαίθριο πλανόδιο εμπόριο επιτρέ¬ 
πεται να παραμένει στάσιμος μόνο κατά τη διάρκεια 
της συναλλαγής. Προκειμένου, για την παρασκευή και 
παροχή τροφίμων και ποτών σε διερχομένους κατανα¬ 
λωτές, οι αδειούχοι υπαίθριου πλανόδιου εμπορίου, με 
αντικείμενο εκμετάλλευσης κινητή καντίνα δύνανται 
να παραμένουν στάσιμοι στο ίδιο σημείο για χρονική 
διάρκεια όχι μεγαλύτερη των δύο ωρών και για όχι πε¬ 
ρισσότερες από μία φορά την ημέρα στα όρια της ίδιας 
Τοπικής ή Δημοτικής Κοινότητας ή του ίδιου Δήμου, 
κατά περίπτωση, χωρίς την προϋπόθεση τήρησης των 
πληθυσμιακών περιορισμών της παραγράφου 2. Οι 
αδειούχοι του προηγούμενου εδαφίου απαλλάσσονται 
από την υποχρέωση λήψης άδειας για την κατάληψη 
του κοινόχρηστου χώρου από το δήμο, στα όρια του 
οποίου προσωρινά σταθμεύουν, και συνακόλουθα από 
τα τέλη χρήσης για τη δίωρη παραμονή τους και τηρούν 
υποχρεωτικά αριθμημένο και θεωρημένο από τα αρμό¬ 
δια τμήματα της Περιφέρειας, ημερολόγιο φύλλων πα¬ 
ρουσίας ανά μήνα, με αναγραφή του ονοματεπώνυμου, 
του αριθμού αδείας, του ΑΦΜ, καθώς και του αριθμού 
ταμειακής μηχανής του δικαιούχου πωλητή. Σε στήλες 
αναγράφονται η ημερομηνία, το σημείο στάθμευσης 
και η ώρα προσέλευσης, καθώς και όλα τα στοιχεία, που 
αναγράφονται στο Παράρτημα I. Οι αδειούχοι υπαίθρι¬ 
ου πλανόδιου εμπορίου, με αντικείμενο εκμετάλλευσης 
κινητή καντίνα, οφείλουν να τηρούν τις εκάστοτε υγει¬ 
ονομικές διατάξεις και απαγορεύεται να εγκαθίστανται 
προσωρινά σε χώρους που απαγορεύεται η στάση και η 


στάθμευση, σε σημεία που δυσχεραίνεται η κυκλοφορία, 
και σε χώρους που απέχουν λιγότερο από 150 μέτρα 
από ομοειδή καταστήματα και επιχειρήσεις, καθώς και 
από καντίνες υπαίθριου στάσιμου εμπορίου. Η διάθεση 
των τροφίμων και ποτών στους διερχόμενους πρέπει να 
γίνεται με τρόπο που θα προστατεύεται η ασφάλεια και 
η σωματική ακεραιότητά αυτών. 

Οι παραβάτες των ως άνω υποχρεώσεων τιμωρούνται 
με τις διατάξεις του Κεφαλαίου Ζ'». 

3. Η παρ. 1 του άρθρου 29 του Ν. 4264/2014 αντικα¬ 
θίσταται ως εξής: 

«1. Κατ'εξαίρεση, κατά την καλοκαιρινή περίοδο μπο¬ 
ρεί να δίδονται μία φορά το χρόνο, άδειες παρασκευής 
και διάθεσης πρόχειρων γευμάτων σε αδειούχους υπαι¬ 
θρίου εμπορίου, πλανόδιου ή στάσιμου, κατά την έννοια 
της παραγράφου 3 του άρθρου 25 και της παραγράφου 

2 του άρθρου 26 με αντικείμενο εκμετάλλευσης κινητή 
καντίνα με διάρκεια ισχύος μέχρι τέσσερις (4) μήνες και 
για συγκεκριμένη θέση, εφαρμοζομένων αναλόγωςτου 
πρώτου εδαφίου της παραγράφου 3 και της παραγρά¬ 
φου 4 του άρθρου 22. Οι άδειες χορηγούνται με κλή¬ 
ρωση που διενεργείται μεταξύ των ενδιαφερομένων, 
η διαδικασία της οποίας καθορίζεται με απόφαση του 
Δημοτικού Συμβουλίου». 

4. Στην παρ. 1 του άρθρου 32 του Ν. 4264/2014 προ¬ 
στίθενται περιπτώσεις η' και θ' ως εξής: 

«η) για μη τήρηση των υποχρεώσεων της παραγράφου 

3 του άρθρου 25 επιβάλλεται στους αδειούχους: α) σε 
περίπτωση υπέρβασηςτηςχρονικήςδιάρκειαςτωνδύο 
ωρών, πρόστιμο πεντακοσίων (500) ευρώ, β) για τη μη 
τήρηση φακέλου φύλλων παρουσίας ανά μήνα πρόστι¬ 
μο χιλίων (1000) ευρώ, γ) για τη μη ενημέρωση του εν 
λόγω φακέλου πρόστιμο διακοσίων (200) ευρώ και δ) για 
μη τήρηση της υποχρέωσης της ελάχιστης απόστασης 
των 150 μέτρων πρόστιμο πεντακοσίων (500) ευρώ. Σε 
περίπτωση υποτροπής των ως άνω παραβάσεων σε χρο¬ 
νικό διάστημα μικρότερο του ενός έτους το πρόστιμο 
διπλασιάζεται. 

θ) Για μη τήρηση της υποχρέωσης του χρόνου δρα- 
στηριοποίησηςτης παραγράφου 2 του άρθρου 29 επι¬ 
βάλλεται στους αδειούχους πρόστιμο πεντακοσίων (500) 
ευρώ». 

5. Στην παρ. 2 του άρθρου 32 του Ν. 4264/2014 προ¬ 
στίθεται περίπτωση δ'ως εξής: 

«δ) Εάν διαπιστωθεί η τέλεση των παραβάσεων της 
περίπτωση η'της παραγράφου 1 του παρόντος άρθρου 
για τρίτη φορά ανεξαρτήτως του χρόνου της παράβα¬ 
σης η άδεια ανακαλείται υποχρεωτικά από τον οικείο 
Περιφερειάρχη για χρονικό διάστημα τριών (3) μηνών». 

6. Στο Ν. 4264/2014 προστίθεται Παράρτημα ως εξής: 

7. Μεταβατική διάταξη: 

α.Όλες οι υφιστάμενες άδειες άσκησης υπαίθριου πλα¬ 
νόδιου εμπορίου με αντικείμενο εκμετάλλευσης κινητή 
καντίνα ανεξαρτήτως αδειοδοτούσας αρχής και χρόνου 
έκδοσης, ισχύουν για τα διοικητικά όρια της Περιφέρειας, 
εντός της οποίας βρίσκεται γεωγραφικά η αδειοδοτούσα 
αρχή. 

β. Από τη δημοσίευση του παρόντος, η έκδοση νέων 
αδειών άσκησης υπαίθριου εμπορίου, πλανόδιου ή στά¬ 
σιμου, με αντικείμενο εκμετάλλευσης κινητή καντίνα, με 
εξαίρεση τις άδειες που δίδονται σύμφωνα με την παρ. 
1 του άρθρου 29 του Ν. 4264/2014 (Α' 118), καθώς και 
κάθε προς το σκοπό αυτόν σχετική προπαρασκευαστική 
ενέργεια, αναστέλλεται έως τις 30.6.2017, με εξαίρεση 
τις περιπτώσεις για τις οποίες έχει δημοσιευτεί σχετική 
προκήρυξη και οι ενδιαφερόμενοι έχουν κληθεί να υπο¬ 
βάλλουν δικαιολογητικά. 

Άρθρο 54 

Θέματα Ελληνικής Εταιρείας Επενδύσεων 

και Εξωτερικού Εμπορίου Α.Ε. 

1. Απαγορεύεται κάθε μέτρο αναγκαστικής εκτέλεσης 
κατά της «Ελληνικής Εταιρείας Επενδύσεων και Εξωτε¬ 
ρικού Εμπορίου Α.Ε.» και η λήψη ασφαλιστικών μέτρων 
εναντίον της για ικανοποίηση ή διασφάλιση απαιτήσεων 
και γενικότερα δικαιωμάτων που στηρίζονται στην παρ. 
4 του άρθρου 3 του Ν. 4242/2014 (Α' 50) ή απορρέουν 
από τις οριζόμενες στην παράγραφο αυτή υποχρεώσεις. 

2. Απαγορεύεται κάθε μέτρο αναγκαστικής εκτέλεσης 
κατά του «Ελληνικού Οργανισμού Εξαγωγικού Εμπορίου 
Α.Ε.» και η λήψη ασφαλιστικών μέτρων εναντίον του μέ¬ 
χρι το πέρας της εκκαθάρισής του για χρέη που δημιουρ- 
γήθηκαν είτε πριν είτε μετά τη θέση του υπό εκκαθάριση 
σύμφωνα με το άρθρο 2 του Ν. 4242/2014 (Α'50). 

3. Στο άρθρο 11 του Καταστατικού της «Ελληνικής 
Εταιρείας Επενδύσεων και Εξωτερικού Εμπορίου Α.Ε.» 
της παρ. 3 του άρθρου 1 του Ν. 2372/1996 (Α' 29), το 
οποίο τροποποιήθηκε με την παρ. 12 του άρθρου 1 του 
Ν. 4242/2014 προστίθεται παράγραφος 5 ως εξής: 

«5. Επιτρέπεται η καθιέρωση εργασίας με αποζημίωση 
κατά τις νυχτερινές ώρες ή κατά τις Κυριακές και εξαι¬ 
ρέσιμες ημέρες, προς συμπλήρωση της υποχρεωτικής 
εβδομαδιαίας, για το προσωπικό της εταιρείας κατά πα¬ 
ρέκκλιση της παρ. Β1 του άρθρου 20 του Ν. 4354/2015 
(Α' 176), και σύμφωνα με τη διαδικασία και προϋποθέ¬ 
σεις των παραγράφων Α1 και Β2 του άρθρου 20 του 
Ν. 4354/2015 μετά από απόφαση του Διοικητικού Συμ¬ 
βουλίου της εταιρείας και έγκριση από τον Υπουργό 
Οικονομίας, Ανάπτυξης και Τουρισμού». 

Άρθρο 55 

Θέματα προσωπικού Οργανισμού 

Βιομηχανικής Ιδιοκτησίας 

1. Ποσά οφειλόμενα από το Ελληνικό Δημόσιο στο Ευ¬ 
ρωπαϊκό Γραφείο Διπλωμάτων Ευρεσιτεχνίας (ΕΓΔΕ) από 
προηγούμενες ρυθμίσεις συνταξιοδοτικών εισφορών 
με βάση τον Κ.Ν. 1607/1986 (Α' 5) εξοφλούνται από τον 
Οργανισμό Βιομηχανικής Ιδιοκτησίας (ΟΒΙ). 


2.0 ΟΒΙ αναλαμβάνει την απευθείας και εξ'ολοκλήρου 
καταβολή των οφειλόμενων ποσών της παραπάνω πα¬ 
ραγράφου 1, από το αποθεματικό του, είτε εφάπαξ είτε 
σε επτά (7), κατ'ανώτατο όριο, μηνιαίες ισόποσες δόσεις 
με απευθείας καταβολή στο ΕΓΔΕ, αρχής γενομένης από 
το δεύτερο εξάμηνο του 2016. Η εγγραφή της σχετικής 
πρόβλεψης στον προϋπολογισμό του ΟΒΙ γίνεται άμεσα 
με τροποποίησή του. 

Άρθρο 56 

Ρυθμίσεις θεμάτων περί μη 

εξυπηρετούμενων δανείων- Τροποποίηση 

διάταξης του Ν. 4307/2014 (Α'246) 

Στο εδάφιο γ'της παρ. 2 του άρθρου 60 του Μέρους 
Δ'του Ν. 4307/2014 (Α' 246), όπως τροποποιήθηκε και 
ισχύει, η φράση «το αργότερο μέχρι 30 Ιουνίου 2016» 
αντικαθίσταται από τη φράση «το αργότερο μέχρι 30 
Σεπτεμβρίου 2016». 

Άρθρο 57 

Από 1.7.2016 καταργούνται τα άρθρα 14 έως 201 του 
Ν. 4281 /2014 (Α' 160), πλην των διατάξεων των άρθρων 
134 έως 138,139,157 και της παραγράφου 5 του άρθρου 
201, οι οποίες διατηρούνται σε ισχύ. 

Άρθρο 58 

Τροποποίηση του άρθρου 38 του Ν. 4389/2016 

Στο τέλος της παρ. 7 του άρθρου 38 του Ν. 4389/2016 
(Α'94) προστίθεται, από τότε που ίσχυσε, εδάφιο, ως εξής: 

«Κατά την πρώτη εφαρμογή της παρούσας παραγρά¬ 
φου, όλοι οι υποψήφιοι για την επιλογή προϊσταμένων 
οργανικών μονάδων λαμβάνουν τον ανώτατο αριθμό 
μορίων για την ομάδα κριτηρίων (γ) «μοριοδότηση βάσει 
αξιολόγησης». 

Άρθρο 59 

Η προθεσμία του άρθρου 89 του Ν. 4310/2014 (Α'258) 
παρατείνεται μέχρι 30.12.2016. Εντός της προθεσμίας 
αυτής επιβάλλεται η ολοκλήρωση της μεταστέγασηςτων 
δραστηριοτήτων που στεγάζονται στις κατασκευές τις 
οποίες αφορά η παρούσα ρύθμιση, όπως προβλέπεται 
στο τελευταίο εδάφιο του ως άνω άρθρου. 

Άρθρο 60 

1. Για την απορρόφηση της ανώνυμης εταιρείας με την 
επωνυμία «Παράκτιο Αττικό Μέτωπο Α.Ε.» από την ανώ¬ 
νυμη εταιρεία «Εταιρεία Ακινήτων Δημοσίου Ανώνυμη 
Εταιρεία» (ΕΤΑΔ ΑΕ), σύμφωνα με τη διάταξη της παρ. 
1 του άρθρου 24 του Ν. 4321/2015 (Α'32), εφαρμόζο¬ 
νται αναλογικά οι διατάξεις της παρ. 4 του άρθρου 4 του 
Ν. 3139/2003 (ΑΊ 00). 

2. Από την εισφορά περιουσιακών στοιχείων της κατά 
την παράγραφο 1 του παρόντος άρθρου εταιρείας στην 
ΕΤΑΔ ΑΕ, σύμφωνα με την παράγραφο 3 του άρθρου 2 
της με αριθμό 41082/2015 κοινή των Υπουργών Οικονο¬ 
μίας, Υποδομών, Ναυτιλίας και Τουρισμού, και Οικονο¬ 
μικών (Β'626/16.4.2015), εξαιρείται η υπό στοιχείο «ΙΣΤ» 
έκταση του αιγιαλού, ως έχει σήμερα διαμορφωθεί, η 
οποία εκ παραδρομής είχε περιληφθεί στην με αριθμό 
143/43399/2014 κοινή υπουργική απόφαση των Υπουρ- 

γών Οικονομικών, Ανάπτυξης και Ανταγωνιστικότητας 
και Τουρισμού (Β' 2424/11.9.2014), αρμοδιότητας ήδη 
της εταιρίας με την επωνυμία «ΕΛΛΗΝΙΚΟ - ΕΤΑΙΡΕΙΑ ΔΙ¬ 
ΑΧΕΙΡΙΣΗΣ ΚΑΙ ΑΞΙΟΠΟΙΗΣΗΣ ΑΚΙΝΗΤΩΝ ΕΛΛΗΝΙΚΟΥ 
ΑΕΡΟΔΡΟΜΙΟΥ ΑΝΩΝΥΜΗ ΕΤΑΙΡΕΙΑ» και το διακριτι¬ 
κό τίτλο «ΕΛΛΗΝΙΚΟ Α.Ε.», δυνάμει του άρθρου 42 του 
Ν. 3943/2011 (Α'66), σε συνδυασμό με το άρθρο 7 του 
Ν. 4062/2012 (Α'70). 

3. Επί της αξίας των παγίων της εταιρείας «Παράκτιο 
Αττικό Μέτωπο Α.Ε.», όπως αυτή εμφανίζεται στον Ισο¬ 
λογισμό Μετασχηματισμού, με ημερομηνία αναφοράς 
την 21.3.2015, σύμφωνα με τις προβλέψεις της κοινής 
υπουργικής απόφασης 41082/2015, η ΕΤΑΔ Α.Ε. διενεργεί 
από την επομένη της ημερομηνίας απορρόφησης, ήτοι 
από την επομένη της δημοσίευσης του Ν. 4321/2015, 
φορολογικά εκπιπτόμενες αποσβέσεις, σύμφωνα με τα 
προβλεπόμενα στο άρθρο 24 του Ν. 4172/2013 (Α' 167). 

4. Για το σχημαχισθέν από την εταιρεία «Παράκτιο Αττι¬ 
κό Μέτωπο Α.Ε.», αποθεματικό από την αναπροσαρμογή 
της αξίας των παγίων της, το οποίο εμφανίζεται στον 
κατά την προηγούμενη παράγραφο του παρόντος άρ¬ 
θρου Ισολογισμό Μετασχηματισμού, εφαρμόζονται και 
για την ΕΤΑΔ ΑΕ οι διατάξεις της παραγράφου 12 του 
άρθρου 16 του Ν. 4146/2013 (Α'90). 

5. Η μεταγραφή της με αριθμό 41082/2015 κ.υ.α. των 
Υπουργών Οικονομίας, Υποδομών, Ναυτιλίας και Τουρι¬ 
σμού, Οικονομικών, μετά του προβλεπόμενου σε αυτήν 
Ισολογισμού Μετασχηματισμού της 21 ης Μαρτίου 2015, 
διενεργείται μέχρι την 30ή Ιουλίου 2016. 

Άρθρο 61 

Η διάταξη της παρ. 1 του άρθρου 172 του Ν. 4261/2014 
(Α' 107), με τίτλο «Ρυθμίσεις του Ν. 2971/2001», αντικα¬ 
θίσταται ως εξής: 

«Μέχρι την 31.12.2016, ξενοδοχειακές εν γένει επιχει¬ 
ρήσεις, κάμπινγκ ή κέντρα αναψυχής, θεωρούνται, για 
την εφαρμογή της παρ. 4 του άρθρου 13 του Ν. 2971/ 
2001 (Α'285), ως όμορες, και σε περίπτωση που μεταξύ 
των προβολών που εκκινούν από τις πλάγιες πλευρές της 
επιχείρησης και του αιγιαλού παρεμβάλλεται δημόσιο 
κτήμα, ακόμα και αν μεταξύ της πρόσοψης της επιχεί¬ 
ρησης προςτο δημόσιο κτήμα μεσολαβεί δρόμος οιασ- 
δήποτε μορφής, εφόσον έχουν ήδη αιτηθεί ή αιτηθούν 
εντός δύο μηνών από την έναρξη ισχύος του παρόντος 
Νόμου προς την Εταιρία Ακινήτων του Δημοσίου (ΕΤΑΔ 
Α.Ε.), μέσω του οικείου Αυτοτελούς Γραφείου Δημόσιας 
Περιουσίας του Υπουργείου Οικονομικών, τη μίσθωση 
του ανωτέρω τμήματος δημοσίου κτήματος, που ορί¬ 
ζεται από τις προβολές, εντός προθεσμίας τριάντα (30) 
ημερών από τη δημοσίευση του παρόντος Νόμου. Με 
απόφαση του Υπουργού Οικονομικών καθορίζονται οι 
ειδικότεροι όροι, η διαδικασία και κάθε λεπτομέρεια για 
τις μισθώσεις του προηγούμενου εδαφίου». 

Άρθρο 62 

Παράταση προθεσμιών των περιπτώσεων β' και γ'της 
παρ. 2 και της παρ. 7 του άρθρου 4 του Ν. 2971/2001 
(Α'285). 

1. Η προθεσμία της περίπτωσης β'της παρ. 2 του άρ¬ 
θρου 4 του Ν. 2971/2001, όπως αντικαταστάθηκε με 
την παρ. 1 του άρθρου 27 του Ν. 4321/2015 (Α'32), πα- 
ρατείνεται κατά επιπλέον δεκαοκτώ (18) μήνες. 


2. Η προθεσμία της περίπτωσης γ'της παρ. 2 του άρ¬ 
θρου 4 του Ν. 2971/2001, όπως αντικαταστάθηκε με την 
παρ. 2 του άρθρου 27 του Ν. 4321/2015 (Α'32),παρατεί- 
νεται κατά επιπλέον δώδεκα (12) μήνες. 

3. Η προθεσμία της παρ. 7 του άρθρου 4 του 
Ν. 2971/2001, όπως αντικαταστάθηκε με την παράγραφο 
3 του άρθρου 27 του Ν. 4321/2015 (Α'32), παρατείνεται 
κατά επιπλέον δώδεκα (12) μήνες. 

Άρθρο 63 

Διαδικασία είσπραξης αχρεωστήτως καταβληθέντων 

Με κοινή απόφαση του Υπουργού Οικονομικών και 
των κατά περίπτωση αρμόδιων καθ' ύλην Υπουργών, 
που δημοσιεύεται στην Εφημερίδα της Κυβερνήσεως, 
καθορίζονται οι απαιτούμενες διαδικασίες είσπραξης 
των αχρεωστήτως καταβληθέντων ποσών από την εφαρ¬ 
μογή της παρ.υ 5 του άρθρου 27 του Ν. 4354/2015 (Α' 
176) και συγκεκριμένα τα όργανα έκδοσης της καταλο- 
γιστικής πράξης, ο τρόπος βεβαίωσης του αχρεωστήτως 
καταβληθέντος ποσού και απόδοσης ή επιστροφής αυ¬ 
τού στους δικαιούχους, το έντοκο ή μη της επιστροφής 
του ποσού, το ύψος του επιτοκίου, η χρονική αφετηρία 
υπολογισμού των τόκων, καθώς και κάθε άλλο σχετικό 
θέμα. 

Οι διατάξεις των άρθρων 121, 122 και 123 του 
Ν. 4270/2014 (Α' 143) εφαρμόζονται αναλόγως και για 
την διαδικασία είσπραξης των αχρεωστήτως καταβλη¬ 
θέντων ποσών από την εφαρμογή της παρ. 5 του άρθρου 
27 του Ν. 4354/2015 έστω και αν το έργο δεν έχει ακόμα 
ολοκληρωθεί. 

Άρθρο 64 

Τροποποιήσεις των νόμων 4314/2014 (Α' 265) 

και 3614/2007 (Α'267) 

1. Η παρ. 3 του άρθρου 27 του Ν. 4314/2014 (Α'265) 
αντικαθίσταται ως εξής: 

«3. Όλες οι πράξεις που εντάσσονται στα Περιφερειακά 
ΕΠ εγγράφονται σε μία (1) συλλογική απόφαση (ΣΑΕΠ) 
ανά οικεία περιφέρεια. Από 1.1.2017 οι πράξεις που 
εντάσσονται στα Τομεακά ΕΠ εγγράφονται σε μία (1) 
συλλογική απόφαση (ΣΑΕ) ανά ΕΠ». 

2. Η διάταξη της παραγράφου 1 ισχύει από 23.12.2014. 

3. Η παρ. 8 του άρθρου 48του Ν. 4314/2014 (Α'265) 
αντικαθίσταται ως εξής: 

«Με κοινή απόφαση των Υπουργών Οικονομίας, 
Ανάπτυξης και Τουρισμού και Οικονομικών δύνανται 
να ρυθμίζονται, κατά παρέκκλιση των διατάξεων των 
άρθρων 1 παράγραφοι 9, 3,10 και 11 παρ. 2, της υπο- 
παραγράφου Δ9 της παραγράφου Δ του άρθρου 2 του 
Ν. 4336/2015 (Α'94), τα χιλιομετρικά όρια για μετακίνηση 
εντός και εκτός έδρας, το επιτρεπόμενο όριο των ημερών 
μετακίνησης εκτός έδρας, το καθεστώς αναγνώρισης 
εξόδων διανυκτέρευσης, καθώς και οι όροι καταβολής 
της ημερήσιας αποζημίωσης, για τις μετακινήσεις που 
πραγματοποιούνται στο πλαίσιο ενεργειών τεχνικής 
βοήθειας του ΕΣΠΑ, συμπεριλαμβανομένων των ΠΑΑ 
και ΕΠΑλΘ, του ΕΟΧ και του Μηχανισμού «Διευκόλυνση 
Συνδέοντας την Ευρώπη». 

4. Στο τέλος της παρ. 1 του άρθρου 53 του Ν. 4314/2014 
(Α'265) προστίθεται εδάφιο ως εξής: 

«Η ανωτέρω Ειδική Υπηρεσία, μέσω των αρμόδιων 
μονάδων της, εξακολουθεί να ασκεί τις αρμοδιότητες 
διαχείρισης για τις τμηματοποιημένες πράξεις του ΕΠ 
Ψηφιακή Σύγκλιση 2007-2013, με βάση το ΣΔΕ 2014- 
2020, μέχρι την ένταξη τους στο Ε.Π. υποδοχής του ΕΣΠΑ 
2014-2020». 

5. Το άρθρο 33 του Ν. 3614/2007 (Α' 267) όπως τρο¬ 
ποποιήθηκε με το άρθρο 60 του Ν. 4314/2014 (Α' 265) 
τροποποιείται ως εξής: 

Στο άρθρο 1 του Καταστατικού της ανώνυμης εταιρείας 
με την επωνυμία «Μονάδα Οργάνωσης της Διαχείρισης 
των Αναπτυξιακών Προγραμμάτων» (ΜΟΔ Α.Ε.), το οποίο 
περιλαμβάνεται στο άρθρο 33 του Ν. 3614/2007 (Α'267), 
όπως τροποποιήθηκε με το άρθρο 60 του Ν. 4314/2014 
(Α'265), προστίθεται σημείο (ιε) ως εξής: 

«(ιε) Δύναται να υποστηρίζει την οργάνωση και λει¬ 
τουργία των υπηρεσιών της Ειδικής Γραμματείας Συντο¬ 
νισμού και Διαχείρισης ΠρογραμμάτωνΤαμείων Ασύλου, 
Μετανάστευσης και Ένταξης και Ταμείου Εσωτερικής 
Ασφάλειας και άλλων πόρων με χρηματοδότηση από 
πόρους της τεχνικής βοήθειας των ανωτέρω Ταμείων 
και άλλους πόρους». 

Άρθρο 65 

Τροποποιήσεις του Ν. 4375/2016 (Α' 51) 

1. Η περίπτωση γ'της παρ. 1 του άρθρου 77 του 
Ν. 4375/2016 (Α' 51) αντικαθίσταται ως ακολούθως: 

«γ. Η Ειδική Υπηρεσία Αρχή Πιστοποίησης και Εξακρί¬ 
βωσης Συγχρηματοδοτούμενων Προγραμμάτων της Γε¬ 
νικής Γραμματείας Δημοσίων Επενδύσεων και ΕΣΠΑ ως 
Εντεταλμένη Αρχή, η οποία αναλαμβάνει την άσκηση 
μέρους αρμοδιοτήτων της υπεύθυνης αρχής σχετικά 
με την κατάρτιση και υποβολή των αιτημάτων πληρω¬ 
μής σύμφωνα με τα άρθρα 40 και 44 του Κανονισμού 
514/2014, στο πλαίσιο των προγραμμάτων τουΤαμείου 
Ασύλου, Μετανάστευσης και Ένταξης και του Ταμείου 
Εσωτερικής Ασφάλειας για την περίοδο 2014-2020». 

2. Η παρ.1 του άρθρου 78 αντικαθίσταται ως ακολού¬ 
θως: 

«1. Για τις χρηματοδοτήσεις και πληρωμές των έργων 
που εντάσσονται στο πολυετές Εθνικό Πρόγραμμα ισχύ¬ 
ουν αναλογικά τα προβλεπόμενα στις παραγράφους 1, 
2, 5, 6 και 7 του άρθρου 27 του Ν. 4314/2014». 

3. Οι παράγραφοι 1 και 2 του άρθρου 79 αντικαθίστα¬ 
νται ως ακολούθως: 

«1. Με απόφαση του Υπουργού Οικονομίας, Ανάπτυ¬ 
ξης καιΤουρισμού και των οικείων Υπουργών καθορίζο¬ 
νται τα ειδικότερα θέματα εφαρμογής σχετικά με την ορ¬ 
γάνωση και τη λειτουργία της Ε.Υ. ΣΥ. Δ.Τ.Α.Μ.Ε.Τ.Ε.Α.Α.Π. 
και των Εντεταλμένων Αρχών (εκτός της Ειδικής Υπηρε¬ 
σίας Αρχής Πιστοποίησης και Εξακρίβωσης Συγχρημα¬ 
τοδοτούμενων Προγραμμάτων), τις αρμοδιότητές τους, 
τον αριθμό των θέσεων που απαιτούνται, τα προσόντα 
κάλυψης των θέσεων αυτών και τη συνεργασία των συ- 
ναρμόδιων Υπουργείων, καθώς και κάθε άλλη σχετική 
λεπτομέρεια. 

2. Με απόφαση του Υπουργού Οικονομίας, Ανάπτυξης 
καιΤουρισμού ανατίθεται στην Ειδική Υπηρεσία Αρχή 


Πιστοποίησης και Εξακρίβωσης Συγχρηματοδοτούμε¬ 
νων Προγραμμάτων η άσκηση των αρμοδιοτήτων της 
Υπεύθυνης Αρχής σχετικά με την κατάρτιση και υποβολή 
των αιτημάτων πληρωμής, σύμφωνα μετά άρθρα 40 και 
44 του Κανονισμού 514/2014, των εθνικών προγραμμά¬ 
των τουΤαμείου Ασύλου, Μετανάστευσης και Ένταξης 
και του Ταμείου Εσωτερικής Ασφάλειας της περιόδου 
2014-2020». 

Άρθρο 66 

1 .Τα υφιστάμενα κύρια ξενοδοχειακά καταλύματα της 
παρ. 2 του άρθρου 1 του Ν. 4276/2014, όπως ισχύει, αδει- 
οδοτημένα κατά το χρόνο δημοσίευσης του παρόντος 
Νόμου διατηρούν το Ειδικό Σήμα Λειτουργίας τους και 
αν από το σύνολο των προσηκόντως κατατεθειμένων 
στην αρμόδια για τη χορήγηση του ΕΣΛ υπηρεσία προ- 
βλεπόμενων δικαιολογητικών λείπει Απόφαση Έγκρισης 
Περιβαλλοντικών Όρων, με την προϋπόθεση ότι έχει κα¬ 
τατεθεί το σχετικό αίτημα για την έκδοσή της στην αρμό¬ 
δια περιβαλλοντική αρχή, ή ότι αυτό θα κατατεθεί εντός 
τεσσάρων μηνών από τη δημοσίευση του Νόμου αυτού. 
Για την προσκόμιση της ΑΕΠΟ στην αρμόδια υπηρεσία 
για τη χορήγηση του ΕΣΛ τίθεται προθεσμία δύο ετών 
από την ημερομηνία δημοσίευσης του Νόμου αυτού. 
Άπρακτη παρέλευση της προθεσμίας του προηγούμε¬ 
νου εδαφίου συνεπάγεται άμεση ανάκληση του Ειδικού 
Σήματος Λειτουργίας. 

2. Σε υφιστάμενα κύρια ξενοδοχειακά καταλύματα, 
που διέθεταν Ειδικό Σήμα Λειτουργίας, το οποίο κατά 
τη δημοσίευση του Νόμου αυτού έχει ανακληθεί λόγω 
έλλειψης ΑΕΠΟ, πλην όμως έχει κατατεθεί για την έκδοσή 
της σχετικό αίτημα στην αρμόδια περιβαλλοντική αρχή 
εντός τεσσάρων μηνών από τη δημοσίευση του Νόμου 
αυτού, επαναχορηγείται με την κατάθεση το ανακληθέν 
ΕΣΛ. Στις ως άνω επιχειρήσεις τίθεται προθεσμία δύο 
ετών από την ημερομηνία δημοσίευσης του Νόμου αυ¬ 
τού για την προσκόμιση της ΑΕΠΟ στην αρμόδια υπηρε¬ 
σία για τη χορήγηση του ΕΣΛ. Άπρακτη παρέλευση της 
προθεσμίας του προηγούμενου εδαφίου συνεπάγεται 
άμεση ανάκληση του Ειδικού Σήματος Λειτουργίας. 

Άρθρο 67 

Το άρθρο 33 του Ν. 4342/2015 (Α' 143) αντικαθίσταται 
ως εξής: 

Η προθεσμία του εδαφίου α' και του εδαφίου β'της πε¬ 
ρίπτωσης β'της παρ. 6 του άρθρου 9 του Π.δ. 100/2010 
(Α' 177), που προστέθηκε με την παρ. 1 του άρθρου 52 
του Ν. 4178/2013 (Α' 174), όπως τροποποιήθηκε με την 
παρ. 23 του άρθρου 10 του Ν.4315/2014 (Α'269), παρα- 
τείνεται από 30 Ιουνίου 2015 έως 31 Ιουλίου 2016. Από 
την 1 η Αυγούστου 2016 διαγράφονται αυτοδίκαια από 
το Μητρώο Ενεργειακών Επιθεωρητών και απολύουν τη 
δυνατότητα άσκησης της δραστηριότητας οι Ενεργεια¬ 
κοί Επιθεωρητές που δεν έχουν υποβάλει Πιστοποιητικό 
Επιτυχούς Εξέτασης. 

Τα Πιστοποιητικά Ενεργειακής Απόδοσης που εκδί- 
δονται κατά το ως άνω χρονικό διάστημα θεωρούνται 
έγκυρα ως προς κάθε συνέπεια. 

Άρθρο 68 

Τροποποίηση του άρθρου 17 του Ν. 4174/2013 

Στηνπαρ. 1 του άρθρου 17 του Ν.4174/2013 προστί¬ 
θενται περιπτώσεις ια', ιβ' και ιγ' ως εξής: 

«ια) σε εξουσιοδοτημένο προσωπικό της Ηλεκτρονι¬ 
κής Διακυβέρνησης Κοινωνικής Ασφάλισης ΑΕ «ΗΔΙΚΑ 
ΑΕ»του Ν. 3607/2007 (Α'245) για σκοπούς υλοποίησης 
κοινωνικών προγραμμάτων προνοιακού χαρακτήρα της 
Γενικής Γραμματείας Πρόνοιας του Υπουργείου Εργασί¬ 
ας, Κοινωνικής Ασφάλισης και Κοινωνικής Αλληλεγγύης 
και σχετικών προβλέψεων παροχών υγείας σε ομάδες 
πληθυσμού από το Υπουργείο Υγείας και στο πλαίσιο 
των αρμοδιοτήτων της. 

ιβ) Στον Γενικό Επιθεωρητή Δημόσιας Διοίκησης στο 
πλαίσιο ελέγχων, επιθεωρήσεων και ερευνών, που δι- 
ενεργούνται από αυτόν, σε εξουσιοδοτημένους προς 
τούτο υπαλλήλους του Σώματος Επιθεωρητών Ελεγκτών 
Δημόσιας Διοίκησης στο πλαίσιο ελέγχων, επιθεωρή¬ 
σεων και ερευνών, που διενεργούνται από αυτό, ή κα¬ 
τόπιν εντολής του Γενικού Επιθεωρητή Δημόσιας Διοί¬ 
κησης, καθώς και σε εξουσιοδοτημένους υπαλλήλους 
των ιδιαίτερων Σωμάτων και Υπηρεσιών Επιθεώρησης 
και Ελέγχου των φορέων της παρ. 2 του άρθρου 1 του 
Ν. 3074/2002 (Α'296) στο πλαίσιο ελέγχων, επιθεωρήσε¬ 
ων και ερευνών, που διενεργούνται κατόπιν εντολής του 
Γενικού Επιθεωρητή Δημόσιας Διοίκησης. 

ιγ) Στα πρόσωπα και τα όργανα της παρ. 1 του άρθρου 
3 και 3Α του Ν. 3213/2003 (Α'309), όπωςεκάστοτε ισχύει, 
στο πλαίσιο ελέγχου των δηλώσεων περιουσιακής κατά¬ 
στασης των υπόχρεων του άρθρου 1 του ίδιου Νόμου.Τα 


στοιχεία χορηγούνται αποκλειστικά για τα ελεγχόμενα 
πρόσωπα αρμοδιότητάς τους και αφορούν μόνον τα 
ελεγχόμενα έτη». 

Άρθρο 69 

Στο άρθρο 12 του Καταστατικού της «Ελληνικής Εται¬ 
ρείας Επενδύσεων και Εξωτερικού Εμπορίου Α.Ε.» (παρ. 3 
άρθρου πρώτου του Ν. 2372/1996, Α' 29 ) προστίθεται 
τελική παράγραφος ως εξής: 

«Οι εργαζόμενες μητέρες υπάλληλοι της Ελληνικής 
Εταιρείας Επενδύσεων και Εξωτερικού Εμπορίου Α.Ε. 
έχουν το δικαίωμα να λαμβάνουν από την εταιρεία την 
ειδική άδεια προστασίας μητρότητας, καθώς και την ειδι¬ 
κή παροχή προστασίας μητρότητας του άρθρου 142 του 
Ν. 3655/2008, κατά αναλογική εφαρμογή. Σε υπαλλήλους 
της εταιρείας, που ενώ πληρούσαν τις προϋποθέσεις, δεν 
τους εγκρίθηκε από τον ΟΑΕΔ η εν λόγω παροχή ή ανα- 
ζητείται από τον ΟΑΕΔ η επιστροφή της, καταβάλλεται 
αυτή από την εταιρεία. Μέσω του Εσωτερικού Κανονι¬ 
σμού της εταιρείας, όπως αυτός εγκρίνεται με απόφαση 
του εποπτεύοντος Υπουργού, μπορεί να ορίζεται κάθε 
επιμέρους θέμα σε σχέση με την αναλογική εφαρμογή 
της ειδικής παροχής προστασίας μητρότητας». 

Άρθρο 70 

Έναρξη ισχύος 

Ο παρών Νόμος ισχύει από τη δημοσίευσή του στην 
Εφημερίδα της Κυβερνήσεως, εκτός αν ορίζεται διαφο¬ 
ρετικά στις επιμέρους διατάξεις. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 7 Ιουλίου 2016 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Εσωτερικών και Διοικητικής 
Ανασυγκρότηση ς 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

Αναπληρώτρια Υπουργός 
Οικονομίας, Ανάπτυξης 
και Τουρισμού 

ΕΛΕΝΑ ΚΟΥΝΤΟΥΡΑ 

Αναπληρώτρια Υπουργός 
Παιδείας, Έρευνας 
και Θρησκευμάτων 

ΑΘΑΝΑΣΙΑ ΑΝΑΓΝΩΣΤΟΠΟΥΛΟΥ 

Εργασίας, Κοινωνικής Ασφάλισης 
και Κοινωνικής Αλληλεγγύης 

ΓΕΩΡΓΙΟΣ ΚΑΤΡΟΥΓΚΑΛΟΣ 

Υγείας 

ΑΝΔΡΕΑΣ ΞΑΝΘΟΣ 

Αναπληρωτής Υπουργός 
Οικονομικών 

ΤΡΥΦΩΝΑΣ ΑΛΕΞΙΑΔΗΣ 

Αναπληρωτής Υπουργός 
Περιβάλλοντος και Ενέργειας 

ΙΩΑΝΝΗΣ ΤΣΙΡΩΝΗΣ 


Οι Υπουργοί 

Αναπληρωτής Υπουργός 
Εσωτερικών και Διοικητικής 
Ανασυγκρότησης 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ 

Υφυπουργός 
Οικονομίας, Ανάπτυξης 
και Τουρισμού 

ΘΕΟΔΩΡΑΤΖΑΚΡΗ 

Αναπληρωτής Υπουργός 
Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΣ ΦΩΤΑΚΗΣ 

Αναπληρώτρια Υπουργός 
Εργασίας, Κοινωνικής Ασφάλισης 
και Κοινωνικής Αλληλεγγύης 

ΘΕΑΝΩ ΦΩΤΙΟΥ 

Πολιτισμού και Αθλητισμού 

ΑΡΙΣΤΕΙΔΗΣ ΜΠΑΛΤΑΣ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Υποδομών, Μεταφορών 
και Δικτύων 

ΧΡΗΣΤΟΣ ΣΠΙΡΤΖΗΣ 


Οικονομίας, Ανάπτυξης 
και Τουρισμού 

ΓΕΩΡΓΙΟΣ ΣΤΑΘΑΚΗΣ 

Παιδείας, Έρευνας 
και Θρησκευμάτων 

ΝΙΚΟΛΑΟΣ ΦΙΛΗΣ 

Δικαιοσύνης, Διαφάνειας 
και Ανθρωπίνων Δικαιωμάτων 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 

Αναπληρώτρια Υπουργός 
Εργασίας, Κοινωνικής Ασφάλισης 
και Κοινωνικής Αλληλεγγύης 

ΟΥΡΑΝΙΑ ΑΝΤΩΝΟΠΟΥΛΟΥ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Περιβάλλοντος και Ενέργειας 

ΠΑΝΑΓΙΩΤΗΣ ΣΚΟΥΡΛΕΤΗΣ 

Αγροτικής Ανάπτυξης 
και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 7 Ιουλίου 2016 


Ο επί της Δικαιοσύνης Υπουργός 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΊ 25/07.07.2016 


=Τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ καθώς και διάφορες πληροφορίες που σχετίζονται με 
αυτά, διατίθενται δωρεάν από την ιστοσελίδα νννννν.θΐ.ςι'· Για τα ΦΕΚ που δεν έχουν ψη¬ 
φιοποιηθεί και καταχωρισθεί στην πιο πάνω ιστοσελίδα δίνεται η δυνατότητα δωρεάν απο¬ 
στολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη 
συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση νν6ί>πΐ35ΐ6ΐ·.6ΐ(α>6ΐ.μΓ με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρεί¬ 
τε στην ιστοσελίδα. Επίσης στην ιστοσελίδα μπορείτε να αναζητήσετε πληροφορίες 
σχετικά με την πορεία δημοσίευσης των εγγράφων, εφόσον γνωρίζετε τον Κωδικό Αριθ¬ 
μό Δημοσιεύματος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που 
πληρούν τις προϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΙ.ομ 
ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙράβ5ΐ<·6ΐ@βί·9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 καιτηλεφ. κέντρο 210 5279000) ννβΙ>ιπ35ΐβΓ.θΙ@θ1.9Γ 
Παραλαβής Δημ. Ύλης: (Ισόγειο, τηλ. 2105279167,2105279139) Πλη ροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3Πΐηη3ΐ6·3@βΙ·9 | ' 



























